Fiyavalhuthakugai hifahatta, Covid nethigen nudhey\nކޮވިޑްގެ ނުރައްކާތެރި ރާޅުތައް ރާއްޖެއަށް ބިންދާލިތާ 214 ދުވަސްވީއެވެ. މިދިޔަ ހަތް މަހެއްހާ ދުވަހު ކޮވިޑްގެ ބަލިމަޑުކަމުގައި ދިވެހިންވެސް ގިނަ ތަޖުރިބާތަކެއް ކޮށްފި އެވެ. ބައެއް މަސްތަަކަކީ ކޮވިޑްގެ ނުރައްކާ ވަރަށް ބޮޑުވި މަސްތަކެކެވެ. އެކަމާއި ގުޅިގެން ދިރިއުޅުމަށްވެސް ބޮޑެތި ބަދަލުތަކެއް ގެންނަން މަޖުބޫރުވިއެވެ. އާންމު ދިރިއުޅުން މުޅިންހެން ބަދަލުވިއެވެ.\nކޮވިޑްގައި ދިވެހިން ހޭދަކުރި އެންމެ އުނދަގޫ ދުވަސްތައް އައީ އޮގަސްޓް މަހުގެ ތެރޭގައެވެ. އެ މަހު އެކަނިވެސް 3،900 މީހުން ބަލިވިއެވެ. 12 މީހަކު މަރުވިއެވެ. ބައެއް ދުވަސް ދުވަހު 200 ވުރެ ގިނަ މީހުން ކޮވިޑަށް ޕޮޒިޓިވްވަމުން ދިޔައެވެ. ކޮވިޑްގެ ބިޔަ ރާޅުތައް އޮގަސްޓް މަހަށް ފަހު ތިރިވެގެންދިޔައެވެ. ސެޕްޓެންބަރު ފެށުމާއެކު ނަންބަރު 100 އިން ދަށަށް ދިޔައެވެ. އަދި އޮކްޓޫބަރުގެ މިހިސާބަށް އާދެވުނުއިރުވެސް އެ ނަންބަރު މަތިވެގެން ނުދެއެވެ.\nމި ބަދަލު އައީ ބަލި ކޮންޓްރޯލް ކުރުމަށް އެޅި ފިޔަވަޅުތަކަށް އާންމުން ދިން ސަމާލު ކަމުގެ ސަބަބުންނެވެ. ނަމަވެސް އަދިވެސް ކޮވިޑްގެ ބަލިމަޑުކަން މުޅިން ފިލާ ދިޔައީއެއް ނޫނެވެ. ނަންބަރު ދަށަށް ދިޔަނަމަވެސް އަދިވެސް މާލެ ސިޓީއަކީ ކޮވިޑްގެ ޓްރާސްމިޝަން އޮތް ރަށެކެވެ. ބަލި ޖެހުމާއި ބަލި ފެތުރުމުގެ ފުރުސަތު އެބައޮތެވެ.\nކޮވިޑްގެ ބަލި މީހުން ފެންނަ ނިސްބަތް މަދުވުމާއެކު ބައެއް މީހުންނަށް ރައްކާތެރިކަމުގެ ފިޔަވަޅުތަކާމެދު ފަރުވާ ކުޑަކޮށްލެވެއެވެ. ކޮވިޑްގެ ބަލިމަޑުކަމުގެ ނުރައްކާ ކުޑަވެއްޖެ ކަމަށް ގިނަ ބަޔަކަށް ހީވަން ފަށައިފި އެވެ. ވިސްނާލުމެއް ނެތި އާންމު ދިރިއުޅުމަށް ބަދަލުވާން ފަށައިފި އެވެ. މަސް ދަތުރު ދިއުމާއި ޕާޓީތަކެވެ. ބިދޭސީ މަސައްކަތްތެރިން ޕާކްތަކާއި އެ ނޫންވެސް މައިދާންތަކަށް ޖަމާވުން ގިނަވެއެވެ. މަގުމަތީގައި އުޅޭ މީހުންގެ އަދަދު އިތުރުވެއެވެ،\nނަމަވެސް އަދި މިތިބީ ނުރައްކަލެއްގެ ތެރޭގަ އެވެ. ސިއްހީ އޮފިޝަލުން ގެންދަވަނީ އެ ވާހަކަތައް ވިދާޅުވަމުންނެވެ. އެޗްއީއޯސީގެ ތަރުޖަމާން ޑރ. ނަޒްލާ ރަފީގު ވިދާޅުވި ގޮތުގައި މާލެއިން އަދިވެސް ކޮވިޑްގެ ނުރައްކާ ނެތިގެން ނުދެއެވެ. މާލެ އަދިވެސް އޮތީ ކޮވިޑްގެ ނުރައްކާ ބޮޑުވެދާނެ ފަދަ ހާލަތެއްގައެވެ. އެހެން ކަމުން ރައްކާތެރިކަމުގެ ފިޔަވަޅުތަކުގައި ބާރަށް ހިފަހައްޓަން ޖެހެއެވެ. ސަމާލުކަން އެންމެ ތަންކޮޅެއްވެސް ކުޑަކޮށްގެން ނުވާނެއެވެ.\n"ދުވާލެއްގެ މައްޗަށް ފެންނަ ކޭސްތަކުގެ އަދަދު މަދުވަމުން ދިއުމަކީ ރަނގަޅު ކަމެއް، އަޅުގަނޑުމެން އުފާވެސް ކުރާ ކަމެއް. ނަަމަވެސް މި ގޮތަށް މަދުވި ނަަމަވެސް އަދިވެސް ބަލި ފެތުރެމުން އެބަ ދޭ ކޮންމެވެސް ވަރަކަށް،" ރޭ ބޭއްވި ނޫސްވެރިންގެ ބައްދަލްވުމުގައި ނަޒްލާ ވިދާޅުވިއެވެ.\nޑރ. ނަޒްލާ ރަފީގް --\nދުވާލެއްގެ މައްޗަށް ފެންނަ ކޭސްތަކުގެ އަދަދު މަދުވަމުން ދިއުމަކީ ރަނގަޅު ކަމެއް، އަޅުގަނޑުމެން އުފާވެސް ކުރާ ކަމެއް. ނަަމަވެސް މި ގޮތަށް މަދުވި ނަަމަވެސް އަދިވެސް ބަލި ފެތުރެމުން އެބަ ދޭ ކޮންމެވެސް ވަރަކަށް\nޑރ. ފާތިމަތު ނަޒްލާ ރަފީގް | އެޗްއީއޯސީގެ ތަރުޖަމާން\nފަސް މީހުންނަށްވުރެ ގިނައިން އެކީގައި ބޭރުގައި ނޫޅުން\nކޮންޓެކްޓް ސްޕޯޓްސް ކުރިއަށް ނުގެންދިއުން\nކަސްރަތު ކުރާއިރު ގައިދުރުކަން ނުބޭއްވުން\nމަސް ދަތުރުތައް ނުދިއުން\nބޭރަށް ނިކުންނައިރު މާސްކު އެޅުން\nޒަރޫރީ ބޭނުންތަކަށް ނޫނީ ބޭރަށް ނިކުމެ ނޫޅުން\nރޭގަނޑު ދިހައެއްގެ ފަހުން ފަތިހު ފަހަކަށް ބޭރުގައި ނޫޅުން\nއެތައް ބައެއްގެ ބުރަ މަސައްކަތުން އަދި ރައްޔިތުންގެ އެތަށް ގުރުބާނީއެއްގެ ސަބަބުން ކޮވިޑްގެ ބަލިމަޑުކަމުން އަރައިގަނެވޭނެ ކަމުގެ އުންމީދު މި ވަނީ އާ ވެފަ އެވެ. އެޗްޕީއޭގެ އުސޫލުތަކަށް އެންމެން ތަބާވާންވީ ވަގުތަކީ މިއީ އެވެ. އެހެން ނޫންނަމަ އަލުން އޮގަސްޓްގެ ނުރައްކަލުގެ ހާލަތަށް ދާން ޖެހިދާނެ އެވެ. އެތައް ބަޔަކަށް ބަލި ޖެހި، ދަތި އުނދަގޫ ދުވަސްތަކާއި އަލުން ބައްދަލު ކުރަން ޖެހިދާނެ އެވެ. ވެކްސިނެއް ލިބި ދާއިމީ ހާލަތަށް ދާން އަދިވެސް މަސް ތަކެއް ހޭދަވާނެ އެވެ.


4 Aharu Ge Kokko Maraalan Ulhumun 12 Aharu Ge Dhatha Mahchah Dhauvaa Kohfi - Vaguthu\nހަތަރު އަހަރުގެ ކޮއްކޮ މަރާލަން އުޅުނު 12 އަހަރުގެ ދައްތަ މައްޗަށް ދައުވާކޮށްފި\nއެމެރިކާގެ ކެންޓަކީގައި އުމުރުން ހަތަރު އަހަރުގެ ފިރިހެން ކުއްޖަކަށް ވިހައެއް ދީގެން އޭނާ މަރާލަން އުޅުނު މައްސަލައިގައި 12 އަހަރުގެ އަންހެން ކުއްޖެއްގެ މައްޗަށް ދައުވާ އުފުލައިފިއެވެ.\nފުލުހުން ބުނީ ހަތަރު އަހަރުގެ ފިރިހެން ކުއްޖާ އަކީ އަންހެން ކުއްޖާގެ މަންމަ އެހެން މީހަކާއި އިނދެގެން ލިބިފައިވާ ކުއްޖެއް ކަމަށެވެ. ފިރިހެން ކުއްޖާ ދެކެ މަންމަ މާބޮޑަށް ލޯބިވާ ކަމަށް ބުނެ އަންހެން ކުއްޖާ ވަނީ ތަކުރާރުކޮށް އެކަމާ ހިތްހަމަނުޖެހުން ފާޅުކޮށްފައެވެ.\nއަންހެން ކުއްޖާ ރާވާފައި އޮތީ ގޭތެރޭގައި އެކި އެއްޗެހި ދޮންނަން ބޭނުން ކުރާ ކެމިކަލެއް ކުޑަ ކުއްޖާ އަށް ދީގެން އެކުއްޖާ މަރާލާށެވެ. އެކަން ބޭޒާރުވީ އެކުއްޖާ ސްކައިޕް މެދުވެރިކޮށް ރަހުމަތްތެރިއެއްގެ ކައިރީގައި އެވާހަކަ ބުނެފައިވާ މެސެޖެއް މަންމަ އަށް ފެނުމުންނެވެ.\nއެއްޗެހި ދޮންނަން ބޭނުންވާ ކެމިކަލެއް ކުޑަ ކުއްޖާ ބުއިމަށް ބޭނުންކުރާ ފެނަށް އަޅާފައި ވާނެ ކަމަށް އަންހެން ކުއްޖާ މިހާރު ވަނީ އެއްބަސް ވެފައެވެ. އަދި ކޮއްކޮ މަރުވެފައި ނުވާތީ އިތުރަށް އެކަން ތަކުރާރު ކުރަން ވެސް އޭނާ ހުރީ ވިސްނައިގެންނެވެ.\nމަންމަ މައްސަލަ ފުލުހުންނަށް ރިޕޯޓް ކުރުމުން ފުލުހުން ވަނީ އަންހެން ކުއްޖާ ހައްޔަރު ކޮށްފައެވެ. އަންހެން ކުއްޖާގެ މައްޗަށް މިހާރު ދައުވާ އުފުލާފައި ވާއިރު ފުލުހުން ބުނީ ދައުވާ އިތުރަށް ކުރިއަށް ގެންދިއުމާއި މެދު ގޮތެއް ނިންމާނީ ކުއްޖާގެ ނަފްސާނީ ހާލަތު ބެލުމަށް ފަހު ޕްރޮސެކިއުޓަރުންނާއި މަޝްވަރާ ކޮށްފައި ކަމަށެވެ.\nއަންހެން ކުއްޖާގެ ނަފްސާނީ ހާލަތު ބެލުމަށް މިހާރު ވަނީ ޓެސްޓްތަކެއް ހަދާފައެވެ. ނަމަވެސް އެޓެސްޓްތަކުގެ ނަތީޖާ ލިބޭނީ އަދި ދެތިން ދުވަސް ފަހުންނެވެ.\nއެމެރިކާގައި އުމުރުން 10 އަހަރު ވުމަށް ފަހު ކުރާ ޖިނާޢީ ކުށްތަކުގެ ޒިންމާ އެކުއްޖަކު އުފުލަން ޖެހެއެވެ.\nކެބިންކްރޫން ރޭޕް ކުރުމުގެ ތުހުމަތު ޕައިލެޓެއްގެ މައްޗަށްކޮށްފި\nނޭފަތް ނެތް ކުއްޖަކު އުފަންވެއްޖެ\nޖުލައި 21, 2018 23:51\nރައްޖޭގަ މިކަހަލަކަމެއް ހިންގާ މިވަރުކުއްޖަކު ހައްޔަރު ކޮއްފިޔާ އެހެންގައުމުތަކުން ވަގުތުން ދަތިކުރުމުގެ ފިޔަވަލު އަޅާނެ، އެކަމު އެއީ ވަކިމީހަކު ވެރިކަމުގަ ހުރިއްޔާ. އެމީހުން ބުނާވެރިޔަކު ހުރެގެން ކަމެއްކުރިޔަސް އެމީހުންނައް ނުވެސްއިވޭނެ ނުވެސްފެންނާނެ\nޖުލައި 22, 2018 01:49\nއެމެރިކާ ވިއްޔާ އޯކޭ. މިރާއްޖޭގައި ހިނގި ކަމެއްނަމަ އީޔޫ، އިންޑިއާ، އިނގިރޭސި ވިލާތް އަދި ތިޔަ އެމެރިކާ އިންވެސް މިކަމާ ކަންބޮޑުވެ ބޮންއަޅާބޯޓު ތަކަށް ދަންދެން މިހާރު ފޮނުވައިފީސް. އެކަމަކު އެމެރިކާ ވީމަ ހަމަ ރަނގަޅެއްނު. އިސްލާމީ ޝަރީޢަތަށް ޢަމަލުކުރުމަށް މުސްލިމުންނަށް ހުރަސް އަޅާފަ އެ ޝަރީޢަތުގެ ފުރިހަމަކަން އެނގޭތީ މައްކާރު ޔަހޫދީންނާއި ނަޞާރާއިން މި ޢަމަލު ކުރަނީ މިފަދަ ކަންކަމުގައި ހަމަ އެ ޝަރީޢަތުގައިވާ ގޮތަށް.


India Asian Cup ah, Chhetri Puskás aa evvaru koffi | Mihaaru\nއިންޑިއާ އޭޝިއަން ކަޕަށް، ޗެތުރީ ޕުސްކަސްއާ އެއްވަރު ކޮށްފި\nހޮންގް ކޮންގް ކޮޅަށް ލަނޑު ޖެހުމަށް ފަހު ޗެތުރީ.-- ފޮޓޯ: އޭއައިއެފްއެފް\n15 ޖޫން 2022 - 06:55\nދެކުނު އޭޝިއާގެ ގަދަ ބާރު އިންޑިއާ އިން އޭޝިއަން ކަޕް ކޮލިފައިން ގައި މިއަދު 4-0 އިން ހޮންގް ކޮންގް މައްޗަށް ކުރި ހޯދައި، ގުރޫޕުގެ އެއްވަނަ ޓީމުގެ ގޮތުގައި އަންނަ އަހަރު ބާއްވާ މުބާރާތުން ޖާގަ ހޯދައިފި އެވެ\nއެ މެޗުގައި ލަނޑު ޖަހައިދިން ކެޕްޓަން ސުނިލް ޗެތުރީ ހަންގޭރީގެ ލެޖެންޑް ފެރެންކް ޕުސްކަސްގެ ލަނޑު ޖެހުމުގެ ރެކޯޑަކާ ހަމަކޮށްފި އެވެ.\nއިންޑިއާ އިން ވަނީ މެޗުގެ ފުރަތަމަ މިނިޓުގައި ހޮންގް ކޮންގް ކޮޅަށް ލަނޑު ޖަހައި ލީޑު ނަގައިފަ އެވެ. މި ލަނޑު އެޓީމަށް ޖަހައިދިނީ އަންވަރު އަލީ އެވެ. މިއީ މި އަހަރު ގައުމީ ޓީމަށް ކުޅެން ފެށި އުމުރުން 21 އަހަރުގެ ޑިފެންޑަރުގެ ގައުމީ ޓީމަށް ޖަހައިދިން ފުރަތަމަ ލަނޑެވެ. އަދި ފުރަތަމަ ހާފުގެ އިތުރު ވަގުތުގައި އިންޑިއާ އިން ލީޑު ފުޅާ ކުރީ ޗެތުރީ ގައުމީ ޓީމަށް ޖަހައިދިން 84 ވަނަ ލަނޑުންނެވެ.\nޕުސްކަސް ވަނީ ހަންގޭރީ އަށް ކުޅެދިން 85 މެޗުން 84 ލަނޑު ޖަހައިފަ އެވެ. އޭނާގެ ހަނދާނުގައި ފީފާ އިން އަންނަނީ 2009 ވަނަ އަހަރުން ފެށިގެން އަހަރުގެ އެންމެ ރީތި ގޯލަކަށް "ފީފާ ޕުސްކަސް އެވޯޑް" ނަމުގައި އެވޯޑެއް ވެސް ދެމުންނެވެ. ހޮންގް ކޮންގް ކޮޅަށް އުމުރުން 37 އަހަރުގެ ޗެތުރީ ޖެހި ލަނޑާ އެކު އޭނާ އިންޑިއާ ގައުމީ ޓީމަށް 84 ލަނޑު ހަމަކުރީ 129 މެޗު ކުޅެގެންނެވެ.\nޗެތުރީ (ކ) އަދި ޕުސްކަސް (ވ). ދެ ކުޅުންތެރިން ވެސް ވަނީ ގައުމީ ޓީމަށް 84 ލަނޑު ޖަހައިދީފައި.--\nމިއާ އެކު އޭނާ މިހާތަނަށް ގައުމީ ޓީމަށް އެންމެ ގިނަ ލަނޑު ޖެހި ކުޅުންތެރިންގެ ލިސްޓުގެ ގަދަ ފަހަކުން ޗެތުރީ އަށް ވަނީ ޖާގަ ލިބިފަ އެވެ. ޗެތުރީ އަށް ވުރެ ދެ ލަނޑު ކުރީގައި 86 ގޯލާ އެކު އުޅެނީ އާޖެންޓީނާގެ ލިއޮނެލް މެސީ އެވެ. އަދި މެލޭޝިއާގެ މޮކްރާތު ދަހާރީ 89 ލަނޑު ޖަހާފައި ވާއިރު އީރާންގެ ފޯވާޑް އަލީ ދާއީ ވަނީ 109 ލަނޑު ޖަހައިފަ އެވެ. އެއްވަނައިގައި އޮތީ 117 ލަނޑު ޖަހާފައިވާ ޕޯޗުގަލްގެ ތަރި ކްރިސްޓިއާނޯ ރޮނާލްޑޯ އެވެ.\nޗެތުރީ ނަގާފައި ދެކުނު އޭޝިއާ ސަރަހައްދުގައި ގައުމީ ޓީމަށް ދެން އެންމެ ގިނަ ލަނޑު ޖެހުމުގެ ރެކޯޑް އޮތީ ރާއްޖޭގެ އަލީ އަޝްފާގް (ދަގަނޑޭ) އަތުގަ އެވެ. އޭނާ ވަނީ 89 މެޗުން 57 ލަނޑު ޖަހައިފަ އެވެ. އަޝްފާގް އެންމެ ފަހުން ގައުމީ ޓީމަށް ކުޅުނީ މިދިޔަ އަހަރު އެވެ. ޖެހިގެން އައި ޑިސެމްބަރު މަހު އާ ސީޒަން ހުޅުވަން ކުޅުނު ޗެރިޓީ ޝީލްޑް މެޗަށް ފަހު އަނިޔާގެ ސަބަބުން އަޝްފާގު އަދިވެސް ހުރީ ކުޅުމާ ދުރުގަ އެވެ.\nއިންޑިއާ އިން ހޮންގް ކޮންގް ކޮޅަށް ޖެހި ތިންވަނަ ލަނޑު 85 ވަނަ މިނިޓުގައި ޖަހައިދިނީ، އެންމެ ފަހުން ބޭއްވި ދެ ސާފް ޗެމްޕިއަންޝިޕުގައި ވެސް ރާއްޖެ ކޮޅަށް ލަނޑު ޖެހި ފޯވާޑް މަންވީރު ސިންގް އެވެ. އޭނާ ވަނީ މިދިޔަ އަހަރު އޭއެފްސީ ކަޕުގައި ރާއްޖޭގެ މާޒިޔާ ކޮޅަށް ވެސް ލަނޑު ޖަހައިފަ އެވެ. ފަހު ލަނޑު އިތުރު ވަގުތުގައި ޖެހީ ޒުވާން ފޯވާޑް އިޝާން ޕަންޑިތާ އެވެ. މިއީ އޭނާ ވެސް ގައުމީ ޓީމަށް ޖަހައިދިން ފުރަތަމަ ލަނޑެވެ.\nމި ނަތީޖާއާ އެކު އިންޑިއާ ވަނީ ގުރޫޕުގެ އެއްވަނަ ޓީމުގެ ގޮތުގައި އަންނަ އަހަރުގެ އޭޝިއަން ކަޕަށް ކޮލިފައި ވެފަ އެވެ. ކޮލިފައިންގެ ހުރިހާ މެޗެއް ވެސް އިންޑިއާ ކާމިޔާބު ކުރި އެވެ. ފުރަތަމަ މެޗުގައި ވަނީ 2-0 އިން ކެމްބޯޑިއާ ބަލި ކޮށްފަ އެވެ. އެ މެޗުގައި އިންޑިއާގެ ދެ ލަނޑު ވެސް ޖެހީ ޗެތުރީ އެވެ. އަދި އިންޑިއާ އިން 2-1 އިން އަފްގާނިސްތާނު ބަލިކުރި މެޗުގައި ފުރަތަމަ އިންޑިއާ އަށް ލީޑު ނަގައިދިނީ ވެސް އޭނާ އެވެ.\nމިއީ އޭޝިއަން ކަޕުގައި އިންޑިއާ ވާދަކުރާ ފަސްވަނަ ފަހަރެވެ. އަދި ވިދިވިދިގެން އޭޝިއަން ކަޕުން ޖާގަ ހޯދި ދެވަނަ ފަހަރެވެ.\nމެޗުން ބަލިވި ނަމަވެސް ހޮންގް ކޮންގް ވަނީ ކޮލިފައިންގެ ހަ ގުރޫޕުގެ ދެވަނައިގައި ނިންމި އެންމެ ރަނގަޅު ފަސް ޓީމުތެރޭގައި ހިމެނިގެން އޭއެފްސީ ކަޕުގެ ޖާގައެއް ހޯދައިފަ އެވެ.\nRaajje in Lanka balikoh molhakaa eku qualifying ninmmaalfa\nއިންޑިއާގެ އިތުރުން ދެކުނު އޭޝިއާ ސަރަހައްދުން އޭޝިއަން ކަޕް ކޮލިފައިން ފަހު ބުރުގައި ދެން ވާދަކުރީ ދިވެހިރާއްޖެ އާއި ސްރީ ލަންކާ އަދި ނޭޕާލާއި ބަންގްލަދޭޝް އެވެ. ރާއްޖޭން ކޮލިފައިން ނިންމާލީ ފަހު މެޗުގައި، ރާއްޖެ އޮތް ގުރޫޕުގައި ހިމެނޭ ސްރީ ލަންކާ އަތުން ހޯދުނު ހަމައެކަނި މޮޅާ އެކު ގުރޫޕުގެ ތިންވަނައިގަ އެވެ. ސްރީ ލަންކާ ވަނީ ކުޅުނު ތިން މެޗުން ވެސް ބަލި ވެފަ އެވެ. ބަންގްލަދޭޝް އާއި ނޭޕާލް ވެސް ކޮލިފައިން ނިންމާލީ ޕޮއިންޓެއް ނުހޯދި އެވެ.\nރާއްޖެ ނޫނީ ނޯންނާނެ ފުޓުބޯޅަކުޅޭތާ ބައިގަރުނަށްވުރެ ގިނަ ދުވަސްވީއިރުވެސް ސަރަހައްދު ފަހަނައަޅައި ކުރިއަށް ނުދެވުނު ގައުމެއް.


Gasim ge jalu hukumaa medhu maadhamaa High court in goi ninmanee\nގާސިމްގެ ޖަލު ހުކުމާމެދު މާދަމާ ހައިކޯޓުން ގޮތް ނިންމަނީ\nގާސިމް އިބްރާހިމް އަނބިކަނބަލުންނާއެކު: މާދަމާ ހައިކޯޓުން ހުކުމާމެދު ގޮތް ނިންމާނެ - މުހައްމަދު އަފްރާޙް | އަވަސް\nޖުމްހޫރީ ޕާޓީގެ ބާނީ ގާސިމް އިބްރާހިމްގެ މައްޗަށް ކުރިމިނަލް ކޯޓުން އިއްވާާފައިވާ ތިން އަހަރާއި ދެ މަހުގެ ޖަލު ހުކުމްގެ އިސްތިއުނާފު މައްސަލާގެ ހުކުމް ހައިކޯޓުން މާދަމާ އިއްވުމަށް ތައްޔާރުވެއްޖެ އެވެ.\nރިޝްވަތު ދިން ކަމުގެ ކުށް ސާބިތުވެ ކުރިމިނަލް ކޯޓުން ގާސިމްގެ މައްޗަށް އިއްވާފައިވަނީ ތިން އަހަރާއި ދެ މަހާއި 12 ދުވަހުގެ ހުކުމެކެވެ. އެ ހުކުމް އިއްވީ ގާސިމްގެ ޣައިރު ހާޒިރުގަ އެވެ. އޭރު އޭނާ އޮންނެވީ ހޮސްޕިޓަލްގައި އެޑްމިޓްކޮށްފަ އެވެ.\nއެ ހުކުމަށްފަހު ގާސިމް ޖަލަށް ގެންގޮސްފައެއް ނުވެ އެވެ. ބޭސްފަރުވާއަށް ސިންގަޕޫރަށް ފޮނުވި އެވެ. ނަމަވެސް ފަހުން\nވަނީ ޖަރުމަންވިލާތަށް އަމިއްލަފުޅަށް ވަޑައިގެންފަ އެވެ.\nމި މައްސަލާގެ އަޑުއެހުންތައް މި މަހުގެ 11 ވަނަ ދުވަހު ހައިކޯޓުން ވަނީ ނިންމާލާފަ އެވެ. އެ އަޑުއެހުމުގައި ގާސިމްގެ މައްސަލާގައި އިޖުރާއަތާ ހިލާފަށް ބައެއް ކަންކަން ދަށު ކޯޓުގައި ހިނގާފައިވާ ކަމަށް ދައުލަތުން އެއްބަސްވެފައިވެ އެވެ. ހުކުމް އިއްވުމުގެ އަޑުއެހުން ތާވަލްކޮށްފައިވަނީ މާދަމާ މެންދުރުފަހަށެވެ.\nއެ މައްސަލާގައި ގޮތެއް ކަނޑައަޅަންދެން ގާސިމް ވަނީ ކާފާލާތުގެ ދަށުން މިނިވަންކޮށްފަ އެވެ. ގާސިމް ރާއްޖެ ވަޑައިގެންނެވީ މިނިވަންކުރުމުންނެވެ.\nގާސިމްގެ މައްޗަށް ދައުވާ އުފުލީ މިދިޔަ މާޗް 26 ވަނަ ދުވަހުގެ ރޭ އިދިކޮޅު ފަރާތްތަކުން ކުނޫޒްގައި ބޭއްވި ޖަލްސާގައި މަސީހުގެ އިތުބާރުނެތް ކަމަށް ވޯޓްލާ މެންބަރުންނަށް އެހީތެރިވެ ދެވަނަ ދައުރަކަށް ހޮވައިދިނުމަށް މަސައްކަތް ކުރާނެ ކަމަށް ގާސިމް ވިދާޅުވުމާ ގުޅިގެންނެވެ.\nޕްރޮސެކިއުޓާ ޖެނެރަލްގެ އޮފީސް ހައިކޯޓް ޖުމްހޫރީ ޕާޓީ + ގާސިމް އިބްރާހިމް\nގާސިމްގެ ޖަލު ހުކުމް ހައިކޯޓުން ބާތިލްކޮށްފި


ނަބަވީ ބޭސްވެރިކަމުގެތެރެއިން – ޙިޖާމާ 1 – DhiSalafiyyah\n24/09/2011 އެހެނިހެންއައްޝައިޚް މުޙައްމަދު ޝަމްޢޫން\nއާދެ ރަސޫލުﷲ ޞައްލަﷲ ޢަލައިހިވަސައްލަމަވަނީ ޙިޖާމާޖައްސަވާފައެވެ. عَنْ ابْنِ عَبَّاسٍ رَضِيَ اللهُ عَنْهُمَا : أَنَّ النَّبِيَّ صَلَّى اللهُ عَلَيْهِ وَسَلَّمَ احْتَجَمَ وَهُوَ مُحْرِمٌ وَاحْتَجَمَ وَهُوَ صَائِمٌ (4) “އިބްނު ޢައްބާސް ރަޟިޔަﷲ ޢަންހުމާގެ އަރިހުންރިވާވެގެންވެއެވެ. ރަސޫލުﷲ ޞައްލަﷲ ޢަލައިހިވަސައްލަމަ އިޙުރާމްބަންނަވައިގެން ހުންނަވައި ޙިޖާމާޖެއްސެވިއެވެ. އަދި ރޯދައަށް ހުންނަވައިގެން ޙިޖާމާޖެއްސެވިއެވެ.” އަދި އެކަލޭގެފާނުވަނީ އުއްމަތަށް ޙިޖާމާޖެހުމަށް އިރުޝާދުދެއްވާފައެވެ. وَ مَا اشْتَكَى أَحَدٌ إِلَى رَسُولِ اللهِ صَلَّى اللهُ عَلَيْهِ وَسَلَّمَ وَجَعًا فِيْ رَأْسِهِ إِلَّا قَالَ : احْتَجِمْ(5) “ބޮލުގައިރިއްސާތީ ޝަކުވާކުރާ ކޮންމެމީހަކަށް ރަސޫލުﷲ ޞައްލަﷲ ޢަލައިހިވަސައްލަމަ ޙަދީޘްކުރައްވައެވެ: “ޙިޖާމާޖަހާށެވެ.”


ނިލަންދޫއާއި ދަރަނބޫދޫ އެއްވަރުވެ، ނިލަންދޫ ފައިނަލަށް – Nilandhe\nމިނިވަން ޗެންޕިއަންޝިޕް 2016 ގަ މިއަދު ހަވީރު ނިލަންދޫއާއި ދަރަނބޫދޫ ބައްދަލުކުރި މެޗް އެންމެ ފަހުވަގުތުގައި ލަނޑެއްޖަހައި ދަރަނބޫދޫއާއި އެއްވަރުކޮށް، ނިލަންދޫ ފ.އަތޮޅު މުބާރާތުގެ ފައިނަލަށް ދަތުރުކޮށްފިއެވެ. މި މެޗް އެއްވަރު ވެފައިވަނީ 1-1 އިންނެވެ.\nމި މެޗްގައި ބޯޅަ ހިފަހައްޓައިގެން މޮޅަށް ކުޅެފައިވަނީ ނިލަންދޫ ޓީމުންނެވެ. މެޗްގެ 13 ވަނަ މިނިޓްގައި ނިލަންދުގެ އާއްލައަށް ލަނޑެއްޖަހަން ވަރަށް ރަނގަޅު ފުރުސަތެއް ލިބިގެން ދިޔައެވެ. ބޯޅަ ބޭކާރުވީ ފަޔަށް ނޭރުމުންނެވެ. މެޗްގެ 26 ވަނަ މިނިޓްގައި ވެސް އާއްލައަށް ވަރަށް ހުސް ފުރުސަތެއް ލިބިގެންލުނެވެ.\nމެޗްގެ 31 ވަނަ މިނިޓްގައި އަޖޫ ޖެހި ބާރު ޝޮޓްގެ ހުރަހަކަށްވެގެން ދިޔައީ ދަރަނބޫދޫގެ ކީޕަރެވެ. ފުރަތަމަ ހާފް ނިމުނީ ނިލަންދޫ އިން ދަރަނބޫދޫގެ ގޯލަށް ވަރުގަދަ ޙަމަލާތަކެއް ދިންނަމަވެސް އެއްވެސް ގޯލެއް ނުޖެހިއެވެ. މި ހާފުގައި ދަރަނބޫދޫގެ2ކުޅުންތެރިޔަކަށް ރީނދޫކާޑު ދައްކާފައިވެއެވެ.\nދެވަނަ ހާފްވެސް ފެށިތާ މިނިޓެއްގެ ތެރޭގައި އާއްލަވަނީ ނުރައްކާތެރި ޙަމަލާއެއް ދަރަނބޫދޫގެ ގޯލަށް ފޮނުވާލާފައެވެ. މި ޙަމަލާއާއިއެކު ނިލަންދޫ ސަޕޯޓަރުންގެ ފޯރިވެސް ގަދަވެގެން ދިޔައެވެ. ނަމަވެސް ސަޕޯޓަރުންގެ ހިތްވަރު އެލުވާލީ 11 ވަނަ މިނިޓްގައި ދަރަނބޫދޫ ޓީމުގެ މަޖީދު ނިލަންދޫގެ ގޯލަށް ވައްދާލި ލަނޑުންނެވެ.\nދަރަނބޫދޫގެ ގޯލާއިއެކު ނިލަންދޫގެ ހަމަލާތައް ވަރަށް ވަރުގަދަ ކުރިތަން ފެނިގެން ދިޔައެވެ. އެގޮތުން މެޗްގެ ދަރަނބޫދޫ ޓީމުގެ ފައުލްތައް ގިނަވެ، ފަހު ހާފުގެ 38 ވަނަ މިނިޓްގައި ދަރަނބޫދޫ ޓީމުގެ މުޙަންމަދު ޢުމަރަށް ވަނީ ރަތްކާޑު ދައްކާފައެވެ. ފުރިހަމަ ވަގުތު ހަމަވީއިރު ވެސް ނިލަންދޫ ޓީމުން އުފައްދާ ޙަމަލާތަކުން އެއްވެސް ފައިދާއެއް ނުކުރިއެވެ.\nމެޗްގެ ދެވަނަ ހާފުގައި މެޗްގެ ދެވަނަ ރަތްކާޑު ދަރަނބޫދޫގެ ސާޖިދުއަށް ވެސް ދައްކާފައިވެއެވެ. މިހާފުގައި ވެސް ގިނަ ޢަދަދެއްގެ ރީނދޫކާޑު ފެނިފައިވެއެވެ.\nނިލަންދޫ ޓީމުން ނިލަންދޫގެ ސަޕޯޓަރުންގެ ހިތް އުފާކޮށްލީ އިތުރުވަގުތުގެ ފުރަތަމަ މިނިޓްގައި ވާނި ޖެހި ލަނޑާއެކުއެވެ. 1-1 އިން މިޗް ނިމުމާއެކު ނިލަންދޫއަށް ފައިނަލް ކަށަވަރުވީއެވެ. މެޗްގެ މޮޅު ކުޅުންތެރިޔަކަށް ހޮވިފައިވަނީ ދަރަނބޫދޫގެ ގޯލްކީޕަރު ހުޒައިލް އެވެ.\nނިލަންދޫ ފައިނަލަށް ދިޔައީ ޖެހިގޯލުން މުބާރާތުގައި ބައިވެރިވި އަނެއް ދެ ޓީމަށްވުރެ އިތުރުވުމުންނެވެ. ފައިނަލްގައި އަނެއް ކޮޅުން ބައްދަލުކުރާނީ ހުރިހާގޮތަކުން ވެސް އެއްވަރުވި، ދަރަނބޫދޫއާއި މަގޫދޫ ޓީމުގެ މެދުގައި ގުރުއަތުލައިގެންނެވެ. ގުރުއަތުލުން އޮންނާނީ މާދަމާގައި ކަމަށްވެއެވެ.


Nabee Beykalunge Vaahaka: Nuh Alaihihsalaam (Part 2) | Dhiislam\nسورة يونس ގައި މާތް الله ވަޙީ ކުރައްވަފައިވަނީ ﴿ وَاتْلُ عَلَيْهِمْ نَبَأَ نُوحٍ إِذْ قَالَ لِقَوْمِهِ يَا قَوْمِ إِن كَانَ كَبُرَ عَلَيْكُم مَّقَامِي وَتَذْكِيرِي بِآيَاتِ اللَّـهِ فَعَلَى اللَّـهِ تَوَكَّلْتُ فَأَجْمِعُوا أَمْرَكُمْ وَشُرَكَاءَكُمْ ثُمَّ لَا يَكُنْ أَمْرُكُمْ عَلَيْكُمْ غُمَّةً ثُمَّ اقْضُوا إِلَيَّ وَلَا تُنظِرُونِ ﴾ نوح ގެފާނުގެ ވާހަކަ އެއުރެންނަށް ކަލޭގެފާނު ކިޔައިދެއްވާށެވެ! އެކަލޭގެފާނުގެ قوم ގެމީހުންނަށް ވިދާޅުވި ހިނދުގައެވެ. އޭ ތިމަންކަލޭގެފާނުގެ قوم ގެމީހުންނޭވެ! ތިމަންކަލޭގެފާނު ތިޔަބައިމީހުންގެ ތެރޭގައި ހުންނެވުމާއި، اللَّه ގެ آية ތަކުން ތިމަންކަލޭގެފާނު ތިޔަބައިމީހުންނަށް ހަނދާންކޮށް ދެއްވުން، ތިޔަބައިމީހުންގެ މައްޗަށް ބޮޑުކަމަކަށް ވެއްޖެނަމަ، ފަހެ، ތިމަންކަލޭގެފާނު، اللَّه އަށް وكيل ކުރައްވައިފީމެވެ. ދެން ތިޔަބައިމީހުންގެ ބައިވެރިންނާއެކު، ތިޔަބައިމީހުންގެ ކަންތަކާމެދު އެއްބަސްވާށެވެ! ދެން ތިޔަބައިމީހުންގެ ކަންތައް (ނިންމިގޮތް) ތިޔަބައިމީހުންނަށް އޮޅޭގޮތެއްގައި، ވަންހަނާވެފައި އޮވެގެނެއް ނުވާނެއެވެ. ދެން ތިޔަބައިމީހުން ނިންމިގޮތް، ތިމަންކަލޭގެފާނުގެ މައްޗަށް ހިންގާށެވެ! އަދި ތިޔަބައިމީހުން ތިމަންކަލޭގެފާނަށް مهلة ނުދޭށެވެ!\n﴿ فَإِن تَوَلَّيْتُمْ فَمَا سَأَلْتُكُم مِّنْ أَجْرٍ إِنْ أَجْرِيَ إِلَّا عَلَى اللَّـهِ وَأُمِرْتُ أَنْ أَكُونَ مِنَ الْمُسْلِمِينَ﴾ ފަހެ، ތިޔަބައިމީހުން ފުރަގަސްދީފިނަމަ (ދަންނާށެވެ!) ފަހެ، ތިޔަބައިމީހުންގެ ކިބަޔަކުން އުޖޫރައަކަށް ތިމަންކަލޭގެފާނު އެދިވަޑައެއް ނުގަންނަވަމެވެ. ތިމަންކަލޭގެފާނުގެ އުޖޫރަ، اللَّه ގެ حضرة ގައި މެނުވީ ނުވެތެވެ. އަދި ތިމަންކަލޭގެފާނަށް أمر ކުރައްވާފައިވަނީ، ތިމަންކަލޭގެފާނު مسلم ންގެ ތެރެއިން ވުމަށެވެ. ﴿ فَكَذَّبُوهُ فَنَجَّيْنَاهُ وَمَن مَّعَهُ فِي الْفُلْكِ وَجَعَلْنَاهُمْ خَلَائِفَ وَأَغْرَقْنَا الَّذِينَ كَذَّبُوا بِآيَاتِنَا فَانظُرْ كَيْفَ كَانَ عَاقِبَةُ الْمُنذَرِينَ ﴾ ފަހެ، އެއުރެން އެކަލޭގެފާނު ދޮގުކުރޫއެވެ. ދެން ތިމަންރަސްކަލާނގެ އެކަލޭގެފާނާއި، އެކަލޭގެފާނުގެ އަރިހުގައި ނާކޮޅުގައިވާ އެންމެން ސަލާމަތް ކުރެއްވީމެވެ. އަދި އޭގެފަހުން (ބިމުގައި) އުޅޭނެ ބަޔަކު ކަމުގައި އެއުރެން ލެއްވީމެވެ. އަދި ތިމަންރަސްކަލާނގެ آية ތައް ދޮގުކުރިމީހުން غرق ކުރެއްވީމެވެ. ފަހެ، إنذار ވެވުނު މީހުންގެ ނިމުންހުރީ، ކޮންފަދައަކުންކަން ކަލޭގެފާނު ދެކެވަޑައިގަންނަވާށެވެ!"\nسورة هود ގައި މާތް الله ވަޙީ ކުރައްވަފައިވަނީ ﴿ وَلَقَدْ أَرْسَلْنَا نُوحًا إِلَىٰ قَوْمِهِ إِنِّي لَكُمْ نَذِيرٌ مُّبِينٌ ﴾ ހަމަކަށަވަރުން، نوح ގެފާނު، އެކަލޭގެފާނުގެ قوم ގެމީހުންގެ ގާތަށް ތިމަންރަސްކަލާނގެ ފޮނުއްވީމެވެ. (ވިދާޅުވެ އެންގެވުމަށެވެ.) ހަމަކަށަވަރުން، އަހުރެންނީ، ތިޔަބައިމީހުންގެ ގާތަށް ފޮނުއްވެވި، بيان ވެގެންހުރި إنذار ކުރާ މީހަކީމެވެ.\n﴿ أَن لَّا تَعْبُدُوا إِلَّا اللَّـهَ إِنِّي أَخَافُ عَلَيْكُمْ عَذَابَ يَوْمٍ أَلِيمٍ ﴾ اللَّه އަށް މެނުވީ، ތިޔަބައިމީހުން އަޅުކަން ނުކުރާހުށިކަމެވެ! ހަމަކަށަވަރުން ވޭންދެނިވި ދުވަހެއްގެ عذاب އަށް ތިޔަބައިމީހުންނާމެދު ތިމަންކަލޭގެފާނު ބިރުފުޅުގަނެއެވެ. ﴿ فَقَالَ الْمَلَأُ الَّذِينَ كَفَرُوا مِن قَوْمِهِ مَا نَرَاكَ إِلَّا بَشَرًا مِّثْلَنَا وَمَا نَرَاكَ اتَّبَعَكَ إِلَّا الَّذِينَ هُمْ أَرَاذِلُنَا بَادِيَ الرَّأْيِ وَمَا نَرَىٰ لَكُمْ عَلَيْنَا مِن فَضْلٍ بَلْ نَظُنُّكُمْ كَاذِبِينَ ﴾ ފަހެ، އެކަލޭގެފާނުގެ قوم ގެމީހުންކުރެ، كافر ވި ބޮޑުން ބުނެފޫއެވެ. ތިމަންމެންކަހަލަ آدم ގެދަރިޔަކު ކަމުގައި މެނުވީ ތިމަންމެން، ކަލޭގެފާނު ނުދެކެމުއެވެ. އަދި ކަލޭގެފާނަށް تبع ވި މީހުންނަކީ، ތިމަންމެންގެ ތެރެއިން އެންމެ ދެރަ ނިކަމެތިން ކަމުގައި މެނުވީ ތިމަންމެން ނުދެކެމުއެވެ. (އެއުރެން تبع ވީ) މަތިމަތިން ފެންނަ ފެނުމަށެވެ. އަދި ތިމަންމެންގެ މައްޗަށް އެއްވެސް މޮޅުކަމެއް ތިޔަބައިމީހުންނަށް ލިބިގެންވާ ކަމަކަށް ތިމަންމެން ނުދެކެމުއެވެ. އަދި ކިއެއްތަ! ތިމަންމެން ހީކުރަނީ، ތިޔަބައިމީހުންނަކީ ދޮގުހަދާ ބަޔަކުކަމުގައެވެ. ﴿ قَالَ يَا قَوْمِ أَرَأَيْتُمْ إِن كُنتُ عَلَىٰ بَيِّنَةٍ مِّن رَّبِّي وَآتَانِي رَحْمَةً مِّنْ عِندِهِ فَعُمِّيَتْ عَلَيْكُمْ أَنُلْزِمُكُمُوهَا وَأَنتُمْ لَهَا كَارِهُونَ ﴾ އެކަލޭގެފާނު ވިދާޅުވިއެވެ. އޭ އަހުރެންގެ قوم ގެމީހުންނޭވެ! ތިޔަބައިމީހުން ނިކަން ބުނެބަލާށެވެ! އަހުރެންގެ ވެރިރަސްކަލާނގެ حضرة ން އައި ފާޅުވެގެންވާ ތެދުމަގެއްގައި އަހުރެންވީނަމަ، އަދި އެކަލާނގެ حضرة ން އަހުރެންނަށް رحمة އެއް ދެއްވައިފިނަމަ، ދެން އެކަންތައް ތިޔަބައިމީހުންނަށް ވަންހަނާކުރެއްވިހިނދު، ތިޔަބައިމީހުން އެކަމަށް ނުރުހުންވެ ތިއްބައި، އަހުރެމެންނަށް ތިޔަބައިމީހުންގެ މައްޗަށް އެކަން لازم ކުރެވިދާނެ ހެއްޔެވެ؟ ﴿ وَيَا قَوْمِ لَا أَسْأَلُكُمْ عَلَيْهِ مَالًا إِنْ أَجْرِيَ إِلَّا عَلَى اللَّـهِ وَمَا أَنَا بِطَارِدِ الَّذِينَ آمَنُوا إِنَّهُم مُّلَاقُو رَبِّهِمْ وَلَـٰكِنِّي أَرَاكُمْ قَوْمًا تَجْهَلُونَ ﴾ އޭ އަހުރެންގެ قوم ގެމީހުންނޭވެ! އެކަމުގެ މައްޗަށް އެއްވެސް މުދަލެއް ތިޔަބައިމީހުންގެ ކިބަޔަކުން ނޭދެމެވެ. ތިމަންކަލޭގެފާނުގެ އުޖޫރަ، اللَّه ގެ حضرة ން ނޫނީ ނުވެއެވެ. އަދި إيمان ވެއްޖެ މީސްތަކުން ފަހައި ބޭރުކުރާ މީހަކު ކަމުގައި ތިމަންކަލޭގެފާނު ނުވަމެވެ. ހަމަކަށަވަރުން، އެއުރެންނީ، އެއުރެންގެ ވެރިރަސްކަލާނގެއާ ބައްދަލުވާނޭ ބަޔެކެވެ. އެހެނެއްކަމަކު، ތިޔަބައިމީހުންނީ، جاهل ބަޔަކު ކަމުގައި ތިމަންކަލޭގެފާނު ދެކެވަޑައިގަންނަވަމެވެ. ﴿ وَيَا قَوْمِ مَن يَنصُرُنِي مِنَ اللَّـهِ إِن طَرَدتُّهُمْ أَفَلَا تَذَكَّرُونَ ﴾ އޭ އަހުރެންގެ قوم ގެމީހުންނޭވެ! އަހުރެން، އެއުރެން ފަހައި ބޭރުކޮށްފިނަމަ، اللَّه ގެ عذاب ން އަހުރެން ސަލާމަތްކޮށް نصر ދޭނީ ކާކުހެއްޔެވެ؟ ފަހެ، ތިޔަބައިމީހުން ހަނދުމަ ނުކުރަނީހެއްޔެވެ؟ ﴿ وَلَا أَقُولُ لَكُمْ عِندِي خَزَائِنُ اللَّـهِ وَلَا أَعْلَمُ الْغَيْبَ وَلَا أَقُولُ إِنِّي مَلَكٌ وَلَا أَقُولُ لِلَّذِينَ تَزْدَرِي أَعْيُنُكُمْ لَن يُؤْتِيَهُمُ اللَّـهُ خَيْرًا اللَّـهُ أَعْلَمُ بِمَا فِي أَنفُسِهِمْ إِنِّي إِذًا لَّمِنَ الظَّالِمِينَ ﴾ އަދި اللَّه ގެ خزانة ތައް ތިމަންކަލޭގެފާނުގެ އަރިހުގައި ވެއެކޭ ތިޔަބައިމީހުންނަކަށް ވިދާޅެއް ނުވަމެވެ. އަދި ތިމަންކަލޭގެފާނަކަށް غيب އެއްވެސް އެނގިވަޑައެއް ނުގަނެތެވެ. އަދި ތިމަންކަލޭގެފާނީ، ملائكة އެކޭވެސް ވިދާޅެއް ނުވަމެވެ. އަދި ތިޔަބައިމީހުންގެ ލޯތަކުން، ނިކަމެތިކޮށްހިތާ މީހުންނާމެދު، އެއުރެންނަށް، އެއްވެސް ހެވެއް اللَّه ނުދެއްވާނެކަމަކަށްވެސް ތިމަންކަލޭގެފާނު ވިދާޅެއް ނުވަމެވެ. އެއުރެންގެ ހިތްތަކުގައިވާ ކަންތައް، އެންމެމޮޅަށް ދެނެވޮޑިގެންވަނީ، اللَّه އެވެ. (އެފަދަ އެއްޗެއް ތިމަންކަލޭގެފާނު ވިދާޅުވިނަމަ) އެހިނދު ތިމަންކަލޭގެފާނު ވާހުށީ، އަނިޔާވެރިންގެ ތެރެއިންކަން ކަށަވަރެވެ. ﴿ قَالُوا يَا نُوحُ قَدْ جَادَلْتَنَا فَأَكْثَرْتَ جِدَالَنَا فَأْتِنَا بِمَا تَعِدُنَا إِن كُنتَ مِنَ الصَّادِقِينَ ﴾ އެއުރެން ދެންނެވޫއެވެ. އޭ نوح ގެފާނެވެ! ހަމަކަށަވަރުން، ކަލޭގެފާނު ތިމަންމެންނާ ޖަދަލުކުރައްވައިފީމުއެވެ. އަދި ތިމަންމެންނާ ޖަދަލުކުރެއްވުން ގިނަކުރައްވައިފީމުއެވެ. ފަހެ، ކަލޭގެފާނުވަނީ، ތެދުވެރިންގެ ތެރެއިން ކަމުގައިވާނަމަ، ތިމަންމެންނަށް ތިޔަ وعد ކުރައްވާ ކަންތައް ތިމަންމެންނާ ހަމަޔަށް ގެންނަވައި ބައްލަވާށެވެ! ﴿قَالَ إِنَّمَا يَأْتِيكُم بِهِ اللَّـهُ إِن شَاءَ وَمَا أَنتُم بِمُعْجِزِينَ ﴾ އެކަލޭގެފާނު ވިދާޅުވިއެވެ. އެކަލާނގެ އިރާދަކުރައްވައިފިނަމަ، އެކަންތައްތައް ތިޔަބައިމީހުންނާ ހަމަޔަށް ގެންނަވާހުށިކަން ކަށަވަރީ، اللَّه އެވެ. އަދި ތިޔަބައިމީހުންނަކީ، އެކަލާނގެ ނުކުޅައްދައި، ރެކިގެންދާނޭ ބަޔަކު ކަމުގައި ނުވެތެވެ.\n﴿ وَلَا يَنفَعُكُمْ نُصْحِي إِنْ أَرَدتُّ أَنْ أَنصَحَ لَكُمْ إِن كَانَ اللَّـهُ يُرِيدُ أَن يُغْوِيَكُمْ هُوَ رَبُّكُمْ وَإِلَيْهِ تُرْجَعُونَ ﴾ ތިޔަބައިމީހުން މަގުފުރެއްދެވުމަށް اللَّه އިރާދަކުރައްވާ ކަމުގައިވީނަމަ، ތިޔަބައިމީހުންނަށް نصيحة ދެއްވަން ތިމަންކަލޭގެފާނު އެދިވަޑައިގަތަސް، ތިމަންކަލޭގެފާނުގެ نصيحة އަކުން ތިޔަބައިމީހުންނަކަށް މަންފާއެއް ނުކުރާނެތެވެ. އެކަލާނގެއީ، ތިޔަބައިމީހުންގެ ވެރިރަސްކަލާނގެއެވެ. އަދި ތިޔަބައިމީހުން رجوع ކުރައްވާހުށީ، އެކަލާނގެ حضرة އަށެވެ. ﴿ أَمْ يَقُولُونَ افْتَرَاهُ قُلْ إِنِ افْتَرَيْتُهُ فَعَلَيَّ إِجْرَامِي وَأَنَا بَرِيءٌ مِّمَّا تُجْرِمُونَ ﴾ ނުވަތަ އެކަލޭގެފާނު އަމިއްލަފުޅަށް އެ قرآن ހެއްދެވިކަމަށް އެއުރެން ބުނަނީހެއްޔެވެ؟ ކަލޭގެފާނު ވިދާޅުވާށެވެ! ތިމަންކަލޭގެފާނު އެ قرآن އަމިއްލަފުޅަށް ހެއްދެވިނަމަ، ފަހެ، އެކަމުގެ ކުށް އޮތީ ތިމަންކަލޭގެފާނުގެ މައްޗަށެވެ. އަދި ތިޔަބައިމީހުން ކުރަމުންގެންދާ ކަންތަކުގެ ކުށުން، ތިމަންކަލޭގެފާނު ބަރީއަވެގެންވަމެވެ. ﴿ وَأُوحِيَ إِلَىٰ نُوحٍ أَنَّهُ لَن يُؤْمِنَ مِن قَوْمِكَ إِلَّا مَن قَدْ آمَنَ فَلَا تَبْتَئِسْ بِمَا كَانُوا يَفْعَلُونَ ﴾ نوح ގެފާނަށް وحى އިއްވެވިއެވެ. ކަލޭގެފާނުގެ قوم ގެމީހުންގެ ތެރެއިން މިހާތަނަށް إيمان ވެގެންތިބި މީހުން މެނުވީ، إيمان އެއް ނުވާނެތެވެ. ފަހެ، އެއުރެން ކޮށްއުޅޭ ކަންތަކާމެދު، ކަލޭގެފާނު ހިތާމަ ނުކުރައްވާށެވެ! ﴿وَاصْنَعِ الْفُلْكَ بِأَعْيُنِنَا وَوَحْيِنَا وَلَا تُخَاطِبْنِي فِي الَّذِينَ ظَلَمُوا إِنَّهُم مُّغْرَقُونَ ﴾ އަދި ތިމަންރަސްކަލާނގެ ބެއްލެވުމުގެ ދަށުން، އަދި ތިމަންރަސްކަލާނގެ وحى އާއެކު، ކަލޭގެފާނު ނާކޮޅު ބަންނަވާށެވެ! އަދި އަނިޔާވެރިވި މީހުންނާ މެދުގައި، ތިމަންރަސްކަލާނގެ حضرة އަށް ނުދަންނަވާށެވެ! ހަމަކަށަވަރުން، އެއުރެންނަކީ، غرق ކުރައްވާނޭ ބަޔެކެވެ. ﴿وَيَصْنَعُ الْفُلْكَ وَكُلَّمَا مَرَّ عَلَيْهِ مَلَأٌ مِّن قَوْمِهِ سَخِرُوا مِنْهُ قَالَ إِن تَسْخَرُوا مِنَّا فَإِنَّا نَسْخَرُ مِنكُمْ كَمَا تَسْخَرُونَ ﴾ އަދި އެކަލޭގެފާނު ނާކޮޅު ބަންނަވަމުން ގެންދެވިއެވެ. އެކަލޭގެފާނުގެ قوم ގެމީހުންކުރެ، ބޮޑުންގެ ބަޔަކު އެކަލޭގެފާނުގެ އަރިހުންލާފައި ހިނގައްޖެ ކޮންމެ ފަހަރަކު، އެކަލޭގެފާނަށް މަލާމާތްކުރެތެވެ. އެކަލޭގެފާނު ވިދާޅުވެތެވެ. ތިޔަބައިމީހުން ތިމަންކަލޭގެފާނަށް މަލާމާތްކުރާނަމަ، ތިޔަބައިމީހުން މަލާމާތްކުރާ ފަދައިން، ހަމަކަށަވަރުން، ތިމަންމެންވެސް ތިޔަބައިމީހުންނަށް މަލާމާތް ކުރާނަމެވެ. ﴿فَسَوْفَ تَعْلَمُونَ مَن يَأْتِيهِ عَذَابٌ يُخْزِيهِ وَيَحِلُّ عَلَيْهِ عَذَابٌ مُّقِيمٌ ﴾ ފަހެ، ނިކަމެތިކަން އެމީހަކަށް ދެނިވި عذاب، އެމީހަކާ ހަމައަށް އަންނަނީ، އަދި ދެމިހުންނަނިވި عذاب، އެމީހަކަށް ކުރިމަތިވެގެން އަންނަނީ، ކާކަށްކަން ނިކަންހުރެ ތިޔަބައިމީހުންނަށް އެނގޭނެތެވެ. ﴿حَتَّىٰ إِذَا جَاءَ أَمْرُنَا وَفَارَ التَّنُّورُ قُلْنَا احْمِلْ فِيهَا مِن كُلٍّ زَوْجَيْنِ اثْنَيْنِ وَأَهْلَكَ إِلَّا مَن سَبَقَ عَلَيْهِ الْقَوْلُ وَمَنْ آمَنَ وَمَا آمَنَ مَعَهُ إِلَّا قَلِيلٌ ﴾ ތިމަންރަސްކަލާނގެ أمر ފުޅު އައިސް، އަދި އުނދުނުގެ ތެރެއިން ފެން އަރައި އުތުރިގެންފުމަށް ދާނދެނެވެ. (އެހިނދު) ތިމަންރަސްކަލާނގެ وحى ކުރެއްވީމެވެ. ކޮންމެ އެއްޗަކުން (އަންހެން ފިރިހެން) ދެ ޖިންސުގެ ދޭއްޗާއި، އަދި ހަލާކުވެ ނެތިދިއުމުގެ ބަސްފުޅު، އިސްވެގޮސްފައިވާ މީހަކު ފިޔަވައި، ކަލޭގެފާނުގެ أهل ވެރިންނާއި، إيمان ވެގެންތިބި މީހުން އެ ނާކޮޅަށް ލައްވާށެވެ! މަދު މީހަކު މެނުވީ، އެކަލޭގެފާނުގެ އަރިހުގައި إيمان ވެގެނެއް ނުވެތެވެ. ﴿وَقَالَ ارْكَبُوا فِيهَا بِسْمِ اللَّـهِ مَجْرَاهَا وَمُرْسَاهَا إِنَّ رَبِّي لَغَفُورٌ رَّحِيمٌ ﴾ އަދި އެކަލޭގެފާނު ވިދާޅުވިއެވެ. ތިޔަބައިމީހުން އެ ނާކޮޅަށް އަރާށެވެ! އެ ނާކޮޅު ދުވުމާއި، ބަނދަރުކުރުންވަނީ، اللَّه ގެ اسم ފުޅުންނެވެ. ހަމަކަށަވަރުން، ތިމަންކަލޭގެފާނުގެ ވެރިރަސްކަލާނގެއީ، ގިނަގިނައިން ފާފަފުއްސަވާ، رحيم ވަންތަ ރަސްކަލާނގެއެވެ. ﴿ وَهِيَ تَجْرِي بِهِمْ فِي مَوْجٍ كَالْجِبَالِ وَنَادَىٰ نُوحٌ ابْنَهُ وَكَانَ فِي مَعْزِلٍ يَا بُنَيَّ ارْكَب مَّعَنَا وَلَا تَكُن مَّعَ الْكَافِرِينَ﴾ އަދި ފަރުބަދަތައް ފަދަ ރާޅުތަކެއްގެ ތެރޭގައި، އެއުރެންނާއިގެން އެ ނާކޮޅު ދުވަމުންދެއެވެ. އަދި نوح ގެފާނު އެކަލޭގެފާނުގެ ދަރިކަލުންނަށް ގޮވައިލެއްވިއެވެ. އޭރު އެ ދަރިކަލުންވީ (އެހެންމީހުންނާ) ވަކިން ދުރުގައެވެ. އޭ ދަރިފުޅާއެވެ! ތިމަންމެންނާއެކު (ނާކޮޅަށް) އަރާށެވެ! އަދި كافر ންނާ އެކުގައި ނުވާށެވެ! - ނުނިމޭ


Tiger Shroff chutty ah Raajjeygai | Mihaaru\nޓައިގާ ޝްރޮފް ޗުއްޓީ އަށް ރާއްޖޭގައި\n12 ނޮވެމްބަރ 2020 - 11:35\nއަންނަ މަހު "ހީރޯޕަންތީ 2" ގެ ޝޫޓިން ފަށަން ތައްޔާރުވަމުން އަންނަ ބޮލީވުޑްގެ އެކްޓަރު ޓައިގާ ޝްރޮފް ރާއްޖޭގައި ޗުއްޓީ ހޭދަކުރަމުން އެބަދެ އެވެ.\nއޭނާ ޗުއްޓީ ހޭދަކުރަމުން އަންނަ ރ. އަތޮޅުގައި ހިންގާ އިންޓަކޮންޓިނެންޓަލް މޯލްޑިވްސް މާމުނަގައު ރިސޯޓްގައި ނަގާފައިވާ ފޮޓޯތަކެއް ވެސް އިންސްޓަގްރާމްގައި ހިއްސާކޮށްފައިވެ އެވެ. ޓައިގާ އަކީ މީގެ ކުރިން ވެސް އެތައް ފަހަރަކު ރާއްޖޭގައި ޗުއްޓީ ހޭދަކޮށްފައިވާ ތަރިއެކެވެ. އޭނާއާ އެކު ކުރިން ލޯބިވެރިޔާ، ބަތަލާ ޑިޝާ ޕަޓާނީ ވެސް ރާއްޖޭގައި ޗުއްޓީ ހޭދަކޮށްފައިވެ އެވެ.\nމި އަހަރުގެ މާޗްގައި ރިލީޒްކުރި "ބާގީ 3" ގެ ބަތަލުގެ ކުރިއަށް ހުރި ފިލްމުތަކުގެ ތެރޭގައި "ގަންޕަތު" އާއި "ބާގީ 4" ގެ އިތުރުން "ރާމްބޯ" ހިމެނެ އެވެ.\nމަޝްހޫރު އެކްޓަރު ޖެކީ ޝްރޮފްގެ ދަރިފުޅު ޓައިގާ އަކީ މިދިޔަ އަހަރު ހިންދީ ސިނަމާ އަށް އައި އެންމެ ކާމިޔާބު ފިލްމު ކަމަށްވާ "ވޯ" ގެ ވެސް ބަތަލެވެ. އެ ފިލްމުގައި އޭނާ ފެނިގެން ދިޔައީ ރިތިކް ރޯޝަނާ އެކީގަ އެވެ.\nބޮލީވުޑްގެ އެންމެ ވަރުގަދަ އެކްޝަން ތަރިންގެ ތެރޭގައި ހިމެނޭ ޓައިގާ ދާދި ފަހުން ވަނީ އަމިއްލަ އަޑުން ރެކޯޑްކުރި ލަވައެއް ވެސް ނެރެފަ އެވެ.\nކޮވިޑް-19އާ އެކު ދިމާކޮށް ކުރިމަތިވި ލޮކްޑައުން އަށް ފަހު، ދަތުރުފަތުރުގެ ހިދުމަތް އަލުން ފެށުމާ އެކު އިންޑިއާގެ ވަރަށް ގިނަ ފިލްމީ ތަރިން އަންނަނީ ޗުއްޓީ އަށް ރާއްޖެ އަށް އަންނަމުންނެވެ. އިންޑިއާ އަކީ ރާއްޖެ އަށް ޓޫރިސްޓުން އެންމެ ގިނައިން އަންނަ އެއް ގައުމެވެ. އެ ގައުމުގެ މަޝްހޫރު ފިލްމީ ތަރިން ރާއްޖެ އައުމަކީ ރާއްޖޭހެ ޓޫރިޒަމް ވެސް ވަރަށް ބޮޑަށް އިޝްތިހާރުވާ ކަމެކެވެ. އިންޑިއާގެ ގިނަ ފިލްމީ ތަރިންނަކީ ސޯޝަލް މީޑިއާ ޕްލެޓްފޯމްތަކުގައި އެތައް މިލިއަން ބަޔަކު ފޮލޯކުރާ ބައެކެވެ.\nބޮލީވުޑް ޗުއްޓީ ދުވަސްވަރު ޓޫރިސްޓުން ޓޫރިޒަމް ޓައިގާ ޝްރޮފް\nމިސޮރު ކޮންމެ ފޮޓޯއެއްގައި ބަނޑު ހިންދައިގެން މިހުންނަނީ، އަހަރެމެންވެސް ބަނޑު ހިންދާލައިގެން ނޭވާ ނުލާ ތިބޭއިރު ތިޔަހެން ކަޓު އަރާފަހުރޭ! ރިލެކްސް ކޮށްލީމާ ކަޓްތައް ނުފެންނަނީ\nއިންޑިޔާ އައުޓް !!!ބޮލީވުޑް އައުޓް!!!\nފޮލޯ ކުރާނެ އިންޑިޔާގެ އެތައް މިލިޔަން ބައެއް، މީ އުފާވެރި ހަބަރެއް، ކޮވިޑް ކަންތައް އިރާދަކުރެއްވިއްޔާ ރަންގަޅު ވީމަ ރާއްޖެއަށް ވަރަށް ބޮޑަށް ފައިދާ ކުރާނެ، ކޮވިޑްގެ ކުރިން އިންޑިޔާގެ3ޕްރައިވެޓް އެއަރލައިން އިން ރާއްޖެއަށް ދަތުރު ކުރި، ސްޕައިސް ޖެޓް، އިންޑިގޯ، ގޯ އެއަރ، ވެލްކަމް ޓައިގަރ، ބްރިންގް ޔޯ ޑޭޑް ޖެކީ ނެކްސްޓް ޓައިމް\nހުޅުމާލޭ ޖަންގަލީގަވެސް ޓައިގަރު އުޅޭތީ ޓިކްޓޮކުން ދެކުނިން.\nއަސްލުވެސް. އަދި 88 ގައިވެސް 80 ވަރަކަށް ޓައިގަރުން އައިކަމަށް ކިޔާ.\nމާ ދެން ބޮޑީރީތި މީހެކޯ. ވަރަށްފޫހިވޭ\nފައު ވަނީތަ ތިބޭފްޅައި\nމިހާރު ބޮލީވުޑް ގައި ރާއްޖެ އިޝްތިހާރު އެބަވޭ. ތަރިން އައުމަކީ ވަރަށް ފައިދާކުރާނެކަމެއް. އެމީހުން އުޅޭނީ ލަގްޒަރީ ތަންތާ. ޚަރަދަކަށް ނުބަލާނެ.


Vote Laa Meehunnah Restaurant In Hiley Keun Dheny! - Vaguthu\nވޯޓުލާ މީހުންނަށް ރެސްޓޯރަންޓުން ހިލޭ ކެއުން ދެނީ\nއިންޑިޔާގެ މީޑިޔާތަކުން ބުނާގޮތުގައި، ސިޔާސީ ކަންކަމަށް އެޤައުމުގެ ޒުވާނުން ސަމާލުކަން ދޭ މިންވަރު ވަނީ އެތައް ތަނެއް ކުޑަވެފައެވެ. ސިޔާސީ ކަންކަމާ، އެޤައުމުގެ އެއްވެސް ހިސާބެއްގެ ގިނަ ޒުވާނުން އެއްވެސް ފަރުވާލެއްވެސް ނުބަހައްޓާކަމަށްވެސް މީޑިޔާތަކުން ބުނެއެވެ. މިކަމުގެ ސަބަބުން އެކި އިންތިޙާބުތަކުގައު ވޯޓުލާންވެސް ނިކުންނަނީ ނިސްބަތުން މަދު އަދަދެއްގެ ޒުވާނުންނެވެ.\nމިކަމަށް ނިމުން ގެނެސް، ވޯޓުލާން ގިނަ ޒުވާނުން ނެރުމަށް އެޤައުމުގެ ކަރްނާޓަކާ ސްޓޭޓުގެ ބެންގަލޫރުގެ ރެސްޓޯރަންޓް ތަކުންވަނީ މަސައްކަތްތަކެއް ފަށާފައެވެ.\nއެގޮތުން، މިއަދު ކުރިއަށްދާ ކަރްނާޓަކާގެ ޤާނޫނު ހަދާ މަޖިލީހުގެ އިންތިޙާބުގެ ވޯޓުލުމަށްފަހު، ވޯޓުލީކަން ސާބިތުކޮށްދިނުމުން، ބައެއް ރެސްޓޯރަންޓްތަކުންދަނީ ހިލޭ ކާބޯތަކެތި ފޯރުކޮށްދެމުންނެވެ. އެގޮތުން، ބެންގަލޫރުގެ ނިސަރުގާ ގްރޭންޑް ރެސްޓޯރެންޓުން ދަނީ، ވޯޓު ލީ ފަރާތްތަކަށް ހިލޭ ދޯސާ އާއި ކޮފީ ދެމުންނެވެ. ވޯޓުލީ މީހެއްކަން ބަލަނީ، ވޯޓުލުމަށްފަހު އަތުގައި ޖަހާ ފާހަގައިންނެވެ.\nމީގެއިތުރުން، ބެންގަލޫރުގެ ވޮޓްސަން އެންޑް ސްލަގް ރެސްޓޯރަންޓުން ދަނީ ވޯޓުލީ ފަރާތްތަކަށް، ރެސްޓޯރަންޓުން 10 އިންސައްތައިގެ ޑިސްކައުންޓެއް ދެމުންނެވެ. މިއަދު ރެސްޓޯރަންޓު ބަންދުކޮށްފައި ހުންނާތީ، އެފަރާތްތަކަށް ޑިސްކައުންޓު ދިނުމަށް ނިންމާފައިވަނީ މާދަމާއެވެ.\nމީގެއިތުރުން، އެހެން ރެސްޓޯރަންޓުތަކުންވެސް ވޯޓުލީ ފަރާތްތަކަށް މިފަދަ ޚިދުމަތްތައް ދެމުން ދާއިރު، ބައެއް ސައިބަރ ކެފޭތަކުންވެސް ވޯޓުލީ ފަރާތްތަކަށް ހިލޭ އިންޓަނެޓުގެ ޚިދުމަތް ދަނީ ފޯރުކޮށްދެމުންނެވެ.\nކޮންމެއަކަސް، މިކަމުގެ ސަބަބުން ވޯޓުލާންދާ މީހުން އަދި ވަކީން ޚާއްޞަކޮށް ޒުވާނުންގެ އަދަދު އިތުރުވާނެކަމަށް ރެސްޓޯރަންޓްތަކުގެ ވެރިން ޤަބޫލުކުރެއެވެ.\nމެއި 12, 2018 16:24\nތިޔަކަމުގައިވެސް ރާއްޖެ އުޅޭނީ އިންޑިޔާއަށްވުރެ ކުރީގައި ، ވޯޓް ލުމުގެ ކުރީގައި ތިޔަ ހުރިހާކަމެއް ކޮށްދީ ނިންމާލާނެ...


އެމްއައިބީ ކަޓުވާލުމަށްފަހު، ޕޮލިހުން ކުއާޓާގެ ޖާގައެއް ހޯދައިފި – Dhen.mv\nއެމްއައިބީ ކަޓުވާލުމަށްފަހު، ޕޮލިހުން ކުއާޓާގެ ޖާގައެއް ހޯދައިފި\nދެން އެމްވީ February 29, 2020 - 6:01 pm\nމޯލްޑިވްސް ޕޫލް ބިލިއާޑް އެސޯސިއޭޝަން (އެމްޕީބީއޭ) އިން އިންތިޒާމުކޮށްގެން ބާއްވާ އިންޓަ އޮފީސް ބިލިއާޑް މުބާރާތުގެ ކުއާޓާ ފައިނަލުގެ ފަހު ޖާގަ ޕޮލިސް ކްލަބުން ހޯދައިފިއެވެ.\nޕޮލިހުން ކުއާޓާގެ ޖާގައެއް ހޯދީ އެމްޕީބީއޭ ކްލަބު ހައުސްގައި ރޭ ކުޅުނު "ގްރޫޕު އޭ"ގެ މެޗުގައި އެމްއައިބީ ބަލިކޮށްގެންނެވެ.\nއެ މެޗުގައި އެމްއައިބީ އަތުން ޕޮލިސް މޮޅުވީ 1-2 ގޭމުންނެވެ. އެ މެޗުގެ ފުރަތަމަ ގޭމު ޕޮލިހުން ގެންދިޔައީ 2-4 ފްރޭމުންނެވެ. ދެވަނަ ގޭމު 1-4 ފްރޭމުން ޕޮލިހުން ގެންދިޔަ އިރު، ފަހު ގޭމު 4-1 ފްރޭމުން ގެންދިޔައީ އެމްއައިބީއެވެ.\nޓީމް އިވެންޓުގައި ރޭ ކުޅުނު އެހެން މެޗުތަކަށް ބަލައިލާ އިރު، ދިރާގު އަތުން އެމްއެންޑީއެފް މޮޅުވީ 1-2 ގޭމުންނެވެ. ރައީސް އޮފީސް އަތުން 1-2 ގޭމުން އެމްޑަބްލިޔުއެސްސީ މޮޅުވި އިރު، ސްޓެލްކޯ އަތުން އެމްޓީސީސީ މޮޅުވީ ސީދާ ތިން ގޭމުންނެވެ. އެ މެޗުތަކާއެކު ގްރޫޕު ސްޓޭޖުގެ މެޗުތައް ވަނީ ނިމިފައެވެ.\nކުއާޓާގައި ވާދަކުރާނީ ކޮންމެ ގްރޫޕެއްގެ ވެސް ގަދަ ހަތަރު ޓީމެވެ. "ގްރޫޕު އޭ" އިން ކުއާޓާގެ ޖާގަތައް ހޯދީ މޯލްޑިވްސް އެއާޕޯޓްސް ކޮމްޕެނީ ލިމިޓެޑް (އެމްއޭސީއެލް) އާއި އެމްއެންޑީއެފް އާއި ކަސްޓަމްސް ރެކްރިއޭޝަން ކްލަބު އަދި ޕޮލިސް ކްލަބެވެ. "ގްރޫޕު ބީ" އިން ކުއާޓާގެ ޖާގަތައް ހޯދީ މޯލްޑިވްސް ޕޯޓްސް ލިމިޓެޑް (އެމްޕީއެލް) އާއި އެމްޓީސީސީ އާއި އެމްޑަބްލިޔުއެސްސީ އަދި ސްޓެލްކޯއެވެ.\nޓީމް އިވެންޓުގެ ކުއާޓާގެ މެޗުތައް މިއަދު ކުރިއަށްދާނެއެވެ. ކުއާޓާގެ ފުރަތަމަ މެޗުގައި ބައްދަލުކުރާނީ އެމްއޭސީއެލް އާއި ސްޓެލްކޯއެވެ. ކުއާޓާގެ ދެވަނަ މެޗުގައި އެމްޓީސީސީ އާއި ކަސްޓަމްސް ބައްދަލުކުރާ އިރު، ކުއާޓާގެ ތިންވަނަ މެޗުގައި ބައްދަލުކުރާނީ އެމްއެންޑީއެފް އާއި އެމްޑަބްލިޔުއެސްސީއެވެ. އަދި ކުއާޓާގެ ފަހު މެޗުގައި ބައްދަލުކުރާނީ އެމްޕީއެލް އާއި ޕޮލިހެވެ.\nމިއަހަރުގެ މުބާރާތުގައި ޖުމްލަ 13 ޓީމެއް ވާދަކުރެއެވެ. އެއީ މޯލްޑިވްސް ޕޯޓްސް ލިމިޓެޑް (އެމްޕީއެލް)، ރައީސުލްޖުމްހޫރިއްޔާގެ އޮފީސް، ޕޮލިސް ކްލަބު، އެމްއެންޑީއެފް، ސްޓެލްކޯ، އެމްޑަބްލިޔުއެސްސީ، ޓީއެމްއޭ، ފެނަކަ، އެމްޓީސީސީ، މޯލްޑިވްސް އެއާޕޯޓްސް ކޮމްޕެނީ ލިމިޓެޑް (އެމްއޭސީއެލް)، ދިރާގު، ކަސްޓަމްސް ރެކްރިއޭޝަން ކްލަބު އަދި މޯލްޑިވްސް އިސްލާމިކް ބޭންކް (އެމްއައިބީ) އެވެ.


Tharagge ge dhuveli hifeynee meehunaai hakatha ehthanun anehthanah dhathuru kurumun: Mp. Wisam - vNews.mv\nތަރައްގީގެ ދުވެލި ހިފޭނީ މީހުނާ ހަކަތަ އެއްތަނުން އަނެއްތަނަށް ދަތުރުކުރުމުން: މެމްބަރު ވިސާމް\nރިފާޢަތު L. Isdhoo | 26 December 2021, 11:50\nތަރައްގީގެ ދުވެލި ހިފޭނީ މީހުނާއި ތަކެއްޗާއި ހިޔާލާއި ހަކަތަ އެއްތަނުން އަނެއްތަނަށް ދަތުރުކުރުމުން ކަމަށް ލ. ގަމު ދާއިރާގެ މެމްބަރު މުހައްމަދު ވިސާމް ވިދާޅުވެއްޖެއެވެ.\nމެމްބަރު ވިސާމް މިހެން ވިދާޅުވީ ލ. އިސްދޫ، ކަލައިދޫ އަދި ދަނބިދޫގެ މަރުކަޒީ އިންޖީނުގޭގެ ބިންގާ އެޅުމުގެ ރަސްމިއްޔާތަށް ފަހު ކުރެއްވި ފޭސްބުކް ޕޯސްޓެއްގައެވެ.\nއެ ޕޯސްޓުގައި މެމްބަރު ވިދާޅުވެފައިވަނީ ތަރައްގީގެ ދުވެލި ހިފޭނީ މީހުނާއި ތަކެއްޗާއި ހިޔާލާއި ހަކަތަ އެއްތަނުން އަނެއްތަނަށް ދަތުރުކުރުމުންނާއި ގުޅިލާމެހުމުން ކަމަށެވެ.\nލ.އިސްދޫ ކަލައިދޫ އަދި ދަނބިދޫގެ ތަރައްގީގެ ދުވެލި ހިފުމަށް ބޭނުންވާ ހަކަތަ އުފައްދާނެ މަރުކަޒީ އިންޖީނުގޭގެ ބިންގާ އެޅިގެން ދިއުމީ ލ.އަތޮޅުގެ އުތުރު ބިތުގެ އެންމެހާ ރައްޔިތުންގެ އުފާ ފާގަތިކަމަށް ހުޅުވުނު ދޮރެއް ކަމަށްވެސް މެމްބަރު ވިދާޅުވިއެވެ.\nއަދި އުންމީދަކީ އެމުނި އެކުލެވިގެން، ތިޔާގި ކަމުގައި އެ ރައްޔިތުން އުޅޭތަން ފެނުން ކަމަށް ވިސާމް ވިދާޅުވިއެވެ.\nމި މަރުކަޒީ އިންޖީނުގޭގެ ބިންގާ އަޅުއްވައިދެއްވީ ފެނަކަ ކޯޕަރޭޝަންގެ މެނޭޖިންގ ޑިރެކްޓަރ އަހުމަދު ސައީދު އާއި ގަމު ދާއިރާގެ މެމްބަރު މުހައްމަދު ވިސާމް އާއި ކަލައިދޫ ކައުންސިލް ރައީސް އަހުމަދު ޝިޔާމް އަދި ދަނބިދޫ ކައުންސިލް ރައީސް އިބްރާހިމް މިމްރާހްއެވެ.\nމި މަޝްރޫގެ ސަބަބުން ކަަރަންޓުގެ މައްސަލަ ހައްލުވުމުގެ އިތުރުން, ތެލައްކުރެވޭ ހަރަދު ކުޑަކުރެވި, ޖައްވަށް ބޭރުކުރެވޭ ވިހަގަދަ ގޭހުގެ އިންސައްތަ މަދުކުރެވިގެން ދާނެ ކަމަށް ފެނަކަ ކޯޕަރޭޝަނުން ބުނެއެވެ.\nފެނަކަ ފެނަކަ އެމްޑީ ރާއްޖެ މުހައްމަދު ވިސާމް ސިޔާސީ


Aa terminal aa eku aharaku3million tourist in geneveyne: Ameer | Mihaaru\nފިނޭންސް މިނިސްޓަރު އިބްރާހިމް އަމީރު ރައްޔިތުންގެ މަޖިލީހުގައި ވާހަކަ ދައްކަވަނީ. -- ފޮޓޯ: މަޖިލިސް\nއާ ޓާމިނަލާ އެކު އަހަރު ތިން މިލިއަން ޓޫރިސްޓުން ގެނެވޭނެ: އަމީރު\n27 އޯގަސްޓް 2019 - 16:11 18 comments\nއާ ޓާމިނަލް އެޅުމުން، ރާއްޖެ އަށް އަންނަ ޓޫރިސްޓުންގެ އަދަދު 1.4 މިލިއަނުން ތިން މިލިއަނަށް އިތުރުވާނެ ކަމަށް ފިނޭންސް މިނިސްޓަރު އިބްރާހިމް އަމީރު ވިދާޅުވެއްޖެ އެވެ.\nރޭ ބޭއްވި ރައްޔިތުންގެ މަޖިލީހުގެ ޖަލްސާގައި އަމީރު ވިދާޅުވީ، ޓާމިނަލްގެ މަސައްކަތް ހުއްޓިފައި އޮތުމަށް ފަހު އާ ކޮންޓްރެކްޓަކާ އެކު މަސައްކަތް އަލުން ފަށާފައިވާ ކަމަށެވެ. މި މަސައްކަތް ނިމުމުން ރާއްޖޭގެ ޓޫރިޒަމް ދެ ގުނަ އަށް ފުޅާވެގެންދާނެ ކަމަށް އޭނާ ވިދާޅުވި އެވެ.\nއާ ޓާމިނަލްގެ މަސައްކަތް ފެށީ މިދިޔަ ޖޫން މަހު އެވެ. ރާއްޖޭގެ އެންމެ ބޮޑު އެއާޕޯޓްގައި ހަދާ ޒަމާނީ ޓާމިނަލް ނިންމާ ގޮތަށް އޮތީ 2022 ވަނަ އަހަރު އެވެ. ގާތްގަނޑަކަށް 78،000 އަކަމީޓަރުގެ ޓާމިނަލަށް 5.5 ބިލިއަން ރުފިޔާ ހޭދަވާނެ ކަމަށް ބެލެވެ އެވެ.\n"އާ ޓަމިނަލް ލިބުމުން [އޮޕަރޭޝަން ފެށުމުން] ރާއްޖެ އަށް މިހާރު އަންނަ 1.4 މިލިއަން ޓޫރިސްޓް އެރައިވަލްސް ތިން މިލިއަން ޓޫރިސްޓް އެރައިވަލް އަށް އިތުރު ކުރެވޭނެ،" އޭނާ ވިދާޅުވި އެވެ.\nއަމި ސަރުކާރުގެ އަމާޒަކީ ފަސް އަހަރު ތެރޭގައި އަހަރަކު 2.5 މިލިއަން ޓޫރިސްޓުން ގެނައުމެވެ.\nމިދިޔަ އަހަރު ރާއްޖެ އަށް 1.4 މިލިއަން ޓޫރިސްޓުން އައިސްފައިވާ އިރު މިއަހަރު ނިމޭ އިރު މި އަދަދު 1.5 މިލިއަނަށް އިތުރުވުމުގެ އުންމީދު ވަނީ ބޮޑުވެފަ އެވެ. ޓޫރިޒަމް މިނިސްޓަރު އަލީ ވަހީދު ވިދާޅުވި ގޮތުގައި މިހާރު ހުރި ތަފާސް ހިސާބުތަކަށް ބަލާ އިރު ނޮވެމްބަރު، 17 ގެ ކުރިން ރާއްޖެއަށް 1.5 މިލިއަން ޓޫރިސްޓުން އަންނާނެ އެވެ.\nޓޫރިޒަމް ސިނާއަތް ރާއްޖޭގެ ހުރިހާ ސަރަހައްދަކަށް ފެތުރުމަށް ޑޮމެސްޓިކް އެއާޕޯޓުތައް ތަރައްގީކުރަމުން އަންނަކަން ރޭގެ ޖަލްސާގައި އަމީރު ފާހަގަކުރެއްވި އެވެ.\nމިއަހަރު ނިމޭ އިރު ރާއްޖޭގެ ޓޫރިޒަމް 14 ޕަސެންޓަށް ކުރިއަރާނެ ކަމަށް ލަފާކުރާ އިރު ޓޫރިސްޓުން ރާއްޖޭގައި ހޭދަކުރާ ރޭގެ އަދަދު 15 ޕަސެންޓަށް ކުރިއަރާނެ ކަމަށް އެމްއެމްއޭ އިން ލަފާކުރެ އެވެ.\nއިތުރު ލިޔުންތައް ޓޫރިސްޓުން ޓޫރިޒަމް މިނިސްޓްރީ އިބްރާހިމް އަމީރު، ފިނޭންސް މިނިސްޓަރު\n"ޕީކް ސީޒަން"ގެ މަންޒަރު ބަދަލުވެފައި


BREAKING: Raajje ah cruiseliner aun vaguthee gothun medhu kandaalaifi | ThePress\n26 February 2020, 21:10\nސައުތު ކޮރެއާގެ ދެ ސަރަަހައްދަކުން މިހުން އައުން މެދުކަނޑާލައިފި\nއީރާނުން ނުވަތަ އީރާންގެ މަގުން ރާއްޖެ އައުން މެދުކަނޑާލައިފި\nމިހާރު ކުރިއަށްދާ ނޫސްވެރިންގެ ބައްދަލުވުމުގައި ވާހަކަ ދައްކަވަމުން އަމީން ވިދާޅުވީ، މިހާތަނަށް އައި އިރު އަދި ކޮރޯނާ ވައިރަސްގެ ޕޮސިޓިވް ކޭސްއެއް ފެންނަ ހަލާތަށް ގޮސްފައިނުވާ ކަމަށެވެ.\nރާއްޖެއަށް މި ވައިރަސްގެ ކޭސްއެއް ރާއްޖެއަށް އަޔަ ނުދިނުމަކީ ސަރުކާރުގެ އެންމެ ބޮޑު އަމާޒު ކަމުގައި އަމީން ވިދާޅުވިއެވެ.\nއަމީން ވިދާޅުވީ، ރައީސް އިބްރާހިމް މުހައްމަދު ސޯލިހު ސަރުކާރުގެ ކަމާބެހޭ ފަރާތްތަކާ މަޝްވަރާކުރެއްވުމަށްފަހު މިއަދު ނިންމެވީ ކްރޫޒް ލައިނާސް މިވަގުތަށް ރާއްޖެއަށް އައުން މެދުކަނޑާލުމަށް ކަމަށެވެ. އެހެންކަމުން ރާއްޖެއަށް އަންނަ ކްރޫޒް ލައިނާސްއަށް ހުއްދަ ދެން ދެވޭނީ މިހާރު މިއޮތް ހާލަތަށް އަންނަ ބަދަލަކަށް ފަހުގައި ކަމަށް އަމީން ވިދާޅުވިއެވެ. ހަމައެއާއެކު އިރާން މަގުން އިރާނުން ރާއްޖެއަށް ކުރާ ދަތުރުތައް މެދުކަނޑާލާފައިވާ ކަމަށް އަމީން ވިދާޅުވިއެވެ.\nކޮރޯނާ ވައިރަސްއާ ގުޅިގެން މިހާރުގެ ހާލަތު ވަރަށް ރަނގަޅަށް މޮނިޓާ ކުރެވެމުންދާ ކަމަށާއި، އަދި މި ހާލަތަކީ ދުނިޔޭގެ ހުރިހާ ގައުމެއްގައިވެސް ކޮންމެ ދުވަހަކު ބަދަލުވަމުން އަންނަ ހާލަތެއް ކަމަށް އަމީން ވިދާޅުވިއެވެ. އެގޮތުން ކޮރޯނާ ވައިރަސްއަށް މިާޙރު އައިސްފައިވާ ބަދަލުން ދުނިޔޭގެ ސިއްހަތު ޖަމިއްޔާއިން މީ ބޮޑު ރޯގާއަކަށް ވުމުގެ ފުރުސަތު އޮތްކަމަށް ލަފާކޮށް ދުނިޔޭގެ ހުރިހާ ގައުމުތަކަށް ލަފާދެމުންގެންދާ ކަމަށް އަމީން ވިދާޅުވިއެވެ.\nކޮންމެ ދުވަހަކު އެންމެ ގިނަ ޕޮސިޓިވް ކޭސްތައް ފެންނަމުން ދަނީ ޗައިނާއިނެވެ. ނަމަވެސް މިހާރު ޗައިނާއިން ފެނުނު ޕޮސިޓިވް ކޭސްގެ އަދަދުތަކަށް ވުރެ އެހެން ގައުމުތަކުން ފެނުނު ޖުމްލަ ޕޮސިޓިވް ކޭސްގެ އަދަދު ވަނީ އިތުރުވެފައެވެ. މިހާތަނަށް ކޮރޯނާ ވައިރަހަށް ޕޮޒިޓިވްވި މީހުންގެ ޖުމުލަ އަދަދު ވަނީ 81،263 އަރާފައެވެ. މަރުވި މީހުންގެ ޖުމްލަ އަދަދަކީ 2762 އެވެ.\nހަބަރު ކޮރޯނާވައިރަސް ކޮވިޑް-19 ސިއްހަތު


SunOnline: Miadhuge Muleeaage, thaareekhee ethakeh handhaanthakaa gulhifai..\nމުޙައްމަދު ސަލީމް (ހޯރަފުށި) 16 Dec 2016, 17:25\nމުލިއާގެ--- ސަން ފޮޓޯ: މުހައްމަދު އަފްރާހް\nމިއަދު " މުލީއާގެ" އެހުރި ބިމަކީ، 1752 މ. ގެ ތާރީޚަށް ބަލާއިރު، އެޒަމާނުގައި މުލަކު އަތޮޅު މުލީ މުޙަންމަދު ޚަތީބުގެ ގެ "މުލީގެ" ހުރި ބިމެވެ. މިގޭގައި އެންމެ ފުރަތަމަ ދިރިއުޅުއްވީ ވެސް މުލީ މުޙަންމަދު ޚަތީބެވެ. އެއަށް ފަހު މީގޭގައި ދިރިއުޅުއްވަމުން ގެންދެވި ދެމަފިރިންނަކީ، މިދެންނެވި މުޙަންމަދު ޚަތީބުގެ ދަރިކަނބަލުން އާމިނާ މަނިކުފާނާ އެކަމަނާގެ ފިރިކަލުން ހުރާ ދޮންމަރުދުރު ފަޑިއްތަކުރުފާނުގެ ޙުސައިން ދަހަރަދަ ތަކުރުފާނުގެ ހުރާ މުޙަންމަދު މަނިކުފާނު (ފަހުން އަލްވަޒީރު އަލްވަޒީރު މުޙަންމަދު ފާމުލަދޭރި މަނިކުފާނު) އެވެ.\nމި ލިޔުމުގައި ވަކި ދުވަސްވަރެއް ފާހަގަކުރުމުގެ ގޮތުން "1752 މ. ގެ ތާރީޚު" އަޅުގަނޑު ފާހަގަ ކޮށްފައި އެވަނީ، މިތާނގައި އެހެންވާހަކައެއް ދަންނަވައިލުމުގެ މަޤްސަދުގައެވެ. މިދެންނެވި ތާރީޚަކީ، މަލަބާރީން މާލެއަށްއަރައި އެއިރު އިންނެވި ރަދުން އައްސުލްޠާނު މުކައްކަރަމް މުޙަންމަދު ޢިމާދުއްދީން ރަހީންކޮށްގެން ގެންދިޔަ އަހަރެވެ. އެއަހަރު މަލަބާރީން އެރަދުން ގެންދިޔަ "ނަވުގައި ގެންދިޔަ ބޭފުޅުންގެ ތެރޭގައި އަލްވަޒީރު ހުރާ ޙުސައިން ދަހަރަދަ ކަލޭގެފާނުގެ ދަރިކަލުން އަލްވަޒީރު މުޙަންމަދު މަނިކުފާނާއި އޭނާގެ ދަރިކަލުން ޙުސައިން މަނިކުފާނު ވެސް ވިއެވެ. (ދިވެހިތާރީޚު، 26 ޖުލައި 1981 ގެ،ޞ 129).\nމުލިއާގެ ---- ތާރީޚީ އެތައް ކަމެއް މިގެއާ ވަނީ ގުޅިފައި\nއާމިނާ މަނިކުފާނުގެ ފިރިކަލުން މުޙަންމަދު މަނިކުފާނަކީ، މި އިޝާރަތް ކުރެވުނު، ހުރާ ދޮންމަރުދުރު ފަޑިއްތަކުރުފާނުގެ ޙުސައިން ދަހަރަދަ ތަކުރުފާނުގެ ދަރިކަލުންނެވެ. މުޙަންމަދު މަނިކުފާނުގެ ދެބޭފުޅުންނަކީ މުލީގޭ ޙުސައިން މަނިކުފާނާއި (ފަހުން ޙުސައިން ބޮޑުދޮށިމޭނާ ކިލެގެފާނު) މުލީގޭ ދޮން ޙަސަން މަނިކުފާނު (ފަހުން އަލްޤާޒީ ޙަސަން ޢިއްޒުއްދީން) އެވެ. މި އެންމެ ބޭފުޅުން ވެސް މިދެންނެވި ޒަމާނުގައި ދިރިއުޅުއްވި ގެއަކީ، މިއަދު "މުލީއާގެ" އެހުރި ބިމުގައި އޭރުހުރި "މުލީގެ" އެވެ.\nމުލީގެ ފަހުން ހެންވޭރު ގަނޑުވަރަށްވެ، އޭގެފަހުން މުލީއާގެ އަށް ބަދަލު ވެގެން ދިޔައިރު، ތާރީޚީ ބައެއް ޙާދިސާތަކާ ތާރީޚީ އެތައް ކަމެއް، މިއަދުގެ މުލީއާގެ އާއި ގުޅިފައި ވެއެވެ. އެހެންކަމުން ވީހާވެސް ކުރު ގޮތަކަށް މިދެންނެވި ޙާދިސާ ތަކަށާއި ކަންކަމަށް ބަލައިލަމާ ތޯއެވެ؟\nއަޅުގަނޑު މި އިޝާރަތްކުރި ޒަމާނުގައި މުލީގެ ފެންނާން ހުރީ މިއަދު ފެންނާން އެހުރި "މުލީއާގެ" ފެންނާން އެހުރި ގޮތަކަށް ނޫނެވެ. އެޒަމާނުގެ ތަސްވީރަކުން ސިފަކުރާނަމަ، ފެންނާނީ، އެހެން މަންޒަރެކެވެ.\n"ކުރިން މުލީގެ ހުރީ ގާފޮޅުމަތީ މެއްލަ ޖަހައި ދުނބުރި ދަނޑިން ބިތްގަތައި ބިތްފަނުން ބިތް ބައްދައި ފުރާޅުގައި ފަންލާފައެވެ. " - (އިސްމާޢީލް ވަޙީދު، 1997 ފަތްތޫރަ 219 ވަނަ ޢަދަދު).\nމާޒީވެދިޔަ ޤަރުނު ތަކުގައި ކަންހިނގަމުން ދިޔަ މަގަށް ބަލާއިރު، މި ގެ، މުލީގޭ ދޮންހަސަން މަނިކުފާނު (ދިވެހިންގެ ދޮންބަންޑާރައިން) އަށް މިލްކުވެ، އެދަރިކޮޅުގެ އިބްރާހިމްގެ ނޫރައްދީނަށް ލިބިވަޑައިގަތް ބޭފުޅުންގެ ތެރެއިން ދޮށީ މަނިއްޕުޅަށް ހިބައިން ލިބިވަޑައިގަތެވެ. މި މަނިއްޕުޅުގެ މަޝްހޫރު ނަންފުޅަކީ "މުލީގޭ މަނިއްޕުޅު" އެވެ. އެއީ އެމަނިއްޕުޅަށް ރަސްކަން ލިބިވަޑައިގަތުގެ ކުރިން މުޚާތަބު ކުރެވޭ ނަންފުޅެވެ. ދިވެހިންގެ "ޝަމްސުއްދީން ރަދުން" ނަކީވެސް، މި މަނިއްޕުޅެވެ.\nތާރީޚުން ފެންނާން އޮތް ހެކިތަކަށް ބަލާއިރު، މިއަދު ފެންނާން އެހުރި "މުލީއާގެ" މިހާރު އެހެރަ ގޮތަށް ފަރުމާ ކުރައްވައި ޒަމާނީ ފެންވަރަށް ހެއްދެވީ ދެފަހަރެއްގެ މަތިން ދިވެހިންގެ ރަސްކަމުގެ ތަޚުތު ފަޅުފިލުއްވެވި އައްސުލްތާން މުޙަންމަދު ޝަމްސުއްދީން 3.(ޝަމްދުއްދީން ރަދުން)ގެ ދެވަނަ ރަސްކަމުގައެވެ. މިރަސްގެފާނު ވަލީއަޙުދު އަލްއަމީރު ޙަސަން އިއްޒުއްދީން ލިބިވަޑައިގަތީ ދެވަނަ އަނބިކަނބަލުން ކަޅުހުރާގޭ ސިއްތިދީދީގެ ބަނޑުފުޅުންނެވެ.\nޝަމްސުއްދީން ރަދުންގެ މި މަނިއްޕުޅު، ކިޔަވައިވިދާޅުވާން ކޮޅުނބަށް ފޮނުއްވިއެވެ. މިހާރު ފެންނާންހުރި "މުލީއާގެ" ހައްދަވަންފެށީ، ޙަސަން އިއްޒުއްދީން މަނިއްޕުޅަށް ދިވެހިސަރުކާރުން ގަނޑުވަރެއް ތައްޔާރު ކުރައްވަން ރަދުން ބޭނުންފުޅު ވެގެންނެވެ. އެކަމަށްޓަކައި މިހާރު ފެންނާން އެހުރި ވަރަށް މުލީގޭގެ ގޯތި ބޮޑުކުރެއްވިއެވެ. އެގެއާ އިންވެގެންހުރި ދެތިން ގެއެއް ދައުލަތަށް ނަންގަވައި، މުލީގޭ އިރުމަތީ ފަރާތަށް އޮތް ހުސް ބިންވެސް، އެގޯތީގެ ބައެއްގެ ގޮތުގައި ހެއްދެވިއެވެ. މުލީގޭ ކޮށީގައި "ހެންވޭރު ގަނޑު" (10 ފެބްރުއަރީ 1914)ގައި ބިންގާ އަޅުއްވައި، އެ ގަނޑުވަރުޢިމާރާތް ކުރާނެ ފަންނާނުން ކޮޅުނބުން މާލެ ގެންނަވައި އެ މަސައްކަތް ފެއްޓެވިއެވެ.\nމިއަދުވެސް ފެންނާން އެހުރި މުލީއާގޭގެ ރީތި ޢިމާރާތް، ހެންވޭރު ގަނޑުވަރުގެ ގޮތުގައި ހައްދަވައި ދަރިކަލުން އަލްއަމީރު ޙަސަން ޢިއްޒައްދީން އެގަނޑުވަރަށް ވައްދަވައި މިކަންކަން ހިނގައި ދިޔުމަށްފަހު، ދެން ކުރިމަތިވަނީ ހިތާމަވެރި ޙާދިސާ އަކާއި އެވެ. އެއީ 03 އޮކްޓޯބަރު 1934 ގައި އޭރު އޮތް ޤާނޫނު އަސާސީގެ 50 ވަނަ މާއްދާގައި ވާގޮތުގެ މަތީން މުޙަންމަދު ޝަމްސުއްދީން ރަދުން ރަސްކަމުން ޢަޒުލުކުރި ޙާދިސާ އެވެ. އެދުވަހު ޝަމްސުއްދީނު ރަސްކަމުގައި ހުންނެވި ބޮޑުގަނޑުވަރު ދޫކުރައްވައި ހެންވޭރު ގަނޑުވަރަށް ބަދަލުވެ ވަޑައިގަތެވެ. އެ ދެބަފައިކަލުން އަރުވާލެވުނީ، މިދެންނެވި ޙާދިސާގެ ގަޑުބަޑުގެ ތެރޭގައެވެ.\n"ރައްޔިތުން ގެނައި އިންޤިލާބެއްގައި2އޮކްޓޯބަރ 1934 ގައި، މުޙަންމަދު ޝަމްސުއްދީން 3. އާއި ދަރިކަލުން ހެންވޭރު ގަނޑުވަރު މަނިއްޕުޅު، ފުވައްމުލަކަށް އަރުވާލެވުނެވެ. އެރަދުން އަވަހާރަވީ 1945 ގައި 76 އަހަރުފުޅުގައެވެ." (ވިކިޕީޑިއާ.އޯރގް، ސުލްތާން މުޙަންމަދު ޝަމްސުއްދީން 3.އިސްކަންދަރު)\nދައުލަތުގެ ޚަރަދުގައި ޢިމާރާތްކޮށް، އަދި އެ ގޯއްޗަށް ބޭނުންވާ ބިންވެސް ދައުލަތުން އިތުރުކޮށްފައިވާ "ހެންވޭރު ގަނޑުވަރު" ގެ ނަން އުވާލައްވައި "މުލީއާގެ" ނަމަށް، ބަދަލު ކުރެއްވީ އަލްއަމީރު ޙަސަން ފަރީދުދީދީގެ ދައުރުގައި 1939 ގައެވެ. އަދި އެހާ ހިސާބަށް މާލޭގައި ހުރި މިފަދަ ގަނޑުވަރު ތަކުގެ ނަންވެސް، ޙަސަން ފަރީދު އުވައިލެއްވިއެވެ. އެހިސާބުން އިހުގެ މުލީގެ "ހެންވޭރު ގަނޑުވަރު"ގެ ގޮތުގައި ހުރުމަށްފަހު، މިއަދުވެސް ފެންނާންހުރި "މުލީއާގެ" ނަމަށް ބަދަލުވެގެން ދިޔައީ އެވެ. އަދި އެއައަށް ފަހު ދެން މުލީއާގޭގައި ފެންނާން ފެށީ ސަރުކާރުގެ އޮފީސްތައް ހިންގަމުން ގެންދިޔަ މަންޒަރެވެ. އެއީ 1942 ގެ ފަހުންނެވެ.\n1942 ގެ ފަހުން މުލީއާގެ ފެންނަމުން ދިޔައީ ސަރުކާރުގެ ބޭނުންތަކަށް ބޭނުންކުރަމުން ގެންދިޔަ ތަނެވެ. "މިގޮތުން ވަޒީރުންގެ މަޖިލީހާއި، ވަލީ ކޮމިޓީއާއި، އެކިއެކި ބައްދަލުކުރެއްވުންތަކާއި، ރަސްމިއްޔާތުތަކާއި، ޢީދު ސަލާމް ކުރެއްވުން ފަދަ ކިތަންމެ ކަމެއް މުލީއާގޭގައި ބާއްވާފައި ވެއެވެ". (އިސްމާޢީލް ވަޙީދު، 1997 ފަތްތޫރަ 219 ވަނަ ޢަދަދު).\nމުލީއާގެއަކީ، ދިވެހި ތާރީޚުގައި ފާހަގަ ކުރެވިގެންދިޔަ އެތައް ކަމެއް ހިނގި ގެއެކެވެ. މިގޮތުން އިނގިރޭސި ރާނީ ރާއްޖެއަށް ކުރެއްވި ޒިޔާރަތުގައި ކުޑައިރުކޮޅަކަށް ނަމަވެސް މަޑުކޮށްލެއްވި ގެކޮޅަކީ މުލީއާގެއަށް ވެގެން ދިޔައެވެ. އަދި ދެވަނަ ބޮޑުހަނގުރާމައިގެ ތެރޭގައި ދައުލަތުން ނެރުއްވި "ސަރުކާރުގެ ޚަބަރު" ނޫސް، ނެރުނީވެސް އެތާނގައެވެ. 1945ގައި، ސަރުކާރުގެ އޮފީސްތަކުގެ ދިދަ ނަގަން ހަމަޖައްސަވައި އެންމެ ފުރަތަމަ ދިދަ ނަގާފައި ވަނީވެސް މުލީއާގޭގައެވެ.\nމިގެއަކީ އިނގިރޭސިވިލާތުން ރާއްޖެއަށް ކަނޑައެޅުއްވި ސަފީރު އާތިންތަން ޑޭވީ ވެސް، ފުރަތަމަ ހުންނެވި ގެއެވެ. 1950ގެ އަހަރުތަކުގައި ވަޒީރުލް އަޢުޒަމްގެ އޮފީސްވެސް މުލީއާގޭގައި ހުއްޓެވެ.3ނޮވެމްބަރު 1970 އިންފެށިގެން ރައީސުލްޖުމްހޫރިއްޔާ ހުންނަވާ ރަސްމީ ގެކޮޅަކީ މުލީއާގެ ކަމުގައި ހަމަޖެހިގެން ދިޔައެވެ. މިގޮތުން ދެވަނަ ޖުމްހޫރިއްޔާގެ ފުރަތަމަ ރައީސް އިބްރާހިމް ނާސިރާއި ދެވަނަ ރައީސް އަލްއުސްތާޛް މައުމޫން ޢަބްދުލްޤައްޔޫމް އާއި ތިންވަނަ ރައީސް މުޙަންމަދު ނަޝީދު ވެސް މުލީއާގޭގައި ދިރިއުޅުއްވިއެވެ. ނަމަވެސް މިތާނގައި ފާހަގަ ކޮށްލަންޖެހޭ އެއްކަމަކީ ރައީސް ނާސިރު ވެސް އެގޭގައި ދުވަސްކޮޅަކު ހުންނެވުމަށްފަހު، ވެލާނާގެއަށް ބަދަލުވެ ވަޑައިގެންނެވި ކަމާއި، ރައީސް މައުމޫނުވެސް އެގޭގައި ހުންނެވުމަށްފަހު، ތީމުގެ އަލުންހައްދަވައި އެގެއަށް ބަދަލުވެ ވަޑައިގެންނެވި ކަމެވެ.\nމިއަދުގެ ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމްގެ ސަރުކާރުގެ ބައެއް ބޭނުންތަކަށް މިއަދުވެސް މުލީއާގެ ބޭނުން ކުރައްވަމުން ގެންދަވައެވެ. މުލީއާގޭގެ ގޯތީގެ އިރުމައްޗަށް ހުރި ޢިމާރާތްތައް ފަހުން އިތުރު ކުރެއްވީ ރައީސް މައުމޫނުގެ ދައުރުގައެވެ.\nވީމާ،މީލާދީން 1752 ގެ ކުރިއްސުރެ ދިވެހިންގެ ލޯތަކަށް ފެންނަމުންދިޔަ "މުލީގެ" ހުރި ބިމުގައި، މިއަދުވެސް ފެންނާންހުރި މުލީއާގެ އަކީ، ދިވެހިންގެ ތާރީޚާއި ގުޅިފައިވާ މުހިންމު ގެއެކެވެ. މިގެ މިއަދު ފެންނާން އެހުރި ގޮތަށް ކޮޅުނބުގެ މޭސްތިރިން ލައްވައި ފަރުމާކުރައްވައި މުލީއާގެ ބިނާކުރުމުގެ މުހިންމު މަސައްކަތުގެ އިސްބޭފުޅަކަށް ހުންނެވީ އަތިރީގޭ އަހުމަދު ދޮށިމޭނާ ކިލެގެފާނެވެ. އެހެންކަމުން ސޯޅަވަނަ ޤަރުނުއްސުރެން ފެންނަމުން އައި "މުލީގެ" ނުވަތަ "ހެންވޭރު ގަނޑުވަރު"، މިއަދުގެ ނަމުންނަމަ، "މުލީއާގެ" އަކީ، ދިވެހި ތާރީޚީ އެތަކެއް ހަނދާންތަކާ ގުޅިފައިވާ، މުހިންމު ތަނެކެވެ. އެހައިމެ ރިތި ފަރުމާއެކެވެ.


Gini hila in aa mineral eh!\nގިނިހިލައިން އާ މިނަރަލެއް!\nވެއްޓިފައިވާ ގިނިހިލައެއް: ގިނިހިލައަކުން އާ ވައްތަރެއްގެ މިނަރަލް ފެނިފައި\nގިނިހިލަތަކަކީ އުޅަނދަށް އޮންނަ ނުރައްކަލަކަށް ވުމުން ޖައްވީ އިދާރާތަކުން ގިނިހިލައިގެ ފޮޓޯތައް ނަގަނީ އެތައް ދުރު މިނެއްގައި ބާއްވާ ސެޓްލައިޓުތައް ބޭނުން ކޮށްގެންނެވެ. ގިނިހިލަ ދަތުރުކުރާ ސްޕީޑު ބާރުވުމުން ސެޓްލައިޓުތަކަށް ވެސް ގިނަ ފަހަރު ނެގެނީ ގިނިހިލައިގެ މަދު ފޮޓޯ އެކެވެ.\nއެހެކަމުން ގިނިހިލަތަކުގެ ދިރާސާތައް ކުރުމަށް އުނދަގޫވެ އެވެ. ގިނިހިލައަކީ މިނަރަލްތަކުން މުއްސަނދިވެފައިވާ އެއްޗެކެވެ. ސައިންސްވެރިން ވަނީ އެފަދަ މިނަރަލްސް ބާވަތްތައް ހޯދަން ދިރާސާއެއްކޮށްފަ އެވެ.\nއާންމު ގޮތެއްގައި ގިނިހިލައިން ސާމްޕަލް ނަގާފައިވަނީ ބެލްޓުން ވަކިވެގެން ވެއްޓިފައިވާ ގިނިހިލަތަކުންނެވެ. އަލަށް ކުރި ދިރާސާއަކުން ސައިންސްވެރިން ވަނީ ގިނިހިލައަކުން މީގެ ކުރިން ފެނިފައި ނުވާ ވައްތަރެއްގެ މިނަރަލްއެއް ހޯދާފަ އެވެ.\nއަލަށް ހޯދާފައިވަނީ "އެޑްސްކޮޓީ" ނަމަކަށް ކިޔާ މިނަރަލް އެކެވެ. މިއީ ގިނިހިލައިގެ ހުންނަ ދަނގަޑުގެ ބާވަތް ފިނިވުމުގެ ސަބަބުން އުފެދޭ ފެނުގައި އެކުލެވޭ މިނަރަލް އެކެވެ. މިއީ މިނަރަލްގެ އާއިލާއަށް އަލަށް އިތުރުވި މިނަރަލް އެކެވެ. އެޑްސްކޮޓީއާ ވައްތަރު މިނަރަލް އެއް މީގެ ކުރިން ދުނިޔެއިން ވެސް އަދި ޖައްވުން ފެނިފައިނުވެ އެވެ. ސައިންސްވެރިން ވަނީ ދުނިޔޭގެ ހިލަތަކާއި ހަނދުން ގެނައި ބައެއް ހިލަތަށް ވެސް މި ދިރާސާއަށް ފަހު އަލުން ބަލާފަ އެވެ. އެއިން ވެސް ވަނީ ކޮންމެވެސް ވަރަކަށް އެޑްސްކޮޓީ ފެނިފަ އެެވެ.\nގިނިހިލައިން މިނަރަލް ހޯދުމުގެ ދިރާސާތައް އެންމެ ފުޅާކޮށް ކުރިއަށް ގެންދިޔައީ 2015 އަހަރުން ފެށިގެން 2018 ވަނަ އަހަރުގެ ނިޔަލަށެވެ. މިތިން އަހަރުގެ ދިރާސާ ރިޕޯޓް އެނަލައިޒް ކުރުމުގެ ތެރެއިން ސައިންސްވެރިންނަށް ވަނީ އާ ވައްތަރެއްގެ މިނަރަލެއް އިތުރު ދިރާސާތަކުން ފެނިދާނެ ކަމަށް އުއްމީދުކޮށްފަ އެވެ. ކަންވީވެސް އެގޮތަށެވެ.\nދިރާސާގައި ބައިވެރި ޓީމުން ވަނީ އެކިއެކި ގިނިހިލަތަކުން އެޑްސްކޮޓީގެ ހަ ލައްކަ ސާމްޕަލް ނަގާ ރައްކާ ކޮށްފަ އެވެ. މިއިން ބައެއް ސާމްޕަލްތަށް އިތުރު ދިރާސާއަށް ފޮނުވާފައިވާއިރު ސައިންސް މިއުޒިއަމެއްގައި ހަފްތާއަކަށް އެޑްސްކޮޓީ މިނަރަލް ދައްކަން ބަހައްޓާނެ އެެވެ. މިނަރަލް ބަލަން ބޭނުންވާ މީހުން އެކަމަށް ހާއްސަ ކޮށްގެން ތައްޔާރުކުރާ އައިނެއް އަޅާށެވެ.\nސައިންސްވެރިން ލަފާކުރާ ގޮތުގައި އެޑްސްކޮޓީ އުފެދެނީ ޖައްވުގެ ތެރެއިންނެވެ. އަދި ޖައްވުގެ ޓެމްޕަރޭޗާ ނުވަތަ މޫސުން ބަދަލުވާ ދުވަސްވަރުގައި ކަމަށް ވެސް އެ ސައިންސްވެރިން ބުނެ އެވެ.


ޕާކިންގެ މައްސަލައަށް ހައްލު ހޯދައިދޭނެކަމަށް ބުނެ ޔާމީންގެ...\nޕާކިންގެ މައްސަލައަށް ހައްލު ހޯދައިދޭނެކަމަށް ބުނެ ޔާމީންގެ ސަރުކާރުން ކުރީ މިލިއަނުން އިސްރާފު!\nމެކޭނިކަލް ޕާކިން ސިސްޓަމްއަކީ ރާއްޖެއާ އެންމެ އެކަށީގެންވާ އެއްޗެއް ނޫން ކަމަށް މިނިސްޓަރު އަސްލަމް ވިދާޅުވެފައިވޭ\nރައީސް ޔާމިންގެ ވެރިކަމުގައި މެކޭނިކަލް ޕާކިންގ ސިސްޓަމްތަކެއް ހަރުކޮށްފައިވޭ\nމާލޭގައި 70000ށް ވުރެ ގިނަ އެއްގަމު އުޅަނދު ރަޖިސްޓްރީކޮށްފައިވޭ\n20 މާރޗް 2021 | ހޮނިހިރު 22:03\nކުރީގެ ރައީސް އަބްދުﷲ ޔާމީންގެ ވެރިކަމުގައި ހުންނެވި ހައުސިން މިނިސްޓަރު ޑރ.މުހައްމަދު މުއިއްޒު\nޒަމާނުއްސުރެ ދައްކަމުން އަންނަ ވާހަކައަކީ މާލޭގެ ޓްރެފިކް ބޮޑު ވާހަކައެވެ. ޕާކު ކުރާނެ އެކަށީގެންވާ ޖާގަ ނެތް ވާހަކައެވެ. މާލެއަށް ދިމާވެފައިވާ ޓްރެފިކްގެ މައްސަލައާ ޕާކިންގެ މައްސަލައަށް އެދެވިގެންވާ ހައްލެއް އެއްވެސް ސަރުކާރަކަށް މިހާތަނަށް ގެނެވިފައެއް ނުވެއެވެ. އެހެންނަމަވެސް ކޮންމެ ސަރުކާރަކުން ވެސް އަންނަނީ މާލޭގެ ޓްރެފިކް މައްސަލައަށް ހައްލު ގެނައުމުގެ ނަމުގައި ތަފާތު މަޝްރޫއުތައް ހިންގައި ރައްޔިތުންނަށް ހުވަފެންތަކެއް ދައްކަމުންނެވެ. ކުރީގެ ރައީސް އަބްދު ﷲ ޔާމީނުގެ ވެރިކަމުގައި، ހައުސިން މިނިސްޓަރު ޑރ.މުހައްމަދު މުއިއްޒުގެ ބެއްލެވުމުގެ ދަށުން ޕާކިންއަށް ދިމާވެފައިވާ މައްސަލަތަކަށް ހައްލު ހޯދައިދޭނެކަމުގެ ޔަގީންކަމާއެކު ބޮޑު އިސްރާފެއް ކޮށްފައިވުމަކީ ޕާކިންއަށް ދިމާވެފައިވާ މައްސަލައަށްވުރެ ބޮޑު މައްސަލައެކެވެ. ހިތާމަ ހުރި ކަމެކެވެ.\nމާލޭގައި 70000ށް ވުރެ ގިނަ އެއްގަމު އުޅަނދު ރަޖިސްޓްރީކޮށްފައިވާއިރު ޕާކުކުރުމަށް ދިމާވެފައިވާ ދަތިތައް ހައްލުކުރުމަށް މާލޭގެ އެކި ސަރަހައްދުތަކުގައި މެކޭނިކަލް ޕާކިން ނުވަތަ އޮޓޮމޭޓެޑް ޕާކިން ސިސްޓަމްތަކެއް ހަރުކުރަން ފެށިއެވެ. މިމަޝްރޫއުގެ މަސައްކަތް ފެށުމާއެކު މާލެއަށް މިއީ އެންމެ އެކަށީގެންވާ ސިސްޓަމެއްތޯ އޭރުވެސް ބައެއް މީހުން ދިޔައީ ސުވާލު އުފައްދަމުންނެވެ. ނަމަވެސް މިހުރިހާ ކަމަކަށް ރައްދުދެއްވައި އޭރުގެ ހައުސިން މިނިސްޓަރު ޑރ.މުއިއްޒު ވިދާޅުވެފައިވަނީ ޒަމާނަށް އަންނަ ބަދަލާއެކު މުޅި ގައުމަށް ގެންނަނީ ޒަމާނީ ތަރައްގީކަމަށެވެ. މި ސިސްޓަމްތަކުގެ ފުރިހަމަ ފައިދާ ރައްޔިތުންނަށް ލިބޭނެ ކަމަށެވެ.\nމިމަޝްރޫއުގެ އަމަލީ މަސައްކަތް ފެށުމުގެ ގޮތުން 21 މާޗް 2016 ގައި ސްޓޭޓް ޓްރޭޑިން އޯގަނައިޒޭޝަން (އެސްޓީއޯ)އާއެކު އެބަސްވުމެއްގައި ސޮއިކޮށް މަސައްކަތް ހަވާލުކުރިއެވެ. މިމަޝްރޫއުގެ ދަށުން މާލޭގައި ކާރު ޕާކް ކުރަން 10 ސިސްޓަމް އަދި ސައިކަލް ޕާކް ކުރަން ވެސް 10 ސިސްޓަމް ބަހައްޓަން ނިންމާފައިވެއެވެ. ނަމަވެސް މާލޭގައި ބެހެއްޓީ4ޕާކިން ސިސްޓަމްއެވެ. ބާކީ ސިސްޓަމްތަކަށް ވީގޮތެއް ނޭނގެއެވެ. އޭގެ ތެރެއިން ވެލާނާގެ ކައިރީގައި ކާރު ޕާކުކުރުމަށް ބެހެއްޓި ސިސްޓަމް5ޖެނުއަރީ 2017 ޓެސްޓު ކުރުމަށް ފަހު، ދެން އެސިސްޓަމް ބޭނުންނުކޮށް ބެހެއްޓުމުގެ ސަބަބުން ދަބަރަށްވެ ހަލާކުވެގެން ދިޔައީއެވެ.\nވެލާނާގެ ސަރަހައްދުގައި ގާއިމްކުރި މެކޭނިކަލް ޕާކިން ސިސްޓަމް\nމި ސިސްޓަމްތައް ހަރުކުރުމަށް އޭރުގެ ސަރުކާރުން ޖުމުލަ 58 މިލިއަން ރުފިޔާ ހޭދަކޮށްފައިވާތީ މިހާރު ހުޅުމާލޭގައި މެކޭނިކަލް ޕާކިން ސިސްޓަމްތައް ބޭނުންކުރެވޭ ގޮތް ހެދުމުގެ މަސައްކަތް މިސަރުކާރުން ދަނީ ކުރަމުންނެވެ. ބޮޑު ހޭދައެއްކޮށްފައިވާ މަސައްކަތެއް އިސްރާފަށް ދޫކޮށްލަން މިސަރުކާރުން ބޭނުމެއް ނުވެއެވެ. މިމަސައްކަތާއި ބެހޭ ގޮތުން ހައުސިން ޑިވަލޮޕްމެންޓް ކޯޕްރޭޝަން (އެޗްޑީސީ)ން ބުނެފައިވަނީ މިސިސްޓަމްތައް ބޭނުންކުރަން ފެށޭނީ ކޮންޓްރެކްޓަރަށް ފައިސާ ދައްކާ ނިމުމުން ކަމަށެވެ. މެކޭނިކަލް ޕާކިން ސިސްޓަމްތަކުގެ ބޭނުން ނުކުރެވިފައި ހުރީ އެގޭ މަސައްކަތްތައް އެއްކޮށް ނުނިމޭތީ ކަމަށާއި، އެޗްޑީސީއަށް ދިމާވި މާލީ ދަތިތަކުގެ ސަބަބުން މަސައްކަތް ހަވާލުކުރި ފަރާތަށް ފައިސާ ދެވިފައިނުވާތީ ކަމަށެވެ.\nހުޅުމާލޭގައި ބަހައްޓާފައިވާ ޕާކިން ސިސްޓަމްތަކުގައި 200 އަށް ވުރެ ގިނަ ކާރު ޕާކު ކުރެވުނު ނަމަވެސް މިހާރު ވެސް އެސިސްޓަމްތަކުގައި ވަނީ ވަރަށް ބޮޑަށް ދަބަރު ޖަހާފައެވެ. ނަމަވެސް މިިސިސްޓަމް ބޭނުން ކުރެވޭ ގޮތް ހެދުމުގެ މަސައްކަތްތައް ދަނީ ކުރަމުންނެވެ.\nމިސަރުކާރުން ގާއިމްކޮށްފައިވާ ޕާކިން ޒޯނެއް،\nމީގެ އިތުރުން މިނިސްޓަރ އޮފް ނޭޝަނަލް ޕްލޭނިން، ހައުސިންގ އެންޑް އިންފްރާސްޓްރަކްޗަރ، މުހައްމަދު އަސްލަމް ވިދާޅުވެފައިވަނީ މެކޭނިކަލް ޕާކިން ސިސްޓަމްއަކީ ރާއްޖެއާ އެންމެ އެކަށީގެންވާ އެއްޗެއް ނޫން ކަމަށާއި، އެ ސިސްޓަމްތަކުން ނުރައްކާތެރި ހާދިސާއެއް ހިނގުމުގެ ބިރު އެބައޮތް ކަމަށެވެ. އެގޮތުން މިސަރުކާރުން ނިންމާފައިވަނީ މާލޭގެ ހަތް ސަރަހައްދެއްގައި މަލްޓި ސްޓޯރީ ޕާކިން ބިލްޑިންތަކެއް އެޅުމަށެވެ. އަދި މިހާރު ވެސް އެކިބިންތައް ހުސްކޮށް ޕާކިން ޒޯންތައް ހަދައި ޕާކު ކުރެވޭނެ އިންތިޒާމް ދަނީ ހަމަޖައްސަމުންނެވެ.


Kuneege Bill fonuvaanee SMS aai Mail in | Mihaaru\n17 ސެޕްޓެމްބަރ 2017 - 13:49\nވެމްކޯއިން ކުނި އުކާލަދޭތާ މަހަކަށް ވުރެ ގިނަ ދުވަސް ވެފައިވާއިރު އަދި މިހާތަނަށް ގޭގެ އަށް ބިލެއް ނުފޮނުވަ އެވެ.\nވެމްކޯގެ އިސް އޮފިޝަލަކު "މިހާރު" އަށް ވިދާޅުވީ ޕްރިންޓް ބިލް ގޭގެ އަށް ފޮނުވުމުގެ ބަދަލުގައި އެސްއެމްއެސް މެދުވެރިކޮށް ނުވަތަ އީމެއިލް މެދުވެރިކޮށް ބިލް ފޮނުވުމުގެ މަސައްކަތް ކުރަމުން އަންނަ ކަމަށެވެ.\n"އަދި ބިލް ތައްޔާރު ކުރެވިފައެއް ނެތް، އަޅުގަނޑުމެން މި ތައްޔާރުވަނީ އެސްއެމްއެސް ފަދަ ގޮތަކަށް ބިލް ފޮނުވަން،" އޭނާ ވިދާޅުވި އެވެ.\nބިލް ދައްކަން ބޭނުންވާ މީހުންނަށް ވެމްކޯ އޮފީހަށް ގޮސް މިހާރު ވެސް ބިލް ދެއްކޭނެ ކަމަށް އޮފިޝަލް ވިދާޅުވި އެވެ.\nކުނި އުކާލުމަށް އަގު ނަގަނީ އިމާރާތަކުން 100ރ. އަދި ކޮންމެ ގޭބިސީއަކުން 150ރ. ގެ ރޭޓުންނެވެ.\n15 ކޮމެންޓް, 14 ރިއެކްޝަންސް\nޢޮންލައިންކޮށް ބިލް ދެއްކޭ ގޮތައް ހަމަޖެހިއްޖެ ނަމަ ވަރަށް ފަސޭހަ ވާނެ....\nގަވާއިދުން ކުނި އުކަން ނާއްނަ އިރު ކޮން ބިލެއްގެ ވާހަކަ....!\nކުނިއުކާލަން ނައިސްގެން ގުޅާގުޅާ މަހަކު 200 ރުފިޔާހުސްވެ އެވަރުންވެސް ނާންނަދުވަސްގިނައީ ވީމާ މިހާރުވެސް ވެމްކޯއިން 50 ރުފިޔާ މިކޮޅަށް އަންނަންޖެހޭ ލާރިބޭނުމިއްޔާ ރަނގަޅަށް ހިދުމަތްދޭން ދަސްކުރުން މުހިންމު\nއަލަށް ފާށާއިރު އެހެންވެދާނެ އެކަމަކު މައްސަލައަކީ ސަރުކާރު ގިނައޮފީސް މަސައްކަތްކުރާހެން ފަހުންވެސް ހަމަ މިގޮތަށް ކޮންމެދުވަހަކު ނާދެވޭފަހަރު ގިނަވަުން. ނާންނަކޮންމެދުވަހަކު ސަރުކާރުން ރައްޔިތުމީހާއަށް ދިނުން ރަނގަޅު ކަމަށްފެނޭ، އޭރުން މިކަމުގައި އުޅޭވެރިންވެސް ތަނކޮޅެއްފަރުވާބަހަޓަިގެން އޮފީސްގަޑީގައި ކޮފީގައި ނީންދެމަސައްކަތްކުރާނެ.\nއަޅުގަޑަށް ފެންނަނީ ކަރަންޓްބިލް ނުވަތަ ފެންބިލްގައި ކުނީގެ ބިލް ހިމަނަން އޭރުން މާރަގަޅުވާނެ.\n5 ބުރީގެ އިމަަރާތެއް އެއްކޮއް ރަޖިސްޓްރީ ކޮއްގެން މިއުޅެނީ... އަދި ކުނި އުކަނީ އެންމެ އެޕާރޓްމަންޓަކުން... އެކަމަކު ވ ޔަގީން5ބުރީގެ ބިލެއް ފޮނުވާނެކަން\nފޮނުވާފަ ބަހައްޓާ ދެއްކިއްޔަކާނު ، ކުނިވެސް އުކަނީ އުކާނެ ދުވަހަކު ހުރިހާދުވަހަކު ނުވެސް އާދޭ\nމަމެން ޕިންކީސްގެ ދަރުކާރުގައި ތިހެން ނޫޅެވޭނޭ..ހަމަ ދައްކަން ޖެހޭނީ...ލަލަލާ..\nއެސްއެމްއެސް ގެ ޒަރިއްޔާ އިން ބިލް ފޮނުވީމާ ފައިސާ ވެސް އެސްއެމްއެސް ގެ ޒަރިއްޔާ އިން ފޮނުވާނަން. ހަހަހަހަހަ\nއެސްއެމްެސްއިން ޑެބިޓްކާޑު ނަންބަރާއި ދެންހުރި މައުލޫމާތުވެސް ފޮނުވާ ކެރެންޏާ. އަދި ފަހުން ކޯޑުވެސް. ހެހެހެ\nއެސްއެމް އެސް އަށް އޯކޭ ޖަހާފަ ފޮނުވީމަ ބިލް ދެއްކުނީކަމަށް ހަދާބަލަ ފަސޭހަގޮތް ފަސޭހަ ނޫންތަ މިހާރު ތިޔައޮތީ ދިވެހިން މަސައްކަތް ކުރާ ދިވެހި ކުންފުންޏަކަށްވެފަ ރަނގަޅުތާ ދިވެހިން ކުނިއުކަން ފިހާރަ ތަކުގެ ކޭޝިޔަރުންނަށް ބަންގާޅުން\nބިލުތަރުތީބު ނުކުރާ އީސަ\nއަޅޭ ކުނީގެ ބިލު ގޭފުރާޅަށް އެއާޑްރޮޕވެސް ކޮށްލެވިދާނެ. އެކަމަކު މިއުޅެނީ ކުނިކޮތަޅު ނަގައިނުގަނެވިގެން. ގޭދޮރުމައްޗަށް ނެރެލާ ކޮތަޅު ދެދުވަސްފަހުން ކުނިވާއިރުވެސް ހަބަރެއްނެތި. އެކަމަކު އަންނާނެތާ ވަގުތުން. އިހަކަށްދުވަހު އަތުގަ ލާރިއެއްނެތި ބިލްނުދެކި ދުވަސްކޮޅެއްވީ ފެންވަރަންހުޢްޓާ ޗަހޭވެސް އަހާނުލާ ކަރަންޓު ކަޑާލީ، ގައިން ސައިބޯނި ފިލުވާލެވުނީ ބޯންގެންގުޅުނު ފެންފޮދު އޮއްސާލައިގެން


Terrorist hamalagai baiverivi3meehaku shareeaiy nimendhen bandhukohfi\nރައީސް ނަޝީދު އަށް ދިން ހަމަލާއާއި ގުޅިގެން ހައްޔަރު ކުރި މީހެއް\nޓެރަރިސްޓު ހަމަލާގެ ތިން ބައިވެރިއަކު ޝަރީއަތް ނިމެންދެން ބަންދުކޮށްފި\n21 ޖުލައި 2021 - 18:02:26\nމެއި6ވަނަ ދުވަހު ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދަށް އަމާޒުކޮށްދިން ޓެރަރިސްޓު ހަމަލާގައި ހައްޔަރުކުރި ތިން މީހަކު ޝަރީއަތް ނިމެންދެން ބަންދުކުރަން ކޯޓުން ހުކުމް ކޮށްފިއެވެ.\nއެ ހަމަލާއާ ގުޅިގެން ހައްޔަރުކުރި މީހުންގެ ތެރޭގައި ބޮން ގޮއްވާލަން ރިމޯޓަށް ފިއްތި އަދުހަމް އަހުމަދު ރަޝީދު (26) ހިޔާ، ވ. ތިނަދޫ ހިމެނެއެވެ. އޭގެ އިތުރުންވެސް އެ ހަމަލާއާ ގުޅިގެން ދެން ހައްޔަރުކުރި މީހުންނަކީ މުޖާޒު އަހުމަދު (21) މއ. ފޭރުގެ، ތަހުމީން އަހުމަދު (32) ގއ. ކޮނޑޭ، ފޮޅޭމާ، އަހްމަދު ފާތިހު (23) ލ. ގަން، ދުންފިނިއުފާއެވެ. އަދި މިދިޔަ މަހުގެ 11 ވީ ހުކުރު ދުވަހު ހައްޔަރުކުރި ނ. މަނަދޫ ނޫރީގެ، އުމުރުން 27 އަހަރުގެ އަލީ ހައިޝަމްއެވެ.\nފުލުހުން މިއަދު ބުނީ މި މީހުންގެ ބަންދަށް ގޮތެއް ނިންމުމަށް ކޯޓަށް ހާޒިކުރުކުރުމުން، ހަމަލާގައި ހިމެނޭ ތިން މީހަކު ޝަރީއަތް ނިމެންދެން ބަންދުކުރަން ނިންމާފައިވާ ކަމަށެވެ. ޝަރިއަތް ނިމެންދެން ބަންދުކުރަން ނިންމާފައިވަނީ މުޖާޒު އަހުމަދު، ތަހުމީން އަހުމަދު، އަދުހަމް ރަޝީދު އަހުމަދެވެ.\nމީގެ އިތުރުން މައްސަލައިގައި ހައްޔަރުކުރި އަލީ ހައިޝަމްގެ ބަންދަށް ވަނީ އިތުރު 30 ދުވަސް ޖަހާފައެވެ.\nމުޖާޒު އަހުމަދު އާއި، ތަހުމީން އަހުމަދު އަދި އަދުހަމް އަހުމަދު ރަޝީދު އަކީ ކުށުގެ ރިކޯޑު އޮންނަ މީހުން ކަމަށް ފުލުހުން ބުނެއެވެ. އެގޮތުން މަސްތުވާތަކެއްޗާއި ވައްކަށް ފަދަ އާންމު ކުށްތަކުގެ ރިކޯޑު އެމީހުންގެ އޮންނަ ކަމަށް މިއަދުގެ ނޫސްވެރިންގެ ބައްދަލުވުމުގައި މައުލޫމާތު ދެއްވަމުން އެސިސްޓަންޓް ކޮމިޝަނާ އޮފް ޕޮލިސް މުހައްމަދު ރިޔާޒް ވިދާޅުވެފައިވެއެވެ.\nނަޝީދުއަށް އަމާޒުކޮށް ޓެރެރިސްޓު ހަމަލާދިން ރޭ އެހާދިސާ ހިނގިގޮތް ދައްކުވާދޭ ސީސީޓީވީ ފުޓޭޖެއް އާއްމުކޮށް ހާދިސާ ތަފްސީލުކޮށް މެއި މަހުގެ ނުވަ ވަނަ ދުވަހު ފުލުހުން ވަނީ ތަފްސީލް ކޮށްދީފައެވެ.\nރައީސް ނަޝީދުއަށް ސީދާ ބޮމުގެ ހަމަލާދިންކަމަަށް ތުހުމަތުކުރާ، އަދުހަމް ބޮންގޮއްވާލުމުގެ ކުރިން ހަރަކާތްތެރިވެފައިވާ ގޮތާއި، ބޮންގޮއްވާލުމަށްފަހު ހަރަކާތްތެރިވީ ގޮތް ފެންނަ ވީޑިއޯއެއް އެރޭ ވަނީ އާއްމުކޮށްފައެވެ.\nފުލުހުން ފުރަތަމަ ދެއްކި ސީސީޓީވީ ފޫޓޭޖުން ފެންނަނީ އަދުހަމް ބޮންގޮއްވާލުމުގެ ކުރިން އަތަމާ ޕެލެސްތެރޭ މަޑުކޮށްލައިގެން އެކަމަށް ތައްޔާރުވަމުންދިޔަ ތަނެވެ. އެގޮތުން ފޯނުން ކޮންމެވެސް މީހަކާއި ދެތިން މިނެޓަކަށް އެތަނުގައި ވާހަކަދައްކަަން ހުރުމަށްފަހު، މަޑުމަޑުން މަގުމައްޗައް ނިކުމެ ބޮންގޮއްވާލާ މަންޒަރު ފެނެއެވެ.\nފުލުހުންގެ ފޮރެންސިކް ޓީމުން ވަނީ އަތަމާ ޕެލެސްތެރޭ އަދުހަމް ހުރިއިރު އޭނާ ފާރުގައި ފައިޖައްސާފައިވާ ތަންތަނުން ފުޓް ފްރިންޓު ނަގާފައެވެ. ފުލުހުންބުނީ އަދުހަމް ހައްޔަރުކުރުމަށްފަހު އޭނާގެ ފައިން ނެގުނު ޕުޓް ޕްރިންޓާއި އޭރު އަތަމާ ޕެލެސްތެރެއިން ނެގި ޕްރިންޓާއި ދިމާވާ ކަމަށެެވެ.\nބޮންގޮއްވާލުމަށްފަހު އަދުހަމް އެވަގުތުން ފެށިގެން ފިލަން ދިޔަގޮތްވެސް ފުލުހުން ވަނީ އެނިމޭޓެޑް ވީޑިއޯއަކުން ދައްކާލާފައެވެ.


'Katereha' ebbasvun gaaimukoh Dhekunuge mahaasinthaa3Ninmaalaifi\n22 ނޮވެމްބަރ 2019 ( ހުކުރު )\nދެކުނު މަހާސިންތާ3ގއ. ވިލިނގިލި، 2019\n“ކަޓެރެހާ” އެއްބަސްވުން ގާއިމުކޮށް ދެކުނުގެ މަހާސިންތާ 3، ނިންމާލައިފި\n1 ނޮވެމްބަރ 2019, 17:04 |\nރާއްޖޭގެ އެންމެ ދެކުނުގެ އަތޮޅުތައް ގުޅިގެން ބޭއްވި “ދެކުނު މަހާސިންތާއް 2019” ގއ. ވިލިނގިލީގައި އިއްޔެ ނިންމާލީ ‘ކަޓެރެހާ’ ނަމުގައި އެއްބަސްވުމެއް ގާއިމުކޮށް އޭގައި ދެކުނުގެ5އަތޮޅުން ސޮއިކުރުމަށްފަހު އެވެ. މި މަހާސިންހާގައި މި އަތޮޅުތަކަށް ނިސްބަތްވާ ރައްޔިތުންގެ މަޖުލިސް މެންބަރުން ވެސް ބައިވެރިވެފައި ވެއެވެ. މިއީ މިގޮތުން ބޭއްވި3ވަނަ މަހާސިންތާ އެވެ. ފުރަތަމަ މަހާސިްނތާ ބާއްވާފައި ވަނީ 2015 ވަނަ އަހަރު ފުވައްމުލައް ސިޓީގައެވެ.\nމި މަހާސިންތާގައި ގައި ކުރިން އެންމެ ދެކުނުގެ4އަތޮޅުން ބައިވެރިވީ ކަމުގައި ވިޔަސް މިހާރު ލ. އަތޮޅުން މި މަހާސިްނތާއިން ގުޅުމުން5އަތޮޅު ބައިވެރިވީއެވެ. މި މަހާސިންތާގައި މި އަތޮޅުތަކުގެ ސިޔާސީ އިސްފަރާތްތަކާއި ކައުންސިލްތަކުގެ އިސްފަރާތްތަކުން ބައިވެރިވެއެވެ.\nދެކުނު މަހާސިންތާ 3؛ ފުވައްމުލަކުގެ ބައެއް ބައިވެރިން\nމި މަހާސިންތާގައި ދެކުނުގެ އަތޮޅުތައް ގުޅިގެން އުފައްދާ އެލަޔަންސާއެކު ތަރައްގީގެ ކަންކަމުގައި މަސައްކަތް ކުރުމަށް އެއްބަސްވެފައިވެއެވެ. އަތޮޅުތަކުގެ ތަރައްގީގައި އެއްބަޔަކު އަނެއްބަޔަކަށް އެހީތެރިވެދީ ރިސޯސްތައް ޝެއަރ ކުރުމުގައި އެއްބާރުލުން ދިނުމުގެ ގޮތުން މިފަދަ އެލަޔަންސެއް ގާއިމުކުރުމަކީ ހުރިހާ ފަރާތަކަށް ވެސް އޭގެ މަންފާ ލިބޭނެ ކަމެކެވެ.\nމިކޮންފަރެންސްގައި3ކަރުދާހެއް ހުށަހަޅާ އެއަށް ވާހަކަ ދެއްކެވުމަށްފަހު ވަނީ ފާސްކޮށްފައެވެ. އެއީ ލ. ހައްދުއްމަތިން ހުށަހެޅި އަތޮޅުތަކުގެ ކަނެކްޓިވިޓީ ނުވަތަ ދަތުރުފަތުރުގެ ގޮތުން ގުޅުވާލުމާއި ގުޅޭ ކަރުދާހަކާއި ގދ. ހުވަދުއަތޮޅު ދެކުނު ބުރިން ހުށަހެޅި ފަތުރުވެރިކަމާއި ގުޅޭ ކަރުދާހަކާއި ސަދަން ރީޖަނަލް އެލަޔަންސް އުފައްދަން އައްޑޫ ސީޓީން ހުށަހެޅި ކަރުދާހެވެ. މި3ކަރުދާސް ވެސް އިސްލާހުތަކާއެކު5އަތޮޅުގެ ވޯޓާއެކު ވަނީ ފާސްކޮށްފައެވެ.\nމިއާއެކު “ކަޓެރެހޭ” އެއްބަސްވުމުގެ ނަމުގެ ނަމުގައި މި5އަތޮޅުން މިއެއްބަސްވުންތަކާއި އެއްގޮތަށް އަމަލުކުރުމަށާއި އަދި އެއްބަސްވުމުގައި ވާ ކަންތަތައް ހާސިލުކުރުމަށް ދިވެހި ސަރުކާރާއި ގުޅިގެން މަސައްކަތް ކުރުމުގެ އެއްބަސްވުމެއްގައި ސޮއިކޮށް ފައި ވެއެވެ.\nދެކުނު މަހާސިންތާ 3؛ އަތޮޅުތަކުގެ އިސްވެރިންނާއި ކަޓެރެހާ އެއްބަސްވުމުގައި ސޮއިކުރުން\nމިމަހާސިންތާގެ ޝަރަފުވެރި މެހުމާނެއްގެ ގޮތުން ބައިވެރިވެ ވަޑައިގަތް ރައްޔިތުންގެ މަޖުލީހުގެ ރައީސް އަދި ކުރީގެ ރައީސް ރައީސް ނަޝީދު ވިދާޅުވީ މީއި ތަރައްގީގެ ވިސްނުމުގައި އުފައްދާ އެލަޔަންސަކަށްވާއިރު އެކަމުގެ ވާހަކަ ދެއްކުމުގައި ފަސްޖެހެން ވީ ސަބަބެއް ނެތް ކަމަށެވެ.\n“ސަރަހައްދީ އެލަޔަންސެއް ހެދުމަށް މި ފަސް އަތޮޅު އެބަ ބޭނުންވޭ. ފަހުމީގެ ވާހަކަފުޅުގައި ވިދާޅުވީ މި އެލަޔަންސަކީ ކޮން ބޭނުމަކަށް އެކުލަވާލެވޭ އެލަޔަންސެއްކަމާ ގުޅޭ ގޮތުން ސާފުކޮށް ވާހަކަތައް ދައްކަން ޖެހިލުންވާ ކަމަށް. އަޅުގަނޑުގެ ނަޒަރުގައި ނުޖެހޭ. އެއްވެސް ގޮތަކަށް ނުޖެހޭ. ތިބޭފުޅުންގެ އެލަޔަންސްގެ ބޭނުމަކީ ވެސް ތަރައްގީ. ތިބޭފުޅުންގެ ގުޅުމުގެ ބޭނުމަކީ ވެސް ދިރިއުޅުން ރަނގަޅު ކުރުން” ރައީސް ނަޝީދު ވިދާޅުވިއެވެ.\nދެކުނު މަހާސިންތާ 3؛ އަތޮލުތަކުގެ އިސްވެރިންނާއި ޝަރަފުވެރި މެހުމާނު، ރައީށް ނަޝީދު\nމި މަހާސިންތާގައި ފުވައްމުލައް ސިޓީގެ މޭޔަރ ފަލާޙު ޝަރީފު ވިދާޅުވެފައި ވަނީ ތަރައްގީގެ ކަންކަމުގައި އެންމެންގެ ވިސްނުން އެއްގޮތްކޮށް އެކުގައި މަސައްކަތްކުރަންވީ ވަގުތު މިއޮތީ އައިސް ޖެހިފައި ކަމަށެވެ.\nފުވައްމުލައް ސިޓީެގ ނާޒުކު ތިމާވެށި ހިމާޔަތްކުރުމަށް އެދި ތިބެ ތަރައްގީގެ އެކި ބޭނުންތަކަށް ރަށުން ގަލއިާ ވެލި ނގުން ހުއްޓުވާފައި ވާކަމަށާއި މިކަމުގައި މިހާތަނަށް ވެސް އެހީތެރިވަމުން އައީ ހުވަދު އަތޮޅުން ކަމަށާއި އަދި ކުރިޔަށް އޮތްތަނުގައި ވެސް ފުވައްމުލަކުގެ ތަރައްގީގެ ކަންކަމަށް ދޮންވެވެލި ލިބޭނޭ ގޮތަށް ހުވަދޫއަތޮޅުން ހުވަދޫއަތޮޅުން ކަންތައްތައް އިންތިޒާމުކޮށްދެއްވަން އެދިވަޑައިގަތެވެ.\nދެކުނު މަހާސިންތާ 2، ފުވައްމުލައް، 2015\nދަތުރުފަތުރު ކުރުމުގައި އަދިވެސް މިވަނީ މާލެއަށް އެކަން ބަރޯސާވާން ޖެހިފައިކަމަށާއި މިސަރަހައްދުގެ އަތޮޅުތައް ވެސް ވައިގެނަގުން ގުޅާލެވިއްޖެ ނަމަ ދެކުނުގެ ފަތުރުވެރިކަމުގެ ނަފާ ހުރިހާ އަތޮޅަކަށް ވެސް ފަސޭހަކަމާއެކު ލިބިގެންދާނެކަމަށް މޭޔަރ ފަލާހު ވިދާޅުވިއެވެ.\nދެކުނުގެ މަހާސިންތާގެ ވިސްނުއައީ 2014 ވަނަ އަހަރު އައްޑޫސިޓީ ހިތަދޫގައި ދެކުނުގެ ހިއުމަންރައިޓްސް އޮފީހެއް ހުޅުވުމުގެ ރަސްމިއްޔާތަށް މިއަތަޅުތަކުން ވަޑައިގަތް ބޭފުޅުންގެ މަޝްވަރާތަކުގެ ތެރެއިން ކަމަށް ވެއެވެ.\nދެކުނު މަހާސިންތާ 2، ފުވައްމުލައް، 2015 ގެ ބައިވެރިވި ބައެއް ކައުންސިލަރުން\nމީގެ 60 ހަކަށް އަހަރު ކުރިން ދެކުނުގެ4އަތޮޅުން ވަނީ “ޔުނައިޓެޑް ސުވަލްދީވް އައިލެންޑްސް” ނަމުަގއި ވަދި ދައުލަތެއްވެސް ގާއިމުކޮށްފައެވެ. އެދުވަސްވަރު ދެކުނުގެ ރައްޔިތުން މާލެއަށް ޑިޕެންޑްވެގެން ތިބޭކަށް ނުޖެހެއެވެ. އައްޑުގައި އޮތް ތަރައްގީގެ ކުލަވަރާއެކު އެއިގެ ހެޔޮބަދަލު ދެކުނުގެ4އަތޮޅުގެ ރައްޔިތުންގެ އިތުރުން މުޅި ރާއްޖެއަށް ވެސް ކުރަމުން ދިޔައެއެވެ. ނަމަވެސް ދެކުނުގެ ސަރުކާރު ނިމުމާއެކު އެހެން އެކްނަތއްތައް ބަދަލުވެގެން ދިޔައެވެ.\nދެކުނު މަހާސިންތާ 3؛ ނިންމުން\nއިތުރު ލިޔުންދެކުނުގެ މަހާސިންތާ\nTags: ދެކުނުގެ މަހާސިންތާ


(14 ފެބްރުއަރީ 2019 އާ ގުޅޭ)\nސުފުރާ ދޮށުގައި ބޭރީތުގެ ޢާއިލާނޫން ބަޔަކަށް ހަމައެކަނި ތިބީ ލާވީއާއި ރާވިންއެވެ. މެދުގައި ބޭރީތާއި ކަސްދިޔާ އިނެވެ. ކަސްދިޔާއާ ޖެހިގެން އޭނާގެ ދެ ދަރިންކަމަށްވާ ޒަގަންއާއި ހަގު ދަރިފުޅު ހަތޯރު އިނެވެ. ރައުލް އިނީ ބޭރީތާއި ޖެހިގެން ވައަތްފަރާތުގައެވެ. ދާރިއުސް އިނީ ރައުލްގެ ގާތުގައެވެ. އެ މީހުންނާ ކުރިމަތިވާނޭހެން ރާވިންއާއި ލާވީގެ އިތުރުން ސޭމެސް އިނެވެ. ބޭރީތުގެ ކުޑަ ދަރިއެއް އުނގަށް ލައިގެން މަދުރާ އިނީ ދާރިއުސްގެ ގާތުގައެވެ. އެ ސުފުރާގައި މަދުރާ ބައިވެރިނުކުރަން ވަރަށް ދުވަހު ކަސްދިޔާ މަސައްކަތްކުރިއެވެ. ނަމަވެސް ބޭރީތުގެ ދަރީން ބެލެހެއްޓުމުގައި މަދުރާއަކީ ކުޅަދާނަ ހިވާގި އަންހެނެކެވެ. މަދުރާއާ ބޭރީތު ކައިވެނި ނުކުރި ނަމަވެސް އޭނާއަކީ ބޭރީތުގެ ހިތުން ޚާއްޞަ މަޤާމެއް ދެވިފައިވާ އަންހެނެކެވެ. އެހެންވެ ކަސްދިޔާގެ ނުފޫޒު ބޮޑުވި ނަމަވެސް މަދުރާއާ މެދު ބޭރީތުގެ ޢަމަލުތައް ބަހައްޓަމުން އައީ އަނތްބަކާމެދު ބަހައްޓާ އުސޫލުންނެވެ. ހުރިހާ ދަރީންނާއި އަނބިންނާއެކު އެއްސުފުރާއެއް ދޮށުން ބައްދަލުކުރާއިރު އެތަނުގައި މަދުރާއަށް ވެސް ފުރުޞަތު އޮންނާނޭކަން ބޭރީތުވަނީ ކަސްދިޔާއަށް އަންގާފައެވެ.\nނާސްތާގެ ކަންކަން ނިންފާއި ބޭރީތާއި ލާވީ އެކުގައި ދަރުބާރަށް ނުކުތެވެ. ސުފުރާ ދޮށުން އެންމެން ބައިބައިވެ އެކި ދިމާއަށް ގޮސް ގެއްލިއްޖެއެވެ. އެތަނަށް އައީސުރެން ކަސްދިޔާގެ ނަޒަރު ހުއްޓިފައި ހުރީ ރައުލްއަށެވެ. އޭނާއާއެކު ރާވިންއާއި ސޭމެސް އަދި ދާރިއުސް ވެސް ހިނގައިގަތެވެ. އެ މީހުންނާ ބައިވެރިވާން ހަތޯރު ދާން އުޅުމުން އެކަމަށް ކަސްދިޔާ ހުރަސް އެޅިއެވެ.\n"އިހަށް މަންމައާއެކު އާދެބަލަ؟" ކަސްދިޔާ ބުންޏެވެ. އޭނާގެ ގާތުގައި އޭރު ޒަގަން ވެސް ހުއްޓެވެ.\n"ކީއްކުރަންތަ މަންމާ" ހަތޯރު ބުނެލީ ފަރުވާކުޑަ ގޮތަކަށެވެ. އޭނާ އެ ހުރީ ރައުލްއާއެކު ދާން ބޭނުންވެފައެވެ. ނުކުމެގެން ދިޔަ ރައުލް ވެސް ފަސްއެނބުރި ބަލާލިއެވެ.\n"މަންމައާ ވާހަކަދައްކަންވެއްޖެއްޔާ ހަތޯރަށްވާނީ ބޮޑުކަމަކަށް، ތި އައީ ކިހާ ދުވަހަކު އަހަރެމެންނާ ދުރުގައި އުޅެފައި... މިހުރީ ހަތޯރުގެ އެއްބަނޑުއެއްބަފާ ބޭބެ، ކީއްވެތަ ޒަގަންއާއެކު ނޫޅެނީ... ހަތޯރަށް މާ ފައިދާ ވެސް ވާނެ" ކަސްދިޔާ ބުންޏެވެ.\n"ރައުލްއާ އެއްކޮށް އުޅުމުން ކޮބާތަ މައްސަލައަކީ؟... އެއީ ވެސް އަޅުގަނޑުގެ ބޭބެއެއް، ބައްޕަގެ ދަރިއެއް" ހަތޯރު ބުންޏެވެ.\n"އޭނާ ދަރިފުޅަށް ރަނގަޅު ގޮތެއްވިޔަކަ ނުދޭނެ" ފޫހިކަމާއި އެއްވަރަށް ނުރުހުމުގެ އަސަރު ކަސްދިޔާގެ މޫނުން ފާޅުވިއެވެ.\n"މަންމަ ވަކި އެދެންތަ ރައުލްއަށް ރަނގަޅުގޮތެއްވާން" ހަތޯރު މިފަހަރު ބުނެލީ މަޑުމަޑުންނެވެ.\n"ދަރިފުޅާއެކު ވަގުތުކޮޅެއް ހޭދަކޮށްލަން މަންމަ ބޭނުންވުމަކީ ކުށެއްތަ؟ އެވެސް ދުރުގައި ހުރެފައި އައުމުން" ކަސްދިޔާ ވެސް މިފަހަރު ދެރަވާކަމަށް ހެދުނެވެ.\n"ހިނގާބަލަ މަންމަ ބޭނުންވާތަނަކަށް... ތި ދައްކާ ވާހަކައެއް މިހުރީ އަޑު އަހާށޭ" ކަސްދިޔާއާ އިތުރަށް ދެބަސްނުވާން ހަތޯރު ބުންޏެވެ. ކަސްދިޔައާ އައިސް ހަތޯރުގައި މުލައްދަނޑީގައި ހިފާލައި ކުރިއަށް ހިނގައިގަތެވެ. ޒަގަން ގާތުގައި އޭނާ ގޮވާލުމުން އަޑުއިވޭ ހިސާބުގައި ހުރުމަށް ކަސްދިޔާ ބުނެލިއެވެ.\nކަސްދިޔާގެ ސުވާލުތަކަށް ހަތޯރު ޖަވާބުދެމުންދިޔައެވެ. އިތުރަށް ބުނާނޭ އެއްޗެއް ނެތުމުން ހަތޯރު ގާތު އެނބުރި ދިޔަޔަސް އެންމެ ރަނގަޅުކަމުގައި ކަސްދިޔާ ބުންޏެވެ. ހަތޯރު ގެއްލުމުން ކަސްދިޔާ ޒަގަންއަށް ގޮވާލިއެވެ. އެހިނދު އޭނާގެ ކުރިމައްޗަށް ޒަގަން ފާޅުވިއެވެ.\n"އަޑުއެހިންތަ؟" ކަސްދިޔާ އަހާލިއެވެ. އެއާއެކު ޒަގަން ބޯޖަހާލިއެވެ.\n"ހިތަށް އެރި އެ ދިޔަ ގޮތަށް ދެން އެނބުރި ނައިނަމައޭ" ކަސްދިޔާ ބުނެލިއެވެ.\n"ހެ..ހެ..ހެ... އެމީހުން ވީތަނެއް ބަލަން ސުވާލުކުރީ ވެސް މަންމައެއްނު" ޒަގަން ހިނިއައިސްފައި ހުރެ ބުންޏެވެ.\n"އޭނާއާއެކު ހަތޯރު ދިޔަކަން އެނގުނީމަ އެހާވަރުން އުޅުނީ... ޒަގަން، މަންމައަށް ހީވަނީ މިހާރުދެން ޒަގަން ވެސް މީހަކާ އިންނަން ވެއްޖެހެން، ބޭރީތު އެއުޅެނީ ރައުލްގެ ކައިވެނި ހަމަޖައްސަން، އޭނާއަށް ބޭރީތު ދޭ ސަމާލުކަން ފެނެއެއްނު" ޒަގަންއާ ދިމާއަށް ކަސްދިޔާ ބަލާލިއިރު އޭނާގެ މޫނުގައިވީ ނުތަނަވަސްކަމެވެ.\n"ކިހިނެއް އެނގެނީ ބައްޕަ އެ އުޅެނީ ރައުލްގެ ކައިވެނި ހަމަޖައްސާފައި އެ ޖިންނީންގެ ތެރެއަށް ފޮނުވާލަން ނޫންކަމެއް، އޭރުން މަންމަ ބޭނުން ކަންތައްވީއެންނު" މޭފުއްޕާލައިގެން ދެއަތް އުރާލައިގެން ހުރެ ޒަގަން ވާހަކަދެއްކިއެވެ.\n"ބޭރީތު އެހެން ކަންތައްކުރިއްޔާ ނޫނީ ނޭނގޭނެ ބުނާކަށް" ކަސްދިޔާ ބުންޏެވެ.\nރައުލްގެ ކަންފަތުގައި ލާވީ ގޮވާލި އަޑު ޖެހުނެވެ. އެއާއެކު އޭނާގެ ގާތުގައި ތިބި މީހުންނަށް ބަލާލައި ދާން ޖެހިއްޖެކަމުގައި ބުންޏެވެ. ދަރުބާރުގެ ބޭރުގައި ލާވީ ހުއްޓައި އެތަނަށް ރައުލް އައެވެ. އޭނާ ފެނުމާއެކު ބޭރީތުގެ ގާތަށް ދާންވީ ކަމުގައި ލާވީ ބުންޏެވެ. ލާވީއާއެކު އެ މީހުންގެ ގަނޑުވަރު ހުރި ހިސާބަށްވުރެ ވެސް ކަނޑުގެ އަޑިއަށް ފީނިއެވެ. އަދި ފަރުބަދައެއް ކަނޑައިގެން ގޮސް އެއްފަޅީގައި މުރަކައިގެ ބަގީޗާއެއް ހެދިފައި އޮތް ތަނަކަށް ލާވީއާއެކު ރައުލް އައެވެ. ދެފަރާތުން އުސްކޮށް ހެދިފައި ހުރި ގައުގަނޑުގެ ތެރެއިން އަޑިއަށް އޮތީ އަނދިރިކަން ވެރިވެފައެވެ. އެ އަނދިރިގަނޑަށް ލާވީ ފައިބާ އެތަނުގައި ހުރި ހިރިގައުގަނޑެއްގެ އެޅިފައި ހުރި ކުޑަކުޑަ ލޯވަޅެއްގެ ތެރެއަށް އޭނާ ވަނީ ރައުލް ގޮވައިގެންނެވެ. އެތެރެއަށް ވަދެގެން ވަކި ހިސާބަކަށް އާދެވުނު ތަނާ އަލިކަން ފާޅުވެއްޖެއެވެ. އަދި ވަށައިގެން ބެދިފައި ހުރި ކޮޓަރިއެއްގެ ތެރޭގައި ބޭރީތު ހުއްޓެވެ. ރައުލް ފެނުމުން ހިނިތުންވެލުމާއެކު ގާތަށް އައުމަށް އިޝާރާތްކޮށްލިއެވެ.\n"ލާވީއަކީ ދުރުމީހެއްނޫނެއްނު، އޭނާއަށް އެނގިގެން ގެއްލުމެއްނެތް... ރައުލް ބުނަން ބޭނުންވީ ކީކޭތަ؟" ބޭރީތު ވާހަކަފެށިއެވެ. ރައުލްގެ ނަޒަރު ބޭރީތުގެ މޫނުން ލާވީގެ މޫނަށް ދަތުރުކުރިއެވެ. ހިސާބަކަށް ޖެހިލުންވެފައި ހުއްޓެއްކަމަކު އޭނާގެ ނަފްސު ހަމައަކަށް އަޅުވާލަމުން ބޯޖަހާލިއެވެ. އަދި ލާވީއާއި ބޭރީތާ ކުރިމަތިވާނޭހެން ހުއްޓިލިއެވެ.\n"އަޅުގަނޑު ކައިވެނިކުރަން ޖިންނިއަކު އިޚްތިޔާރުކޮށްފިން" ރައުލް ބުނެލިއެވެ. އަދި އިތުރު އެއްޗެއް ނުބުނެ ބޭރީތާއި ލާވީއަށް ބަލަން ހުރީ އެ މީހުންގެ ފަރާތުން ފާޅުވާނޭ އަސަރެއް ދުށުމަށެވެ.\n"ޖިންނީންގެ ތެރެއިން ރައުލްއަށް ކަމުދާ އަންހެނަކު ހުރިކަން ބައްޕަ ގާތު ކުރިން ނުބުނީ ކީއްވެ؟ ބައްޕަ އެހިން ރައުލްއަށް ކަމުދާ ކުއްޖަކު އެބަހުރިތޯ" ބޭރީތަށް ލިބުނީ ހައިރާންކަމެވެ.\n"ކުރިއަކުންނެތް، އޭނާއާ ބައްދަލުވީ ގަނޑުވަރުން ބޭރުގައި މިއުޅުނު ދުވަސްތަކުގައި، މިހާރު އަޅުގަނޑަށް އޭނާ ވަރަށް ޚާއްޞަވެއްޖެ، ކައިވެންޏެއް ކުރަންޏާ ކުރަން ގަސްދުކުރަނީ އޭނާއާ... ބައްޕާ... އަޅުގަނޑު ހިޔެއްނުކުރަން މިހެންވެދާނެއެކޭ، ކުރިއަށްވާން ހުރި ކަންތައްތައް އެނގިފައި އޮތްނަމަ އަޅުގަނޑު ދިޔައީހީ ބައްޕަ ގާތު އަޅުގަނޑަށް ޚާއްޞަވާނޭ ބައިވެރިއަކު އެބަހުރިކަން ބުނެފައި" ރައުލް ކަންބޮޑުވުމާއެކު ބޭރީތަށް ބަލަންހުއްޓެވެ.\n"ކޮންތާކުން ދިމާވީ، ކޮންބައެއްގެ ތެރެއިން..." ބޭރީތު އެއްސެވެ. އެ ހުރިހާ ވާހަކައެއް ލާވީ ވެސް އަޑުއެހިއެވެ. ނަމަވެސް އޭނާ ބަހެއްނުބުނެއެވެ.\n"ބިމުގައި ވަޒަންވެރިވެގެން އުޅެނީ... އީޝަލް ކިޔަނީ... ހިންދުކަނޑުގައިވި ކުދި ޖަޒީރާތަކުގެ ތެރެއިން ދިމާވީ، ޢާއިލާ މީހުންގެ ތެރެއިން އޭނާ އުޅެނީ ބައްޕައާއި ބޮޑުބޭބެގެ ގާތުގައި" ރައުލް ބުންޏެވެ.\n"އޭނާގެ ޚާއްޞަކަމަކީ ކޮބާ؟" ބޭރީތު އެއްސެވެ.\n"އޭނާ އަޅުގަނޑުގެ ހިތް ހޯދައިފި، އެއީ ކޮންމެ ޖިންނިއަކަށްވާނޭކަމެއްނޫން..." ރައުލްގެ އިސްޖަހާލި ހިނދު އެ ތުންފަތަށް ލުއި ހިނިތުންވުމެއް ވެރިއެވެ. ބޭރީތާއި ލާވީ އެކަކުއަނެކަކަށް ބަލާލީ އަޖައިބުވެގެންނެވެ.\n"ރައުލް... ތި ދައްކަނީ ހަމަޖެހޭ ވާހަކައެއްނޫން، ތި ވާހަކަތަކުން ތިބުނާ ޖިންނިއެއްގެ ޚާއްޞަކަމެއް ނޭނގުނު" ބޭރީތު ބުންޏެވެ.\n"ބައްޕާ، އަޅުގަނޑު ހަމަޖެހޭ ދިރިއުޅުމެއް އުޅެން ބައްޕަ ބޭނުންވޭތަ؟" ރައުލް އިސްއުފުލައި ބޭރީތަށް ބަލާލިއެވެ.\n"އެހެންވެގެންނު ސަމިއަނާއާ ކައިވެނި ހަމަޖައްސަން މިއުޅެނީ، އޭރުން ރައުލްގެ ބާރުގެ ދަށުގައިވާ ސަރަޙައްދެއް އޮންނާނެ، ތަބާވާ ބަޔަކު ފަހަތުގައި ތިބޭނެ، ރަސްކަލެއްހެން ދިރިއުޅެވޭނެ" ބޭރީތު ބުންޏެވެ.\n"ބައްޕައަށް އެނގެއެއްނު އަޅުގަނޑު ތިފަދަ ކަންކަމަށް ޝައުގުވެރިއެއްނުވާކަން، އަޅުގަނޑަށްވުރެ ތިޔަފަދަ ކަންކަމުގައި ޒަގަން ކުޅަދާނަވާނެ، ބައްޕާ... އަޅުގަނޑު ގަޞްދެއް ނުކުރަން މިގަނޑުވަރުގައި މުޅިއުމުރު ހޭދަކުރަން، އަޅުގަނޑު ބޭނުންވަނީ އަމިއްލައަށް އުޅެން، ދިރިއުޅުމެއް ފަށައި އަނބިމީހާ ގޮވައިގެން މި ހުރިހާ ކަމަކާ ދުރުގައި އުޅެން" ރައުލް ބުންޏެވެ. އޭނާ ދެއްކި ހުރިހާ ވާހަކައެއް ބޭރީތަށް ކަމަކު ނުދިޔައެވެ.\n"ތިޔަ އުޅެނީ މޮޔަކަމެއްކުރަންވެގެން، އިހަށް މަޑުކުރޭ... ސަމިއާނާއާ ބައްދަލުވުމުން ފަހަރެއްގައި ރައުލްއަށް އެއްޗެއް ވިސްނިދާނެ، މި ގަނޑުވަރަށް އައިސް އެނބުރި ދިއުމުން ސަމިއާނާގެ މައްޗަށް ތިހިތް ނުލެބިއްޖެއްޔާ ދެން ރައުލްއަށް ފުރުޞަތު ދޭނަން، އެކަމަކު އަހަރެންގެ ކުރިމަތީ ސަމިއާނާއަށްވުރެ ހުރިހާ ގޮތަކުން ތިބުނާ އީޝަލްއެއް ފުރިހަމަވެއްޖެނަމަ ތިކަމާ ވިސްނާނަން" ބޭރީތު ބުންޏެވެ.\n"އޭނާގެ ރީތިކަން އެއްވެސް އަންހެނަކާ އަޅައެއްނުކިޔޭނެ، އުޑުގައި ވިދުވަރެއް ފަދައިން އެ މީހުން ދަތުރުކުރޭ... އަޅުގަނޑަށް އީޝަލްއަށްވުރެ ޚާއްޞައެއް ނުވާނެ އެކަކުވެސް، ބައްޕަގެ ރުހުން މިވަގުތަށް ބޭނުންވަނީ" ރައުލް ބުންޏެވެ. މިފަހަރު ރައުލްއަށް ލިބުނީ ސިހުމެކެވެ. ބޭރީތާއި ލާވީގެ މޫނުން ފާޅުވަމުންދިޔަ އަސަރުންނެވެ. އެ ދެ މީހުން ވެސް ހީވީ ބިރެއްފެނިފައި ތިބީހެންނެވެ.\n"ހަތްދުވަހު ސަމީއާނާ އަހަރެމެން ގާތު މަޑުކުރާނެ، އޭނާގެ ހުރިހާކަމެއްގައި އެހީތެރިވާން ޖެހޭނީ ރައުލް، ދެން ވާހަކަދައްކާނީ ހަތްދުވަސް ފަހުން" ބޭރީތު އިތުރަށް ވާހަކަދެއްކުމުގެ ޝައުގުވެރިކަމެއް ނެތްކަހަލައެވެ. ނޫނީ އޭނާ އެހުރީ ވަރަށް ބޮޑަށް ކަމަކާ ކަންބޮޑުވެފައެވެ.\n"އަޅުގަނޑުގެ އަމިއްލަ އުސޫލުތަކާއި ޚިލާފެއްނުވެވޭނެ ސަމިއާނާ ބުންޏަސް، އޭނާއަކީ އަންހެނަކަށްވާއިރު އޭނާ އެދުނަސް ކޮށްނުދެވޭނެ ކަންކަން ހުންނާނެ، ބައްޕައަށް އެނގޭނެ އަޅުގަނޑު އެފަދަ ގާތްކަމެއް ބާއްވަން ނުރުހޭނެކަން، އެކަމަކު ބައްޕައަށް ޓަކައި އަޅުގަނޑު ސަމިއާނާއަށް މެހެމާނުންދާރީ އެންމެ ފުރިހަމަ ގޮތުގައި އަދާކުރާނަން، އޭނާ ފޫހިވިޔަ ނުދޭނަން، ހަތްދުވަސް... ބަރާބަރު ހަތްދުވަސް ފަހުން އަޅުގަނޑުގެ ނިޔަތް ބަދަލުނުވާނޭކަން ބައްޕައަށް އެނގޭނެ" ރައުލް ވާހަކަދެއްކީ ޔަގީންކަމާއެކުއެވެ. ބޭރީތު ބޯޖަހާލީއެވެ.\nއިތުރު މަޝްވަރާއެއް ނެތުމުން ރައުލް ގޮވައިގެން ލާވީ އެތަނުން ނުކުތެވެ. އަދި ގަނޑުވަރު ހުރި ހިސާބަށް ގެންދިއުމަށްފަހު ލާވީ ދުރުގައި މަޑުކުރީއެވެ. ރައުލް ގަނޑުވަރުގެ ތެރެއަށް ވަދެއްޖެކަން ޔަގީންވުމުން ލާވީ ހަލުވިކޮށް ބޭރީތުގެ ގާތަށް އެނބުރި އައެވެ.\n"ލާވީ..." ބޭރީތު ކަންބޮޑުވެފައި ލާވީއަށް ގޮވާލިއެވެ.\n"ޖިލައްޔާ... އޭނާގެ ވާހަކަ ބުނާކައްނު ތިއުޅެނީ، އަހަރެން ވެސް ހިތަށް އެރީ އޭނާގެ މަތިން" ލާވީ ބުންނެވެ. އެއާއެކު ބޭރީތު އެއްބަސްވަމުން ބޯޖަހާލައިފިއެވެ.


Nafrathun Vevunu Loabi -4| Vaahaka ނަފްރަތުން ވެވުނު ލޯބި –4– Vaahaka\n5k30\tMay 28, 2021\nހަސީނާ ބޯޖަހާލާފައިގިސް ތަޅުދަނޑި ހިފައިގެން އައިސް ދޮރު ހުޅުވިއެވެ. ދޮރު ހުޅުވާ ބެލިއިރު މާޝާ ފެންނާކައް ނެތެވެ. ހަސީނާ ގޮސް ފާހަނގަ ދޮރު ހުޅުވާލިއެވެ. ހަސީނާ އައް ހީވީ ފައިދަށުން ބިންގަނޑުގަ ދެމިގެން ދިޔަހެހެހެންނެވެ.\nހަސީނާ ވެއްޓެން ދާތަން ފެނުމުން ޖައިލަމް ދުވެފައި ގޮސް ހަސީނާ ހިފެހެއްޓިއެވެ. ޖައިލަމް ހަސީނާ ގެންގޮސް އެނދުމަތީގައި ބައިންދާފައި ގޮސް ފާހަނައައް ބޯދިއްކޮއްލިއެވެ. ޖައިލަމްއައް ދެތިން މިނެޓު ބަލަން ހުރެފައި ގޮސް ވެއްޓިފައި އޮތް މާޝާ މޫނުމަތީގައި މަޑުމަޑުން ޖަހާ ގޮވާލިއެވެ. ނަމަވެސް މާޝާ އޮތީ ހަބަރު ހުސްވެފައެވެ.. މޫނު ވަތައް ވެއްޓިފައި އޮތުމުން ނޭފަތުން ވަނީ ގިނަ އަދަދަކައް ލޭ އައިސްފައެވެ. ޖައިލަމްގެ ޖީބުގައި އޮތް ފޯނު ނަގައި އެންބިއުލާންސް އައް ގުޅާފައި އެގެއައް ވަރަށް އަވަހައް އައުމައް އެދުނެވެ. ފައިހާ ގާތުވެސް މާޝާއައް ވެގެން އުޅޭގޮތް ބުނެ މެސެޖެއް ކޮއްލިއެވެ. ޖައިލަމް އާއި ހަސީނާގެ މޫނުމަތީގައި ވަނީ ހާސް ކަމެވެ.\nފައިހާ ކޮލެޖް ތެރޭގައި އިންދާ ޖައިލަމްގެ މެސެޖެއް އައެވެ. މާބޮޑު ފަރުވާލެއް ނުބެހެއްޓީ ކިޔަވައިދެމުން ދާތީ އެވެ. ފައިހާގެ ކައިރީގައި އިން އަޒާން އައް ފައިހާ ފޯނައް އައި މެސެޖް ވަރަށް ސާފުކޮއް ފެނުނެވެ. ފައިހާގެ ފޯނު އޮތީ މޭޒުމަތީގައި އޮތުމުންނެވެ. "މައި ބޯއީފްރެންޑުގެ މެސެޖެއް އެއާއި! ހީވަނީ ވަރަށް މުހިއްމު ކަމަކުހެން" ލާނެއް ގޮތަކައް އަޒާން ފައިހާ ކަންފަތް ދަށު ބުނެލިއެވެ. ފައިހާ ފޯނުނަގައި މެސެޖް ކިޔާލިއެވެ. މޫނުމަތީގައި ފައުޅު ވެފައިހުރި ހިނިތުންވުން ފަނޑުވެގެން ދިޔަތަން އަޒާން އައް ވަރަށް ސާފުކޮއްފެނުނެވެ."މާޝާ" ފައިހާ ވައި އަޑުން ބުނެލީ ހާސްވެ ކަންބޮޑުވެފައި ހުރެއެވެ. "ލާސްޓު ޕީރިއެޑް. އަހަރެން ފައިހާ ހޮސްޕިޓަލައް ޑްރޮޕް ކޮއްލަދެންތައް" އަޒާން ހިތްހެޔޮ ކަމާއެކު ބުނެލިއެވެ. ހިޔާލެއް ފިކުރެއްނެތި ބޯޖަހާލީ މާޝާގެ ހާލު ބަލާލަން ބޭނުން ވެފައި ހުރިލެއް ބޮޑުކަމުންނެވެ.\nމެންދުރު 1 ޖެހި އިރު މާޝާ ވޯޑައް ނެރުނީ ހޭ އެރުމުންނެވެ. އޭރު ވަނީ މާޝާގެ ނޭފަތް މަތީގައި ބޭސް މަލަން ކޮޅެއް އަޅާފައެވެ. ހަސީނާ މާޝާ ކައިރީ އައިސް އިށީނދެ ވާހަކަ ދައްކަންފެށިއެވެ. "ދަރިފުޅާ! މަންމަ އަކައް ނޭނގޭ ދަރިފުޅު ފާހާނައް ވެއްޓެންވީ ސަބަބެއް. މަންމަ ފާހަނގަ ތެރެ ބެލިން ކަހާލާފަ ވެއްޓޭކަހަ އެއްޗެއް ފާހަނަ ތެރޭގައި ހުރިތޯ. އެކަމް އެކަހަލަ އެއްވެސް އެއްޗެއް ނެތް. ތި ކީއްވެ ދަރިފުޅުކުރިކަމެއް" މާޝާ އަނގައިން ނުބުނެ އިނުމުން އަނެއްކާވެސް ހަސީނާ މާޝާ އައް ގޮވާލިއެވެ. މާޝާ ސިހުނެވެ. އަދި ދެފަރާތަށް ބޯހޫރާލިއެވެ. ހަސީނާ އިތުރު ވާހަކައެއް ނުދައްކާ އަރާމު ކޮއްލަން ބުނެ ގެއައްދާން ނިކުތެވެ. އެވަތުވީ ފައިހާ ތެޅެމުން ތެޅެމުން އައިސް ވަތް ވަގުތެވެ. ހަސީނާއައް ފައިހާގެ ފަހަތުން މަޑު ހިނގުމެއްގައި އައި އަޒާން ފެނުނެވެ. ހަސީނާއައް އަޒާން ވަކިކުރަން އެނގުނެވެ. އަޒާން އަކީ ހަސީނާގެ އެންމެ ކުޑައިރު އެކުގައި އުޅުނު ޝަކީލާގެ ދަރިއެވެ. ހަސީނާ ގޮސް އަޒާންގެ ބޮލުގައި ފިރުމާލިއެވެ. އަދި މާޝާ އައް ބަލާލަ ދިނުމަށް އެދި ނުކުމެގެން ދިޔައެވެ.\nފައިހާ އައް ހުއްޓުން އެރީ މާޝާ އަތުގައި ހިފަ ބައްދައިގެން އިން ޖައިލަމް ފެނުމުންނެވެ. މާޝާގެ މޫނައް އަނެއް ފަހަރު ޖައިލަމްގެ މޫނައް ބަލާލިއެވެ. މާޝާ އައް އޮތީ ނިދިފައެވެ. ޖައިލަމް އިނީ ދެރަވެފައިކަން އެމޫނައް ބަލާލި ކޮންމެ މީހަކަށްވެސް އިނގޭނެއެވެ. ޖައިލަމް އައް އެތާ ފައިހާ ހުރި ކަމެއް ނޭނގެއެވެ. މާޝާގެ އަތުގައި ޖައިލަމް ބޮސްދިނެވެ. އަދި އިށީނދެ އިން ގޮނޑިން ތެދުވެ މާޝާ އާއި ދިމާއަށް ގުދުވެ ނިތްކުރީގައި ބޮސްދިނެވެ. ފައިހާގެ ލޮލައް ކަރުނަތައް ޖަމާވިއެވެ. ފަހަތުން އައިސް ވަތް އަޒާން އައްވެސް މިމަންޒަރު ފެނުނެވެ. އަޒާންގެ ލޮލުގައިވެސް ކަރުނަތައްޖަމާވިއެވެ.\nޖައިލަމް އައްސިހި ބަލާލެވުނީ ފައިހާ އާއި ދިމާއަށެވެ. އޭރު ފައިހާ ލޯ ފުހެލާފައި ފައިހާގެ ފޯނުނަގައި ވާހަކަ ދައްކަމުން ބޭރައް ނިކުތެވެ. ޖައިލަމް އައް ފައިހާ ރުއިކަން އެނގުނީ އަތުގެ ނުފުށުން ދެލޯ ފުހެލިތަން ފެނުމުންނެވެ. "ކަލޭގެ ލޯބިވެރިއަކީ އެތަނުންކާކު؟ ފައިހާތަ ނޫނީ މާޝާ ތަ؟" ރުޅިވެރިކަމާއި އެކީ އަޒާން ބުންޔެވެ. ޖައިލަމް ޖަވާބުދޭން ފަސްޖެހުނެވެ. އަވަސް ހަރަކާތް ތަކަކާއިއެކު އެތަނުން ނުކުމެގެން ދިޔައެވެ.\nއަޒާން ގޮސް މާޝާ ކައިރީގައި އިށީނެވެ. އަދި މާޝާގެ އަތުގައި ހިފާ ފިތާލިއެވެ. އަމިއްލަ ނަފްސު ވާހަކަ ދައްކަން ފެށިއެވެ. " މާޝާ! މާޝާއައް އިނގޭނެ އަހަރެން މާޝާ ދެކެ ވަރަށް ލޯބިވާކަން ދެންކީއްވެ އަހަރެންގެ ލޯބި ގަބޫލު ނުކުރީ. އެދުވަހު އަހަރެން އެއަންހެން ކުއްޖާ އަތު ހިފައިގެން މާ ގައިގޯޅިވެގެން އެފަޅުގިތިތެރޭގައި ހުރިތަން ފެނުނީމަދޯއެވެ." އަމިއްލަ ނަފްސައް ދޯދިން ވަގުތަކީ މާޝާ އައް ހޭލެވުނީ ވަގުތެވެ. މާޝާ އައް އަޒާން އެޔާއި އިނދެގެން ދެއްކި ވާހަކަ އަޑު އިވުނު ކަހަލަ އެވެ. " އެދުވަހު އަހަރެންނައް ގަޑި ކިޔާފަ އެހެން އަންހެނެއް ހޮވައިގެން ހުރީމަ އަހަން ކަޑަވީ. އެދުވަހު އަހަރެން ދިޔައީ އަހަރެން ޖަލޭދެކެ ލައިކްވާ ވާހަކަ ބުނަން. އެކަމަކު ކަލޭ..." މާޝާ އަޒާން އާދިމާއައް އިނގިލި ދިއްކޮށްގެން އިނދެ ބުނެވުނީ އެވަރަށް ށެވެ.\nއަޒާން އަކީ ރަށައް ގިނަވެ އުޅުނު ކުއްޖެކެވެ. އެކަމާ މާޝާ އަޒާން ދެކެ މިއަދާ ހަމައަށް އައީ ނަފްރަތު ކުރަމުންނެވެ. އަޒާން އިސް ޖަހާލައިގެން އިނދެ ވާހަކަ ދައްކަން ފެށިއެވެ. " ކޮންމެ މީހެއްގެވެސް މާޒިއެއްވެއެވެ. މާޝާ ތިކިޔައިދިނީ އަހަރެންގެ މާޒީ. އަހަރެންނައް ޔަގީން މާޝްގެވެސް މާޒިއެއްވާނެކަން އެކަމަކު މާޒީއާ ބެހޭގޮތުން ސުވާލު ކުރާކަށްވެސް ނެތިން. މިއީ ކުރިން މާޝް އައް އެނގެމުންއައި އަޒާން އެއްނޫން. އަހަރެން އެދުވަހައްފަހު ވަރަށް ދެރަވެ ރުއިން. މާޝް އަހަންނާއި ދުރަށް ދިޔައީމަ. އޭނގެ ފަހުން އަހަރެން ފަސްވަގުތު ނަމާދުކުރަން ފެށިން. އެއްވެސް އަންހެން ކުއްޖަކަށް މިހިތުން އަދިވެސް ޖާގައެއްދެވިފައެއްނެތް. އަހަރެން އަދިވެސް މާޝް ދެކެ ވަރަށް ލޯބިވޭ." މާޝާ އަޒާންގެ ވާހަކަތައް އަޑުއަހަން އިނީ އަޑު އަހާ ގޮތަކުން ނޫނެވެ. އެކަމަކު އަޒާން އަދިވެސް ލޯބިވާ ވާހަކަ ބުނުމުން އެކަމެއް ކޮންމެސް ވަރަކައް އަޑު އަހަން ބޭނުން ވިއެވެ. މާޝާގެ އަތް ނަގާ އަޒާންގެ އަތާއި ޖޯޑު ކޮއްލިއެވެ. މާޝާ އަޒާންގެ މޫނައް ނަޒަރު ހިންގާލިއެވެ. އެލޮލުގައި ވަނީއާދޭހެވެ. މާޝާއައް އަތް ފިލުވާލަން ނުކެރުނި މީގެ ކުރިން އަޒާން އެގޮތަށް ދެރަވެފައި އިންދަ ފެނިފައި ނުވާތީއެވެ.\nހަސީނާ މާޝާގެ އެނދުކައިރިއައް އައިސް ކަރުކެހެލިއެވެ. އަޒާން އަވަސް އަވަހައް މާޝާގެ އަތުން ދޫކޮއްލިއެވެ. "ފަސް އަހަރަށް ފަހު ދޯ އަނެއްކާ މާޝާ ތިފެނުނީ." ހަސީނާ ވާހަކަ ދެއްކިއެވެ. އަޒާން އަވަސް އަވަހައް ބޯ ޖަހާލިއެވެ.\nފައިހާ އާއި ޖައިލަމް ވެސް އައިސް ވަނީ އެވަގުތުއެވެ. ފައިހާއައް އަޒާން އާއި މާޝާއައް ބަލާލެވުނީ ޝައްކެއް އުޅޭހެން ހީވާތީއެވެ. ފަސް މީހުންގެ މެދުގައި ވަރަށް ގިނަ ވާހަކަތައް ދެކެވުނެވެ.\nރޭގަނޑު އަށެއް ޖެހި އިރު މާޝާ ގެއައް ދޫކޮށްލެވުނެވެ. ޑޮކްޓަރު މާޝާ ކައިރީ ސްޓްރެސް ނުވުމައް ބުންޔެވެ. އަދި ގަޑިން ގަޑިއަށް ކައި ރަނގަޅައް ނިދުމައް ބުންޔެވެ. މާޝާ ހިނިތުން ވެލިއެވެ. އަދި ގެއައްދާން ހިނގައިގަތެވެ. ވަކި ހިސާބަކަށް ދެވުނުތަނާ ފަހަތުން މީހެއްގެ ހިލަމެއް ވާހެން ހީވުމުން މާޝާ ފަހަތައް އެނބުރި ބަލާލިއެވެ. މާޝާގެ ފަސްފަހަތުން އަޒާން އޭރުާދެއެވެ. މާޝާ އަޒާން މާޝާއާއި އަރާ ހަމަވަންދެން ހުއްޓި ހުއްޓެވެ. އަދި ދެމީހުން އެކީ މާޝާގެ ގެއައް ދިޔައެވެ.\nމާޝާ ގެއައް ކައިފައި އަޒާން ދިޔައީ އަޒާން އުޅޭ ގެއާއި ދިމާއަށެވެ. ވަކި ހިސާބަކަށް ގޮސް އަޒާން ފަސް އެނބުރި ބަލާލިއެވެ. އަޒާން އައް ގޮއްމުއް ކަވާލެވުނީ އެވަގުތުއެވެ.\n- ނުނިމޭ -ބ\nއެލީން June 3, 2021\nބައެއް މިސްޓޭކް އެބަހުރި😅\nއެކަމް ވެސް ދެން ރަނގަޅު✌👍\nAnuu June 12, 2021\nކީއްވެ މިސައިޓައް މި ވާހަކަ އަޕް ނުކޮއް އެސްފިޔަ ސައިޓައް ލަނީ؟ 😐\nމިސައިޓައް ދެން ހުރި ހުރިހާ ބައެއް އަޕް ކޮއްބަ. ޕްލީޒް!!! ☺\nAmeera Ali June 21, 2021\nމިހާރު މިސައިޓަށް މި ވާހަކަ އެއްކޮށް ލާން ރިވިއުގަ އިންނާނީ


ކުށަކާނުލައި- 17ވަނަބައި – Esfiya\nދޮރު ހުޅުވައިލިއިރު ފެނުން މަންޒަރުން އަލަންއަށް ހުރިތަނަށް ގަނޑުވެފައި ހުރެވުނީއެވެ. “އޭތް….” އަޑުގެ ނެތްތަނަށް އަލަން ހަޅޭއްލަވައިގަތްއިރު މުޅިމީހާ ރުޅިއައިސްގެން ތުރުތުރު އަޅައެވެ.\nފަހަތުން އިވުނު އަލަންގެ ހަޅޭކުގެ އަޑަށް ސިހިފައި އިދާންއާއި ލާނާއަށް އެއްފަހަރައި ބަލައިލެވުނެވެ. އޭރު އިދާންހުރީ ލާނާގެ ދެއަތުގައި ހިފައި ގަޔާއި ކައިރިކޮށްގެން ކަމުން އެދެމެދުގައި ކައިވަތެއްހައި ޖާގަވެސް ނެތެވެ. އަލަންގެ ހަޅޭކާއިއެކު ލާނާ ބިރުން ތެޅިގަނެފައި އިދާންގެ އަތް ފޮޅުވައިލިއެވެ. ކުއްލިއަކަށް މުޅިމީހާ ދާހިއްލައިފޯވާންފެށިއިރު އޭސީގެ ފިނިކަމުގެ އިހުސާސްވެސް ނުވާކަހަލައެވެ. އަލަންގެ މޫނުމަތިން ހީވަނީ ދެންމެދެންމެ ލާނާއާއި އިދާން ރޮލާ ނޮޅައިގެން ކައިފާނެހެންނެވެ. އިދާންވެސް ޖެހިލުންވެފައި އަލަންއަށް ބަލަން ހުރެވުނީއެވެ. “ކަލޭގެ ލަދުހަޔާތް ކޮބާތަ.. މަގޭ އަތުން މަރުވާނެ ގޮތެއް ނޭނގިގެންތަ ތިއުޅެނީ..” އެދިޔަބާރުމިނުގައި އަލަންގޮސް އިދާންގެ ކަރުގައި ހިފިއެވެ. އަލަންގެ އަތްނެއްޓުވޭތޯ އިދާން މަސައްކަތް ކުރަމުންދިޔައިރު އެވަމުންދިޔައީ މުޅިން ބޭކާރު ކަމަކަށެވެ. “މަށަކަށް ނުބުނެވޭތަ މަގޭ އަންހެނުންނާ ވައިވެސް އެޅިގެން ނުވާނެއެކޭ… ހައު ޑެއާރ ޔޫ..” އަލަން ހީވަނީ ހަމަބުއްދި ފިލާފައިހުރި މޮޔައެއް ހެންނެވެ. ފަހަރަކަށްވުރެއް ފަހަރެއް ބާރަށް އިދާންގެ ކަރުގައި ހިފައި ބާރުކުރަމުން ދާއިރު އިދާން ނޭވާނުލެވިގެން ތެޅެންފެށިއިރުވެސް އަލަންގެ ހިތަށް އެއްޗެއް ނާރާކަހަލައެވެ. ގުޑާލަންވެސް ނުކެރިފައިހުރި ލާނާއަށް ނޭވާނުލެވިގެން ތެޅެންފެށި އިދާންފެނި މަޑުންނެއް ނުހުރެވުނެވެ. “އަލަން ޕްލީޒް.. އިދީ ދޫކޮށްލާ.. އޭނާ ނޭވާ ނުލެވިގެންނޭ އެތެޅެނީ.. ހެޔޮނުވާނެ އަލަން. އިދީ މަރުވެދާނެއޭ.. ” ލާނާ ރޮއެގަނެފައި އަލަން ދުރުކުރެވޭތޯ އެދެމެދަށް ވަންނަން މަސައްކަތްކުރިއެވެ. ރޮއެރޮއެފައި ލާނާ އާދޭސްކުރަން ފެށުމުން އަލަން ކުއްލިއަކަށް އިދާންގެ ކަރުން ދޫކޮށްލައި ބާރުލާފައި ލާނާގެ ކޯތާފަތް މައްޗަށް އެތިފަހަރެއް އަރުވައިލިއެވެ. އަލަން ޖެހިލެއް ބާރުކަމުން ހުރިތަނަށް ލާނާ ވެއްޓުނެވެ. ވީތަދުންނާއި އަރައިގަތް ދިލައިން ލާނާއަށް ރޮއެގަނެވުންއިރު އެތަނުގައި އިދާންހުރި ކަމެއް ހަނދާނެއް ނެތެވެ.\nނޭވާ ހަމައަކަށް އަޅުވަން މަސައްކަތްކުރި އިދާންގެ ހަރަކާތް ހުއްޓުނީ އަލަންގެ ހޫނު ހަމަލާއެއް ލާނާގެ ކޯމައްޗަށް އަރައިގެން ދިއުމުންނެވެ. ވަގުތުން ކަރުގައި އަޅަމުންދިޔަ ވޭންވެސް ހަނދާން ނެތުން ކަހަލައެވެ. “އޭތް.. ހައު ކުޑް ޔޫ…” ވެއްޓިފައިއޮތް ލާނާ ނަގަން އިދާންއަށް ދެވުނީ ބޭއިހްތިޔާރުގައެވެ. “ކަލޭ ހަމަތަ.. ބަލަ އެއީ އަންހެނެކޭ ކަލޭ ގައިގައި ހުރިބާރެއްލާފައި ތިޖަހަނީ.. ” ރުޅިއައިސްގެން އިދާންއަށް ހަޅޭއްލަވައިގަނެވުންއިރު ލާނާވޭނުގައި ވާތަންފެނި ހިތްރޮމުން ދިޔައެވެ. “ލާލާ.. އައިއެމް ސޯ ސޮރީ.. އަހަރެންގެ ސަބަބުން މިހެންވީ.. ޕްލީޒް.. ޑޯންޓް ކްރައި..” ލާނާ ކޮޅަށް ނަގަމުން އިދާން ވާހަކަދެއްކިއިރުވަނީ އެއަޑު ކުރެހިފައެވެ. އިދާންގެ ހިމާޔަތް ކިތަންމެ ބޭނުންވެފައި ހުއްޓަސް ލާނާއަށް ހަރަކާތެއްވެސް ގެންނަން ނުކެރިފައިހުރީ ދެލޯ އަނގުރު އަލިފާނަށް ހަދައިގެން ބަލަންހުރި އަލަންގެ ސަބަބުންނެވެ. “ވާހް..ވާހް… ފިރިމީހާ ބޭރަށް ދިޔައިމަ ތަންވަޅު ބަލާފަ ލޯބިވެރިޔާ ކޮޓަރިއަށް މިވައްދަނީ… ބްރޭވޯ ލާނާ މުހައްމަދު ހަސީނު..ބްރޭވޯ..މަށަށް އިނގުނޭ އޭރުވެސް މި އިދާން މިގެއަށް އެއައީ ދެވަނަ އެހެންކަމަކު ނޫންކަން..” ދެއަތްޖަހަމުން އަލަން ރުޅިއައިސްފައި ބުނެލިއެވެ. “ހަބަރުދާރު.. ލާނާ ގައިގައި އިނގިލި ކުރިވެސް ޖައްސައިގެން ނުވާނެ.. ޕޮލިހުންނަށް ނުގުޅަނީސް މިތަނުން ނުކުމޭ.. މީގެ ފަހުން ލާނާއާއި ވައި އެޅުނަސް ދެން އެތާކުން ނެރެވޭނީ ކަލޭގެ ފުރާނަނެތް މަސްގަނޑު.” އިދާންގެ ގަމީހުގެ ގިރުވާނުގައި ހިފަމުން އަލަން އަޅެއްލަވައިގަތްއިރު ލާނާހުރީ ބިރުންވިރި ވިރިއެވެ. ބަދަލުގައި އެއްޗެއް ބުނަންބޭނުންވިޔަސް ލާނާގެ މޫނުމަތިން ފެންނަންހުރި ނާޒުކު ކުލަވަރުތަކުން އިދާން އިތުރު އެއްޗެއް ނުބުނެ ފަހަތަށް ޖެހިލިއެވެ. ލާނާގެ މޫނުން އިދާންއަށް މިހާރު ފެންނަނީ ކައިވެނި ޕާޓީގައި ހެވިފައިހުރި ކުއްޖާއެއް ނޫނެވެ. މިއީ ލޯތަކަށް ސިއްރުވެފައިވާ ކަމެއްކަން އިދާންއަށް އިނގޭނަމައެވެ. މިކައިވެނީގެ އަޑީގައި ފޮރުވިފައިވާ ބޮޑު ސިއްރެއް އެބައޮތްކަން އިދާންގެ ސިކުނޑިއަށް ނަގައިގަނެވުނެވެ. “ލާލާ.. މިއީތަ ލާލާ ހިޔާރުކުރި ދިރިއުޅުމަކީ.. އައި ތޯޓް ޔޫ ވާ ސްޓްރޯންގާ ދޭން ދިސް.. އަހަރެން ފަހަރެއްގައިވެސް މިތަނަށް އައީ ލާލާއަށް ވޭނެއް ލިބޭނެ ކަމަކަށްނޫން.. އެކަން އިނގުންނަމަ ނުވެސް އަންނާނަން..” ދެރަވެލާފައި އިދާން ބުނެލިއެވެ. “ބަޓް ޔޫ އާރ މައި ވީކްނެސް އިދީ.. އައިކޭން ޑޫ އެނީތިންގް ފޯ ޔޫ..” މިހެން ލާނާގެ ހިތުގައިވިޔަސް ދުލާއި ހަމައަކަށް ނައެވެ. “ޕްލީޒް ގޯ.. އިދާން މިތަނުން ދިޔައިއްޔާ ވަރަށް ރަނގަޅު.. ” ދެލޯ ފޮހެމުން ލާނާ މިހެން ބުނިއިރު އެއަޑުގައިވީ އާދޭހެވެ. އިދާން އިތުރު އެއްޗެއް ނުބުނެ ވަގުތުން އެތަނުން ނުކުމެގެން ދިޔައެވެ. ލާނާއަށް އޭނާގެ ސަބަބުން އިތުރު ވޭނެއް ލިބޭކަށް އޭނާ ނޭދެއެވެ.\nއިދާން ދިއުމުން އަލަން އަނެއްކައިވެސް ލާނާއާއި ވީ ފަރާތަށް މޫނު އަނބުރައިލިއެވެ. އެބެލުމުގައިވީ އިންތިހައި ދަރަޖައިގެ ނަފްރަތާއި ރުޅިވެރިކަމެވެ. ހިންދިރުވައިލަމުން ލާނާއަށް ފަހަތަށް ފިޔަވަޅެއް އަޅައިލެވުނީ ބޭއިހްތިޔާރުގައެވެ. އޭރުވެސް އެދެލޮލުން ހުއްޓުމެއްނެތި ކަރުނަ ފައިބަމުން ދިޔައެވެ. އަލަން ކުރިއަށް އަޅައިލި ފިޔަވަޅު ހުއްޓުނީ ޗާޖަށް ޖަހާފައިއޮތް އޭނާގެ ފޯނު ރިންގުވާން ފެށުމުންނެވެ. ރުޅިމައިތިރިކުރަމުން ގޮސްބަލައިލިއިރު ގުޅަނީ އާލިމްއެވެ. ފޯނުނަގައި މިދަނީ ކަމަށްބުނެ އަލަން ފޯނު ބޭއްވީ ދާހިތަކުން ނޫނެވެ. “ހީނުކުރައްޗޭ މި ނިމުނީއޭ މިކަން.. ” ލާނާގެ ކޮނޑުގައި ހިފައި ކޮއްޕާލަމުން އަލަން ނުކުމެގެން ދިޔައެވެ. ލާނާއަށް އަޑުންއަޑު ނަގައި ރޯން ފެށުނީ އަމިއްލަ ބަލިކަށިކަން އިހުސާސްވުމުންނެވެ. މުޅި ކޮޓަރީގައި ލާނާގެ ވޭނީ ގިސްލުމުގެ އަޑު ހިފާފައިވީއިރު އެނިކަމެތި ހިތަށް ހާދަ އަސަރެއް ކޮށްފިއެވެ. އިދާން އެގޮތަށް ކަންތައްކުރުމުގެ ކުރިން ވިސްނާލިނަމައެވެ. އެގޮތަށް އައުމުގެ ހައްގެއް މިހާރު އިދާންއަކަށް ނޯންނާނެއެވެ. ލާނާއަކީ މީހެއްގެ އަނބެއްކަން އިދާންއަށް ނޭނގެނީހެއްޔެވެ. ސިކުންތެއްގެ ތެރޭގައި ލާނާގެ ހިތް އިދާންއަށްޓަކައި ޝަކުވާއިން ފުރިގެންދިޔައެވެ. އިދާން އެގޮތަށް އަޅައި ކޮންމެ ފިޔަވަޅެއްގެ ސަބަބުން ލާނާއަށް އޭގެވޭން އުފުލަން ޖެހޭކަން އޭނާއަށް އިނގޭނެ ނަމައެވެ.\nތިރިއަށްފޭބި އިދާންގެ ތަބީއަތުވަނީ މުޅިން ގޯސްވެފައެވެ. އަދިވެސް ލޯކުރިމަތީގައި ސިފަވަމުންދިޔައީ ލާނާގެ ކޯމަތީގައި އަލަން ޖެހި މަންޒަރެވެ. ވޭނަށް ކެތްނުވެގެން ލާނާ ރޮއެގަތް މަންޒަރެވެ. އެވަގުތު އިދާންގެ ސިކުނޑީގެ ހަނދާނުގެ ދޮރުގައި ޓަކިދިނީ މީގެ ދުވަސްގަނޑެއް ކުރިން ލާނާ ގޮވައިގެން ބޭރަށްދާން އުޅުން ރޭ ކަންތައް ހިނގައިދިޔަ ގޮތެވެ. އެރޭވެސް ލާނާ ދާންދެކޮޅު ހެދުމުން އަލަން އޭނާގެ އިސްތަށިގަނޑުގައި ހިފައި ތަދުކުރިއެވެ. “އަލަން ލާލާއަށް އަނިޔާކުރަނީތަ..” ކުއްލިއަކަށް ސިކުނޑިއަށް ވެރިވި ހިޔާލުން އިދާންގެ ފިޔަވަޅުވެސް މަޑުޖެހުނެވެ. ނޫނެކޭ ކިޔައި ބޯދެފަރާތަށް ހޫރުވަމުން ދިޔައިރު ކުރިމަތީގައި އާލިމް ބަލަންހުރި ކަމެއްވެސް އިދާންއަކަށް ނޭނގެއެވެ. “އިދީ.. އިދީ… އާރ ޔޫ އޯކޭ.؟ ކޮންކަމަކާތަ ތި ނޫނެކޭ ކިޔަނީ.. އިދީ ވަޓްސް ރޯންގް؟ ކޮންތާކު އެޅެފައިތަ ތިއައީ.. އަހަރެން ހާދަ ހޯދީމޭ.. އެވަރަށް ގުޅަންވެސް ގުޅައިފިން. ކޮބާތަ ފޯނު.؟” ބޭރަށް ނުކުމެ ނޫނެކޭ ކިޔައި ދެފަރާތަށް އިދާން ބޯހޫރަން ފެށުމުން އާލިމް އައިސް ދެކޮނޑުގައި ހިފައި ތަޅުވައިގަތެވެ. އިދާންއަށް ހަމަބިމަށް ފޭބުން ކަހަލައެވެ. ވަށައިގެން ބަލައިލީ ހުރެވުނުތަން ޔަގީންކުރާށެވެ. ހުރެވުނީ ތިރީގައިކަން އިނގުމުން އިދާން ބަލައިލީ އާލިމްގެ މޫނަށެވެ. އޭނާ ބަލަންހުރިގޮތުން ކަމެއްގޯސްކޮށް އުޅޭކަން ރޭކައިލައިފައި ހުރިކަން އިދާންއަށް އިނގުނެވެ. “އިދީ ތިވެގެން އުޅޭގޮތެއް ބުނެބަލަ ..ކޮންތާކުންތަ ތިއައީ..” އާލިމް އަނެއްކައިވެސް ކަންބޮޑޫވެފައި އަހާލިއެވެ. އިދާންވަގުތުން މޫނުގެ ކުލަވަރު ބަދަލުކޮށްލިއެވެ. “ކަމެއްނުވޭ… ފޯނެއް އައިސްގެން ބޭރަށްނުކުތީ.. ދެން އެފޯނުގައި ހުރެގެން ސިޑިން ފޭބުންއިރުވެސް ނޭނގުން..” ހަމަޖެހެން މަސައްކަތްކުރަމުން އިދާން ބުނެލިއެވެ. އާލިމް އަނެއްކައިވެސް ކިހިނެއްވެފައިތޯ ސުވާލުކުރިއެވެ. ނަމަވެސް އިދާން ކަމެއްނުވާކަމަށްބުނެ ވާހަކަ އޮޅުވައިލީ ވަރަށް ހުޝިޔާރުކަމާއެކުއެވެ. “ހާދައިރެކޭ ތިވަނީ ފޯނު ގެންނަންވެސް.” ފަހަތުންއައި އަލަންފެނި އާލިމް އިއްވައިލިއެވެ. އަލަން އައިސް އަރާހަމަކުރުމުން އިދާން ބަލައިލިއެވެ. އަލަން އަދިވެސްހުރީ ރުޅިއައިސްކަން އޭނާގެ މޫނުމަތިން އިނގެއެވެ. އަލަން އައުމުން ތިންމީހުން ކާރުގައި ނައްޓައިލިއެވެ.\nސީހައުސްގައި ކާންތިބިއިރުވެސް އިދާންއާއި އަލަންގެ ނަޒަރު އިރުކޮޅަކައި ދިމާވެއެވެ. ދެމީހުންވެސް އެކަކު އަނެކަކަށް ރުޅިއައިސްފައި ބެލުންނޫން އިތުރު ކަމެއް ނުކުރެއެވެ. އިދާންގެ ވާހަކަ އާލިމްގާތު ބުނަން އެތައްފަހަރަކު އަލަންގެ ހިތަށްއެރިއެވެ. ނަމަވެސް އަމިއްލާ ނަފްސު ބޭޒާރުވާނެކަން އިނގޭތީ ބުނެވެންނެތީއެވެ. ކާންތިއްބައި އެތަނަށް ހުޒާމްވެސް އައެވެ. ހުޒާމްއައުމުން އިތުރަށް ފޯރިގަދަވިއެވެ. ހަތަރު މީހުން އެކީގައި ކައިނިންމައިލީ ފޯރީގައެވެ. އަލަންއާއި އިދާންވެސް ހަމަޖެހެމުން ސަކަރާތުގައި ބައިވެރިވަމުން ދިޔައެވެ. ކައިނިމިގެން ހަތަރުމީހުން އެކީގައި ގެއަށްދާން ނުކުތެވެ.\nގެއަށް އައިސްވަތް އަލަންގެ ނަޒަރު ހުރީ ކޮޓަރީގެ ދޮރާއި ދިމާލަށެވެ. ހަވީރުވާން ކައިރިވިއީރު ލާނާ އަދިވެސް އޮތީ ކޮޓަރީގައެވެ. މަޑުހިނގުމެއްގައިގޮސް އަލަން ކޮޓަރީގެ ދޮރުހުޅުވައިލިއެވެ. އެވަގުތު އެނދުގައި ބޯއަޅައިގެން ދެލޯމެރިފައިއޮތް ލާނާ ފެނުމުން އަލަންގެ ރުޅިގަނޑު އިތުރަށް ހޭލިކަހަލައެވެ. ޕައްކިޔާފައި ދޮރުލެއްޕުން އަޑަށް ނިދިފައި އިން ލާނާ ސިއްސައިގެންގޮސް ފުންމައިގެން ތެދުވިއެވެ. އަލަންގެ ރުޅިވެރި ދެލޯ ލާނާއަށް އަމާޒުވެފައިވީއިރު ލާނާއަށް ބޭއިހްތިޔާރުގައި ފަހަތަށް ޖެހެވެން ފެށިއެވެ. “އަލަން.. ތިހީކުރާ ކަހަލަ ކަމެއް އަހަރެން ނުކުރަމޭ. ތިރުޅި މައިތިރި ކޮށްބަލަ..” އަޅައަޅައި ގަނެގެން ލާނާއަށް މިހެން ބުނެވުންއިރު މީހާ ހުރީ ބިރުންގޮސް ހަލާކުވެފައެވެ. މިކަމުން އަލަންގެ ރުޅި އިތުރަށް ގަދަވުން ނޫންކަމެއް ނުވިއެވެ. ބަލާކަށްނުހުރެ ހުރިބާރުލާފައި ލާނާގެ ކޯތާފަތް މައްޗަށް އެތިފަރެއް ފިލުވައިލިއިރު އެއީ ނިކަމެތި އަންހެން ކުއްޖެކޭވެސް އަލަންގެ ހިތަކަށް ނޭރިއެވެ. ވީތަދުން ލާނާގެ ލޮލުން ހޯސްލާފައި ކަރުނަ ފައިބަން ފެށިއިރު ކޯތާފަތްވަނީ މުޅިން ރަތްވެފައެވެ. “އަހަރެން ބޭރަށް ދިޔައިމަ ހިލޭ ފިރިހެނެއް ކޮޓަރިއަށް ވައްދަން ލާނާގެ ލަދުހަޔާތް ކޮބާތަ.. ހިތަކަށް ނާރާތަ ތިއީ މީހެއްގެ އަނބެކޭވެސް.. ” ހަޅޭއްލަވައިގަންނަމުން ލާނާގެ އިސްތަށިގަނޑުގައި ހިފައި އަލަން އަނބުރައިލިއެވެ. ވީތަދުން ލާނާ ތެޅިގަތްއިރު ރޮއެރޮއެ މީހާގެ ގައިން ހަކަތަވަނީ ހުސްވެފައެވެ. “އަހަރެން ތިކަހަލަ މުޑުދާރު ކަމެއްނުކުރަމޭ އަލަން.. އަހަންނަށް ތިހެން އަނިޔާ ނުކޮށްބަލަ.. މަވެސް މީ އިންސާނެކޭ.. މަށަށްވެސް ތަދުވެޔޭ..” ރޮއެރޮއެފައި ލާނާގެ އޭނާގެ ކުށެއްނެތްކަން ހާމަކުރަމުން ދިޔައެވެ. އަލަން އިތުރަށް ރުޅިގަދަވެ ލާނާގެ އިސްތަށިގަނޑުގައި ހިފައި ހޫރާލިއެވެ. ލުއިފަތެހެން ލާނާގޮސް ސޯފާގެ ކަނަށް ގުޅައަކަށް ޖެހުންއިރު އަނގައިން މަޑު އާހެއް ބޭރުވިއެވެ. “އާހް.. މަންމާ…” ވީތަދުން އަޑުގެ ނެތްތަނަށް ލާނާ ރޮއެގަތުމުން އަލަން ސިހިފައި ބަލައިލިއެވެ. އޭރު ބަނޑުމަތީ އަތްއަޅައިގެން ލާނާ ގިސްލަގިސްލާފައި ރޯން އޮތްއިރު އަލަންގެ ހިތަށް ނުބައިގޮތެއް ވެގެން ދިޔައެވެ. “ލާނާ….” އަވަސް ފިޔަވަޅުގައި އަލަންއައިސް ލާނާ ނަގައި ކޮޅަށްޖެހިއެވެ. އޭރުވެސް ހަމައެގޮތަށް ލާނާ ހުއްޓެވެ. “ބަނޑަށް ކިހިނެތްވީ.. ލާނާ ބުނެބަލަ…” ހާސްވެފައި އަލަންއަށް އަހަލެވުނީ ފުދޭވަރަކަށް ބާރަށެވެ. “ސޯފާގެ މަތީކަނުގައި ބަނޑުޖެހުނީ..” ވެފައިހުރި ތަދުން އަލަންގެ ސުވާލަށް ލާނާއަށް ޖަވާބުދެވުނީއެވެ. އޭރުވެސް ހުއްޓުމެއްނެތި ލޮލުން ކަރުނަފައިބަމުން ދިޔައެވެ. މިކުރެވުނީ ކީއްކަން ރޭކައިލުމުން އަލަންގެ ހިތުގައިޖެހުނެވެ. ފަހަރެއްގައިވެސް އޭނާ އެގޮތަށް ހެދީ ލާނާއަށް އެކަހަލަ އަނިޔާއެއްވާނެ ކަމަކަށް ނޫނެވެ. ރުޅިއައިސްރަތްވެފައިހުރި އަލަން މަޑު ކަފަކޮޅަކަށްވާން ނެގީ ސިކުންތުކޮޅެކެވެ. “ދައްކަބަލަ ބަލައިލަން. ވަރަށް ތަދުވޭތަ..” އަލަން ލާނާގެ އަތްދުރުކޮށްލެވޭތޯ އުޅުނެވެ. ނަމަވެސް ލާނާ ރޮމުން އަލަންގެ އަތްފޮޅުވައިލީ އެހީއެއް ބޭނުމެއްނެތޭ ބުނާފަދަ ގޮތަކަށެވެ. އަލަން މަޑުމަޑުން ލާނާގެ ގައިގައި ދެއަތްވަށައިލިއެވެ. އެތަނަވަސް މޭގައި ލާނާގެ ހަށިގަނޑު ޖައްސައިގެން އިނީ ލާނާ ރޯނެވަރަކަށް ރޮންދެންނެވެ. ފުރަތަމަ ލާނާ ދުރުވާން ގަދަދެއްކިއެވެ. ނަމަވެސް އިރުކޮޅަކުން އެކަން ހުއްޓައިލިއެވެ. އަލަންއާއި ދެކޮޅުވާނެ ހަކަތައެއް ލާނާގެ ގަޔަކު ނެތެވެ. “އައިއެމް ސޯ ސޮރީ ލާލާ.. އައި ނެވާ ވޯންޓެޑް ޓު ހާޓް ޔޫ ލައިކްދިސް.” ލާނާގެ ނިތްކުރިއަށް ދޮނެއްދެމުން އަލަން ވާހަކަދެއްކިއިރު އެއަޑުގައި މިފަހަރުވީ ރިހުމެވެ.\nއެތައްއިރަކު އެހެން އިނުމަށްފަހު އަލަން ގަޔާއި ލާނާ ދުރުކޮށްލިއެވެ. އޭރު ލާނާގެ ރުއިން މަޑުވެފައިވީއިރު މީހާއިނީ ނެގިމަޑުވެފައެވެ. ލާނާގެ ދެއަތް ދުރުކޮށްލުމަށްފަހު ހެދުން މައްޗަށް އަރުވާލައި އަލަން ލާނާގެ ބަނޑު ބަލައިލިއެވެ. ސޯފާގެ ކަނުގައި ޖެހުންތަން ކުޑަކޮށް ރަތްވެފައި ހުއްޓެވެ. އަލަން އެތަނުގައި ފިރުމާލަމުން ތަދުވޭތޯ އަހައިލިއެވެ. ބަދަލުގައި ލާނާ ކުޑަކޮށް ބޯޖަހައިލިއެވެ. “މިއަދު މިހާރު ކައިފިންތަ..” ލާނާގެ ދެލޯ ފޮހެދެމުން އަލަން ސުވާލުކޮށްލިއެވެ. ބަދަލުގައި ލާނާ ދެފަރާތަށް ބޯހުރުވައިލިއެވެ. އިރުކޮޅަކު އިނުމަށްފަހު އަލަން ކޮޓަރިން ނުކުމެގެން ދިޔައެވެ. ފަނަރަވަރަކަށް މިނަޓް ފަހުން އަނެއްކައިވެސް އަލަން އައެވެ. ލާނާގެ އަތުގައި ހިފައިގެން ފާހާނާއަށް ގެންގޮސް މޫނުދޮއްވައިލުމަށްފަހު އަލަން މިސްރާބުޖެހީ ބަދިގެއަށެވެ.\nއަލަންގެ އަތުގައި ހިފައިގެން ބަދިގެއަށްވަތް ލާނާ ސިހުނީ ކާމޭޒުމަތީގައިހުރި ނޫޑުލިސްތަށި ފެނިފައެވެ. ފެންކަޅިވެފައި އަލަންގެ މޫނަށް ލާނާ ބަލައިލީ ސުވާލުގެ ނަޒަރަކުންނެވެ. ނަމަވެސް މިކަމަށް ފަރުވާލެއް ނުބަހައްޓައި އަލަން ވަގުތުން ލާނާ ގޮނޑީގައި ބޭންދިއެވެ. އަދި ޖެހިގެން އިން ގޮނޑީގައި އަލަން އިށީންނަމުން މޭޒުމަތީގައިހުރި ތަށިނެގިއެވެ. އުލުން ނޫޑުލިސް ކޮޅެއް ނެގުމަށްފަހު ލާނާގެ އަނގަޔާއި ދިމާލަށް އަލަން އެ ދިއްކޮށްލިއެވެ. “އަހަރެން ކާހިތެއްނެތް..” ވަރަށް ހިތްވަރުކޮށްފައި ލާނާ މިހެން ބުނުމުން އަލަން ހިތްހަމަނުޖެހުނެވެ. “ހެވޭ. ކާހިތްނުވިޔަސް ކާންވީ.. އަހަރެން ރަނގަޅަށް ކަންތައް ކޮށްދޭއިރު ދެކޮޅުނަހަދާށޭ ކިތައްފަހަރު ލާނާ ކައިރީ ބުނާނީ.” ހިތްހަމަ ނުޖެހިފައި އަލަން ބުނެލިއެވެ. ހަތިޔާރު ބެހެއްޓުމަށްފަހު ލާނާ ކާންފެށިއެވެ. އަލަންގެ އަތުން ލާނާގެ އަނގަޔަށް ލަވައިދެމުން ދިޔައިރު ލާނާއިނީ ވިސްނަންވީ ކޮންއެއްޗެއްކަން ނޭނގިފައެވެ. އަނިޔާކުރަނީވެސް އަލަންއެވެ. ރޯންފެށީމައި ކަރުނަވެސް ފޮހެދޭންވެއެވެ. މިއީ ކޮންކަހަލަ މީހެއް ހެއްޔެވެ. އަމިއްލައަށް ކައްކާފައި ކާންވެސްދެނީ އަލަންއެވެ. މިއީ ކޮންކަހަލަ ކަންތައްގަނޑެއް ހެއްޔެވެ.\nކައިނިމިގެން ލާނާ ގޮވައިގެން އަލަން ސިޓިންގްރޫމް ސޯފާގައި އިށީނެވެ. “ޕަޕީފޭސް ކިޔައިދީބަލަ މިއަދުވީގޮތް.” ހަމަޖެހެން މަސައްކަތްކުރަމުން އަލަން އަހައިލިއެވެ. ހަގީގަތުގައި ލާނާ އެކަހަލަ ކަމެއްކުރާނެއޭ އަލަންގެ ހިތެއްވެސް ނުބުނެއެވެ. ލާނާގެ ހިތުގައި އިދާންގެ ނަންވިޔަސް ލާނާއެއީ އެގޮތަށް މީހުން ކޮޓަރިއަށް ވައްދާނެ ކުއްޖެއްނޫންކަން އަލަންއަށް މިއަދުވަނީ އެނގިފައެވެ. ލާނާއަކީ ކިތަންމެ ރީތި ކުއްޖެއްނަމަވެސް އެގޮތަށް އުޅެފައިނެތްކަން އަލަންއަށް މިހާރުވަނީ ކަށަވަރުވެފައެވެ. ލާނާއާއިއެކީގައި ހޭދަކުރެވުން ވަގުތުތަށްފަހު އަލަންގެ ހިތުގައި ލާނާގެ މަގާމުވަނީ އެތައްގުނައަކަށް އިތުރުވެގެން ގޮއްސައެވެ. ލާނާ ކުރުގޮތަކަށް ކަންތައްވީގޮތް އަލަންއަށް ކިޔައިދިނެވެ. ލާނާ ހީކުރިގޮތާއި ހިލާފަށް އަލަން އޭނާގެ ވާހަކަ ގަބޫލުކުރިއެވެ. ދެލޯބޮޑުވެފައި އަލަންއަށް ބަލަން ލާނާއަށް އިނދެވުނީ އެހެންވެއެވެ. “ބަލާނެކަމެއްނެތް.. އަނެއްކައި ރުޅިއަރުވަން ތިއުޅެނީ.. ރީއްޗަކަށް އެއްޗެއް ބުނެވޭކަށްވެސް ނޯންނާނެ. ” ލާނާ ބަލަން އިނުމުން އުނދަގޫވެފައި އަލަން ބުނެލިއެވެ. ވަގުތުން ލާނާ މޫނު އަނެއްފަރާތަށް އަނބުރައިލީ އަލަން ރުޅިއަތުވެދާނެތީއެވެ. “އަ.. އަލަން.. އަހަރެން މަންމަ މެންގެއަށް ދާން ބޭނުން. ހުރިހައި އެއްޗެއްވެސްހުރީ ގޭގަ..” ނުބުނަން ހުރެފައި ލާނާ އަހައިލިއެވެ. އަލަން ވަގުތުން ދެކޮޅުހެދިއެވެ. “އަލަން ޕްލީޒް. އަލަންއަށް ނެދެވެންޏާ އަހަރެން އެކަނިވެސް ގޮއްސާނަމޭ..” ލާނާއަށް ރޮވުނެވެ. ކަންތައްތައް ވަމުންދާގޮތުން މާބޮޑަށް ހިތުގައި ޖެހެނީއެވެ. “ހޫމ.. ދެންހެވޭ.. ހަމަ ކަމެއްވާއިރަށް ވޯޓާރ ވޯކްސް އަރުވަން ފަށާނެ. އަށެއް ޖަހަންވާއިރާށް ރެޑީވޭ.” ރުޅިއަންނަން ފެށުމުން އަލަން އެތަނުން ދިޔައެވެ. މަންމަކައިރިއަށް ދެވޭތީ ލާނާގެ ހިތްހަމަޖެހުން އިތުރުވިއެވެ.\nކޮޓަރީގެ އަލަމާރި ހާވަންހުރި އާލިމް ހީވަނީ ލާނެއެއްޗެއް ނޭނގިގެން އުޅޭހެންނެވެ. އެނދުމަތިފުރައި އަންނައުނު އަޅާފައިވާއިރު ހިތްހަމަޖެހޭ އެއްޗެއް ފެންނަކަމަކަށް ނުވެއެވެ. “އޯހ ގޯޑް.. ލާނެ އެއްޗެއްވެސް ނެތޭ.. ގަމީހެއް ގަންނަން ޝޮޕިންގްއަށް ދެވުންނަމަ..” ކުދިކިޔަމުންދިޔަ އާލިމް ހީވަނީ އަންހެންކުއްޖެއް ހެންނެވެ. އައިކާއާއި ބައްދަލުކުރަންދާތީ އާލިމް ބޭނުންވަނީ ވަރަށް ފުރިހަމައަށް ތައްޔާރުވެގެން ދާށެވެ. “އޯހ ގޯޑް ބޭބޭ.. މި ކޮންކަމެއް..” އާލިމްގެ ކޮޓަރީގެ ދޮރުހުޅުވާލާފައިވަތް އާލާގެ ދެލޯ ބޮޑުވިއެވެ. “އާލު ޕްލީޒް ހެލްޕް މީ.” ބޯ ކަހައިލަމުން އާލިމް އެދުނެވެ. އާލާ ފުރަތަމަ ބޭނުންވީ ދާތަނެއް ބަލާށެވެ. އިތުރު ގޮތެއްނެތުމުން އާލިމް ޑޭޓަކަށް ދަނީކަމަށްބުނެ ހަމަޖައްސައިލިއެވެ. އާލާ ވަގުތުން އާލިމްއާއި ދިމާކުރަންފެށިއެވެ. “ހަހަ.. ވެރީ ފަނީ.. ދެންވެސް ހެލްޕްވެބަލަ.” ދެލޯ އަޅައިލަމުން އާލިމް ބުނެލިއެވެ. ހިނގަނޑު މައިތިރިކޮށްފައި އާލާ އެތަނުން އަޅިކުލައިގެ އަތްކުރު ގަމީހަކާއި ނޫކުލައިގެ ޖީންސެއްނަގައިދިނެވެ. އާލާގެ ހޮވުން އާލިމްއަށް ވަރަށް ކަމުދިޔައެވެ. ކުރިންވެސް މިގަމީސް ފެނުނެވެ. ރީތިނުވީ ކީއްވެބާއޭ އާލިމްގެ ހިތަށްއެރިއެވެ. ގައިމު އާލާގެ ކުރިމަތީގައި ބޭޒާރެއްނުވީހެވެ. “އާލުގެ ޗޮއިސް އަބަދުވެސް ރީތީއޭ ދޯ. ” އާލާގެ ގައިގައި ބައްދާލަމުން އާލިމް އުފަލުން ބުންޏެވެ.\nލޯގަނޑުކުރިމަތީގައިހުރި އައިކާ ފަހުފަރަށް އަމިއްލަ ސޫރަބަލައިލިއެވެ. ކަޅުކުލައިގެ ޓޮޕަކާއި ނޫކުލައިގެ ޖިންސުގައި އައިކާ ފެންނަނީ ވަރަށް ފުރިހަމަކޮށެވެ. އެ ފަންދިގު އިސްތަށިގަނޑު ހާވާލާފައި ވާއިރު މޫނާއި ގުޅޭނެހެންވަނީ ލުއިލުއި މޭކަޕެއް ކޮށްފައެވެ. ފަހުކަމަކަށް ގަޔަށް ސެންޓުބުރުވައިލަމުން ކޮޓަރިން ނުކުންނަން ހިނގައިގަތެވެ. ދޮރުމަތީގައި އައިކާ ހުއްޓިލައިގެންހުރީ އާލިމް ބަލައި އަންނާނެ އިރަކަށެވެ. ގަޑިން ބަރާބަރު 8.30 ވީއިރު ކަޅުކުލައިގެ ކާރެއް އައިސް ދޮރުމަތީގައި މަޑުކޮށްލިއެވެ. ހަދާނެގޮތެއް ނޭނގިފައިހުރި އައިކާ ހިނިތުންވެލީ ދޮރުހުޅުވާފައި ނިކުތް އާލިމް ފެނުމުންނެވެ. އަޅިކުލައިގެ ގަމީހާއި ނޫކުލައިގެ ޖިންސުގައި އާލިމް ފެންނަނީ ވަރަށް ފުރިހަމަކޮށެވެ. އާލިމްއަށްވެސްވީ ހަމަ މިވަރެވެ. ކަޅުކުލައިގެ ޓޮޕަކާއި ނޫކުލައިގެ ޖިންސުގައި އައިކާ ފެންނަލެއް ހާދަ ރީއްޗެވެ. އެރީތި ދިގު އިސްތަށިގަނޑު ވަޔާއި ވިހުރެން ދޫކޮށްލާފައިވާއިރު ހީވަނީ ޕަރީއެއް ހެންނެވެ. މަޑުހިނގުމެއްގައި އައިސް ކާރުގެ ކުރީ ސީޓުގެ ދޮރުހުޅުވައިލަމުން އާލިމް އައިކާއަށް އިޝާރާތްކޮށްލިއެވެ. ލަދުރަކި ގޮތަކަށް ހީލަމުން އައިކާ އައިސް ކާރަށް އެރިއެވެ. އަމިއްލަ ނަފްސު ހަމައަކަށް އަޅުވަމުން އާލިމްއައިސް ޑްރައިވަރު ސީޓުގައި އިށީނުމަށްފަހު ކާރު ދުއްވައިލިއެވެ.\nރަސްފަންނުގެ ހިތްގައިމު މާހައުލުގައި އާލިމްއާއި އައިކާ ތިބިއިރު ލޯތަށް އެދިމާލަށް އަމާޒުވަމުން ދިޔައެވެ. “ސޯ.. ކީއްވެ ދިމާވާން ބުނީ.” ވަރަށް ހިތްވަރުކޮށްފައި އައިކާ އަހައިލިއެވެ. އާލިމްގެ ނަޒަރު އެވަގުތު އަމާޒުވީ ސީދާ އައިކާގެ މޫނަށެވެ. ލަދުން އައިކާ އިސްޖަހައިލިއިރު އެމޫނަށްވަނީ ޖަންބުކުލަވެރިވެފައެވެ. “އައި ލަވްޔޫ.”\nHello everyone. Heres the 17th part. Hope you all will like this part too..let me knw what you all think of this part. Thankyou for all the love and support. Insha allah next part on tuesday. Loves❤?\nmaasha allah!!!!!!!!!!! nyc\nVarah salhi ingey love you lots\nThankyou livee.. loves?\nalhe thihen nuhadhabala… alan villain akah nuhadha bala… mihaaru eyna eherey mery khfa dhw… rulhi ayas aniyaa nukhbala dhw.. idhee vx nuvaane dhw loabi viyas myhakaa indhegen ulhenikh kotariah dhaakah… alan rulhi aun haggu… ekm aniyaaa nukhba.. dhera veyey… plx anha.. stry vrh reethi..\nThankyou dear. Yes alan villain akah nahdhaanamey. Hingaa dhw balan alan laala ah fall vaa goi ves.. idhee ves kanthah kuree rangalhah nun.. hingaa dhw dhen vaa gotheh balaalan??\nalhe meega mifaharu idhaan varah goeskoh kanthah kuree… meehehge anbei ge gaiga eynayah aivess levigenn nuvaane… dhen Alan vess nuvaane kithahme rulhi ayas jahaigennn… dhen dhekudhin nikan gadhayah loabivaanama dho…. Alan ragalhah kanthah kuranya Laala ulheyne ragalhah… fahun loabivess vedhaane.. she isagud gal..\nThankyou sarah.. hehe dhw. Alan ves nuvaane ennu jahaakah. Idhan kanthah kuri goii anha ah ves kamaku nudhey. Hingaa dhw dhen vaagotheh balan. Keep reading?\nAlan plxx Laala gaiga nujaha bala.. idhaan u stay away frm lalaa.. eii meehege anbeh\nHehe dhw nunnu. Alan ah adhi amilla kuh ihusaas vaaney.. hingaa dhw idhan hadhaa ehcheh ves balamaa??\nMaasha allah dear v furiham\nmasha allah…alhe hama rovihjje,,,,alhe rulhi ayas alan thy bodu varu,,,kithanme rulhi ayas jahaigen nuvaane…eii anhen kuhjekey.alan gai huri baareh laafa jahany……vv reethi anha love thihaa aniya laanaa ah nukurey…vvv dhera vey….vv heart touching mipart..alhe alan dhen lwbi vebala laanaa dheke..eyrun salhi vaany…..vv reethi mi part..nxt part avahah up kohdhehchey..waiting curiously..much love anha bby\nThankyou dear maya.. alan lana dheke loabi vaa goii balamaa dhw. Alan ah vaane dhw adhi landeh dhey.? loves❤?\nAlan please dont hurt to laalaa she is innocent idhaan ves aslu kantha kuree goas koh laalaa marry kohgen ulhey iru laalaa ge kotariyah vadhe laalaa gaiga ayylumuge haggey mihaaru idhaan akah ves noanaane and alan please rulhi anna konme faharaku laalaa gaiga nujahabala eii girl ekey anhen kudhinah ayy iskuraakah nuvaane eii varah goas kameh dont do it again alan hehehe? anyways waiting for the upcoming part\nLots of love❤❤?????????❤?\nThankyou cherry.. yes. Alan nuvaane ennu dhw ehen hadhaakah.. hingaa dhw dhen vaa goii balamaa.. keep reading. Loves?❤\nAlan he rulimadu koba pls????????..\nLala and Alan isabest couple…\nI hate idaan mi hugs abin kariya vanani???\nHingaa dhw dhen vaagoii balamaa?\nWaiting next part love it?❤\nThankyou dear. Loves❤?\nawwlheyyy this is so reethi\nalhe tuesday avahah annaane nama 🙁\nThankyou sasha.. keep reading.?\nAnha ur the best.v v molhu ibaraaiykurun thah.this story is just awesome. All the best for ur future.???\nHello guys. 18th part is uploaded. ?\nKihaa iraku up waane kamah lafaakureweni?\nnext paart kobaathr v.kiyaalaahithun keiimadhuvefai mihuree adhivex inthixaaruga\nMivaahaka keehve up nukurany mihaar ….haadha dhuvaheh vehjea…plx up kohla dhybala and plx bunela dhybala keehve tha mihaar up nukurany mivaahaka ….v kiaa hithun mihunnany ….\nޢަޞްރު (ނަވަތިރީސްވަނަ ބައި)\nދީނީ ލޯބި February 1, 2017


BREAKING | Addu In Ithuru2Meehaku Covid-19 Ah Fassi Vejje - Vaguthu\nއައްޑޫއިން އިތުރު ދެ މީހަކު ކޮވިޑް-19 އަށް ފައްސިވެއްޖެ\nއައްޑޫސިޓީއިން އިތުރު ދެ މީހަކު ކޮވިޑް-19 އަށް ފައްސިވެއްޖެއެވެ.\nއައްޑޫއިން ފައްސިވެފައިވަނީ ގަމުގައި ބޭއްވި އޭވިއޭޝަން ޓްރެއިނިންގ އަށް ދިޔަ މީހުންނާއި ގުޅުން ހުރި ދެ މީހެކެވެ. މިއާއި އެކީ އައްޑޫއިން ފައްސިވި މީހުންގެ އަދަދު ވަނީ 69 އަށް އަރާފައެވެ.\n"ވަގުތު" އަށް މައުލޫމާތު ލިބިފައިވާ ގޮތުގައި ފައްސިވެފައިވަނީ ފޭދޫ ދެމީހެކެވެ.\nމިއަދު އިތުރު މީހަކު ފައްސިވުމާއެކު އައްޑޫ ސިޓީގެ ގުޅިފައިވާ ރަށްތަކުން ކޮވިޑަށް ފައްސިވި މީހުންގެ އަދަދު ވަނީ 41 އަށް އަރާފައެވެ. އެއީ ހިތަދޫއިން ފައްސިވި 21 މީހުން، މަރަދޫ ފޭދޫއިން4މީހުން އަދި ފޭދޫއިން 16 މީހެކެވެ.\nއައްޑޫ އިމްޖެންސީ އޮޕަރޭޝަނުން އާންމު ކޮށްފައިވާ މައުލޫމާތަށް ބަލާއިރު، އޭވިއޭޝަން އިހާގައި ގާތުން ބައްދަލުވި ކަމަށް 364 މީހަކު ފާހަގަ ކުރެވިފައިވެއެވެ. އަދި މި ވޭދަނަތަކާއި ގުޅިގެން އައްޑޫގެ 194 ގެއެއް ވަނީ ކަރަންޓީނު ކޮށްފައެވެ.\nއައްޑޫގައި މިވަގުތު ދެ އިހަލެއް އޮތް އިރު، ހުޅުމީދޫގައި ވެސް ދަނީ ކޮވިޑް-19 ފެތުރެމުންނެވެ. ހުޅުމީދޫގައި ހުންނަ އެމްޓީސީސީ ސައިޓެއްގައި ކޮވިޑް ފެތުރި، ބަލި ޖެހުނު ބިދޭސީންގެ އަދަދު މިހާރު ވަނީ 26 އަށް އަރައިފައެވެ. އަދި އެރަށުން ވަކި ތަރުތީބެއް ނެތި ދެ މީހެއްގެ ސުންކުވެސް ވަނީ ފައްސިވެފައެވެ. މިއާއި އެކީ އެރަށުން ފައްސިވި މީހުންގެ އަދަދު ވަނީ 28 އަށް އަރާފައެވެ.\nއައްޑޫސިޓީގައި ކޮވިޑް-19 ހަލުވި ކަމާއި އެކީ ފެތުރެމުން އަންނާތީ ހެލްތް ޕްރޮޓެކްޝަން އޭޖެންސީ (އެޗްޕީއޭ) އިން ވަނީ ބަލި ކޮންޓްރޯލް ކުރުމުގެ ގޮތުން ހަރުކަށި ފިޔަވަޅުތަކެއް އަޅާފައެވެ. އެގޮތުން ރޭގަނޑު 20:00 އިން ފެށިގެން ފަތިހު 4:00 އާއި ހަމައަށް ބޭރުގައި އުޅުން ވަނީ މަނާ ކޮށްފައެވެ.